|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Vera Zemunić: *Sanjkači* | | | | | |
| CILJ SATA: Slušati/čitati i interpretirati pjesmu Vere Zemunić: *Sanjkači.* | | | | | |
| ISHODI UČENJA: **OŠ HJ B.2.1**. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj vođenim pitanjima usmjerava motivaciju, a kao poticaj mogu poslužiti pitanja iz udžbenika (str. 14): *Ispričaj svoja snježna iskustva. Koje igre na snijegu voliš? Kako se odijevaš za odlazak na sanjkanje? Kako se gradi snježna gruda? Kako se gradi snjegović?*  Učenici iznose svoja razmišljanja i odgovore.  Učiteljica/učitelj najavljuje čitanje pjesme Vere Zemunić: *Sanjkači*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/3459/21020.html>.  Učenicima se omogućuje kratko vrijeme kako bi oblikovali doživljaje koji su se pojavili tijekom slušanja pjesme.  Učenici objavljuju svoje doživljaje pjesme koji su se pojavili tijekom slušanja.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 13): *Kako su sanjkači letjeli? Što znači da su jurili poput strijele? Pročitaj strofu iz koje doznaješ koliko je dječaka i kako ih pjesnikinja naziva. Što se našlo na stazi pred njima?*  *Što se dogodilo? U što su se pretvorili dječaci? Zašto to misliš? Kojim bi se riječima mogli opisati dječaci? Jesi*  *li ti doživjela/doživio nešto slično na snijegu? Ispričaj. Koji se stih u pjesmi ponavlja? Što se time postiže?*  Učenici rješavaju zadatke u udžbeniku (str. 14).  Zadatci su usmjereni prema učenikovu iskustvu u vezi s boravkom na snijegu. Učenici čitaju pjesmu i pisanom produkcijom izdvajaju zadane pojmove.  Učenici u skupini izvode aktivnost navedenu u udžbeniku (str. 14) gdje je potrebno zamisliti i zapisati razgovor između jele i sanjkača nakon sudara. Učenici će podijeliti uloge i izvesti igrokaz. | | govorenje i slušanje  udžbenik  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  rad u skupini  govorenje i slušanje  čitanje i pisanje  čitanje i slušanje  udžbenik | uku A.1.3.  uku A.1.4.  osr A.1.4.  PID OŠ B.2.1.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.3.  uku A.1.4.  uku C.1.4.  osr A.1.4.  uku A.1.2.  uku A.1.3.  uku A.1.4.  osr A.1.4.  MAT OŠ A.2.1.  uku A.1.2.  uku A.1.3.  uku A.1.4.  uku D.1.1.  uku D.1.2.  goo C.1.1.  goo C.1.2.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1. OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  VERA ZEMUNIĆ  SANJKAČI  - pjesma  - Ha-ha-ha-ha! – jedan stih ujedno i strofa (ponavlja se četiri puta)  - rima: straha – daha; strijele – bijele; brijega – snijega…  - likovi: junaci, hrabri, nespretni, bez daha  NASTAVI PRIČATI  Nema straha, mi smo pokraj tebe.  Spustivši se s vrha planine, osjećala/osjećao sam ponos. | | | | DOMAĆA ZADAĆA  Udžbenik, 15. stranica.  Čitanje pjesme Stanislava Femenića *Čari čar* i pismeno odgovaranje na pitanja. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem prepisat će pisanim slovima strofu koja se ponavlja četiri puta. | | Učenik s ubrzanim jezičnim razvojem može naučiti pjesmu interpretativno govoriti. | | | |