|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Ratko Bjelčić: *Ispod sata* | | | | | |
| CILJ SATA: Slušati/čitati i interpretirati priču Ratka Bjelčića: *Ispod sata.* | | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj vođenim pitanjima usmjerava učenike na analizu ilustracije u udžbeniku (str. 16): *Što ilustracija prikazuje? Koliko sati ura prikazuje? Gdje se nalazi klupa. Što mislite koga klupa čeka?*  Učiteljica/učitelj najavljuje čitanje priče Ratka Bjelčića: *Ispod sata*.  Učiteljica/učitelj izražajno čita najavljenu priču ili ju reproducira sa zvučne čitanke na poveznici <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju priču naglas. Nakon čitanja učiteljica/učitelj vođenim pitanjima usmjerava interpretaciju priče, a kao poticaj mogu poslužiti pitanja iz udžbenika (str. 16): *Koga je čekao mladić? Je li došao na vrijeme? Zašto mu je bilo hladno? Je li djevojka kasnila? Objasni. Jesu li satovi važni i u ljubavi?*  Jesi li očekivala/očekivao takav završetak priče?  Učenici će u paru osmisliti nastavak priče. Što se dogodilo nakon što su se djevojka i mladić susreli? Nekoliko učenika iznosi svoju priču.  MOGLI BI:  − otići u kazalište ili kino  − otići na otvaranje izložbe u zavičajni muzej. | | govorenje i slušanje  udžbenik  slušanje  govorenje i slušanje  govorenje i slušanje  govorenje i čitanje  udžbenik  govorenje i slušanje  udžbenik  govorenje i slušanje  čitanje i pisanje  udžbenik | uku A.1.3.  uku A.1.4  osr A.1.4.  ikt a.1.1., A.1.2.  uku A.1.4.  uku C.1.4.  osr A.1.4.  uku A.1.3.  uku A.1.4.  uku C.1.4.  osr A.1.4.  uku A.1.3.  uku A.1.4.  uku A.1.2.  uku A.1.3.  uku A.1.4.  uku C.1.4.  osr A.1.2.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2. |
| PLAN PLOČE  RATKO BJELČIĆ  ISPOD SATA  − čvenk – susret ljudi s međusobnim simpatijama  − zakazano vrijeme | | | | DOMAĆA ZADAĆA  Učenici će razgovarati s roditeljima o njihovim prvim susretima i druženjima. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može brojevima napisati vremena koja se spominju u priči. Potom može zaokružiti u priči riječi koje podsjećaju na zimu. | | Učenik s ubrzanim jezičnim razvojem može dramatizirati priču (napisati je za izvođenje ili glumiti lik dječaka). | | | |