|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Josip Kokotović: *Ljuta veljača* | | | | | |
| CILJ SATA: Slušati/čitati i interpretirati pjesmu Josipa Kokotovića: *Ljuta veljača.* | | | | | |
| ISHODI UČENJA: **OŠ HJ B.2.2**. Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učenike se potiče na rekonstrukciju pjesme Josipa Kokotovića: *Ljuta veljača*. Učenici dobivaju nekoliko stihova pjesme koji su napisani na zasebnim papirićima. Dobivene će stihove, prema vlastitome viđenju, sastaviti u novu cjelinu.  PITALA SE VELJAČA  VIKALA JE, VIKALA  BAŠ ĆU OSTAT JOŠ PAR DANA  ZAŠTO IMA MANJE DANA  NA POČINAK SVE JE SPREMNO  OPET ĆU JA VAMA DOĆI  I VELJAČA SAD NAPOKON  BIT ĆE DUŽA JEDAN DAN  Učiteljica/učitelj najavljuje čitanje pjesme Josipa Kokotovića: *Ljuta veljača*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 25): *Koliko dana ima veljača? Zašto je veljača ljuta? Koliko je dugo veljača iz pjesme vikala? Kako su ostali mjeseci pomogli veljači? Što znači da su* druzi pokazali dobru volju*? Kako bi se mogao zvati* onaj tko piše datume*? Osmisli*  *naziv toga zanimanja. Prebroji strofe i stihove u pjesmi.*  Učenici rješavaju prvi, drugi i treći zadatak u udžbeniku (str. 26).  *Ali su druzi moji pokazali dobru volju.*  Izdvoji i reci neko svoje iskustvo kad su prijatelji bili uz tebe i pomogli ti.  Učenici rješavaju zadatak iz udžbenika (str. 26): *Zamisli da jedna godina može imati još jedan mjesec. Gdje bi se on smjestio u godini? Kako bi se zvao? Po čemu bi bio poseban? Što bi ljudi tada radili? Napiši u pisanku.* | | govorenje i slušanje  udžbenik  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  pisanka  udžbenik | uku A.1.2.  uku A.1.3.  osr A.1.4.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A.1.4.  osr A.1.4.  goo C.1.2.  MAT OŠ A.2.1.  PID OŠ A.2.2.  uku A.1.3.  uku A.1.4.  odr C.1.2.  uku A.1.3.  uku A.1.4.  osr A.1.4. | OŠ HJ A.2.1. OŠ HJ A.2.5.  OŠ HJ B.2.4.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2. |
| PLAN PLOČE  JOSIP KOKOTOVIĆ  LJUTA VELJAČA  − drugi mjesec u godini  − svake četvrte godine bit će duža jedan dan  30 dana 31 dan VELJAČA – 28 ili 29 dana  TRAVANJ SIJEČANJ  LIPANJ OŽUJAK  RUJAN SVIBANJ  STUDENI SRPANJ  KOLOVOZ  LISTOPAD  PROSINAC | | | | DOMAĆA ZADAĆA  Udžbenik, 26. stranica (5. zadatak) i 27. stranica.  Učenici će napisati popis važnih datuma u svojim obiteljima te ponavljati jezične sadržaje. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može prebrojavati koliko i kojih otvornika ima u imenima mjeseca. | | Učenik s ubrzanim jezičnim razvojem može riješiti 4. zadatak (udžbenik, str. 26). | | | |