|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Što sve možemo riječima, rečenicama | | | | | |
| CILJ SATA: Primijeniti znanje o strukturi priče. | | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. UVJEŽBAVANJE I PONAVLJANJE  3. STVARALAČKI RAD | Čitanje teksta (učenički rad).  *ŠTO JE HRABROST*  *Hrabrost je vrlina kojom su se tijekom povijesti koristili mnogi ratnici i vojskovođe, a koriste je i dan-danas sasvim obični ljudi ako, recimo, spase nekog od požara. Hrabar čovjek ne mora biti snažan i velik, bitno je da ima srce puno ljubavi. Mora biti siguran u sebe i svoje postupke. Hrabrost nas uvijek iznenadi jer ne znamo gdje će se i kada dogoditi.*  *…*  *Uz hrabrost uvijek dolazi i ponos. Svi oni ljudi o kojima u školi učimo ističu se i hrabrošću i odlučnošću. Voljela bih i ja upoznati hrabrost. Čekat ću je jer znam da će doći.*  (Anna Bušić, Vrbovec, učenički rad)  Koje pitanje postavlja učenica? Tko sve može biti hrabar? Zašto se povezuju riječi hrabrost i ponos? Što bi djevojčica voljela upoznati? Je li sigurna da će se dogoditi hrabrost?  Čitanje teksta koji je učenički rad.  *RIJEČI*  *Riječi se sastoje od slova, a rečenice od riječi. Sve je to povezano, slovo, riječ i rečenica. Riječi mogu biti kratke, oštre i slatke, a mogu biti i bolne toliko jako da ti srce slome. Rečenice ti mogu reći više. Mogu ti reći kako se i zašto list na grani njiše. Rečenicom s puno lijepih riječi netko ti može poželjeti sreću od ove koju imaš još puno veću. Rečenice mogu još puno, puno toga jer u njima ima mnogo misli, osjećaja, a i poneka rima sloga.*  (Tara Pejković, Vrbovec, 2. razred)  Što sve doznaješ o riječima iz pročitanoga teksta? Od čega se sastoje riječi, a od čega rečenica? Zašto učenica kaže da su povezana slova, riječi i rečenice? Kakve mogu biti riječi? Što sve možemo reći rečenicom? Kako se mogu slagati riječi, a da se dobije rima? Raspravljajte o poslovici: *Slika govori više od tisuću riječi.* Slažeš li se s tom tvrdnjom? Što sve možeš napisati riječima? Što možeš naslikati/nacrtati u svojim likovnim ostvarajima?  *VOLIM SVOJ HRVATSKI JEZIK*  *Jako volim svoj hrvatski jezik. Prvo što mi se dogodilo kad sam rasla je da sam progovorila hrvatski. Moja majčica mi je pričala lijepe priče i životne radosti na hrvatskom jeziku. Sve mi je to bilo jako lijepo. Iako su mi neke riječi jako teške, ja ih volim jer su mi zanimljive. Naša himna je ispjevana na hrvatskom i kad ju slušam moje srce je sretno i uzbuđeno. Moj hrvatski jezik meni nosi veselje i radost.*  *(Paula Požgaj, Vrbovec, 4. razred)*  Kojim rečenicama učenica ističe da voli hrvatski jezik? Kojim si jezikom progovorila/progovorio? Doznajte koje su prve riječi koje ste izgovorili. Kako ste u ranome djetinjstvu izgovarali neke riječi, a kako ih izgovarate danas?  IGROLIKE JEZIČNE AKTIVNOSTI  Postoje društvene igre riječima. One potiču na razmišljanje i širenje našega rječnike. Igrajmo igru *Kalodont* ili *Pokvareni telefon*.  KALODONT  Prvi igrač u igri kaže riječ, sljedeći na redu mora reći riječ koja započinje na zadnja dva glasa prethodne riječi. Primjer: *baka – kava.*    POKVARENI TELEFON  Sjedimo u krugu i šapćemo jedni drugima riječi. Osoba na kraju igre mora naglas reći riječ koju je rekla prva osoba. Može se dogoditi da netko krivo čuje riječ pa ju takvu šapne drugomu. Tu dolazi do pokvarenoga telefona, a to često potakne smijeh. | | govorenje i slušanje  čitanje i govorenje  govorenje i slušanje  čitanje i govorenje  govorenje i slušanje  čitanje i govorenje  rad u skupini | uku A.1.3.  uku A.1.4.  osr A.1.4.  uku A.1.3.  uku A.1.4.  osr A.1.4.  uku A.1.2.  uku A.1.3.  uku A.1.4.  uku D.1.1.  uku D.1.2.  goo C.1.1.  goo C.1.2.  osr A.1.4. | OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2. |
| PLAN PLOČE | | | | DOMAĆA ZADAĆA  Učenici će istražiti koje još igre s riječima postoje. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem sudjelovat će u svim aktivnostima. | | Učenik s ubrzanim jezičnim razvojem sudjelovat će u svim aktivnostima. | | | |