|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Mladen Pokić: *Pravopisni znaci* | | | | | |
| CILJ SATA: Slušati/čitati i interpretirati pjesmu Mladena Pokića: *Pravopisni znaci.* | | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učenici su podijeljeni u tri skupine. Svaka skupina dobiva slagalicu čije je rješenje jedan pravopisni znak (upitnik, uskličnik, točka). Učenici će nakon slaganja slagalice osmisliti nekoliko rečenica koje završavaju dobivenim znakom. Usmeno iznose smišljene rečenice. Prva skupina slaže riječi od ovih slova: *A, K, T, O, Č* (TOČKA).  Druga skupina: *K, I, N, U, P, T, I* (UPITNIK).  Treća skupina: *U, S, K, K, I, L, Č, I, N* (USKLIČNIK).  Učiteljica/učitelj najavljuje čitanje pjesme Mladena Pokića: *Pravopisni znaci*.  Učiteljica/učitelj izražajno čita najavljenu pjesmu. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 29): *Što nam pomaže u pisanome oblikovanju misli?*  *Koji je pjesniku najvažniji pravopisni znak?*  *Čemu služi zarez? Koji se još pravopisni znakovi spominju u pjesmi? Kako znakovi pomažu da se misli slažu? Objasni svojim riječima. Koliko strofa ima pjesma? Koliko je ukupno stihova u pjesmi?*  Učenici rješavaju zadatke u udžbeniku (str. 29).  Učenici će izraziti misli i osjećaje potaknuti pitanjima: *Što smo danas čitali? Koji je naslov pjesme? O čemu pjesma govori? Zapišimo.*  Učiteljica/učitelj šeta po razredu s vrećicom u kojoj se nalaze papirići s napisanim rečenicama. Učenici izvlače papirić te izražajno čitaju dobivenu rečenicu s obzirom na pravopisni znak kojim završava rečenica. Izjavne rečenice mogu se preoblikovati u upitne, a na upitne rečenice učenici mogu odgovarati izjavnim rečenicama. | | govorenje i slušanje  slagalica  rad u skupini  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  čitanje i slušanje  vrećica  papirići | uku A.1.3.  uku D.1.1.  uku D.1.2.  osr A.1.4.  goo C.1.1.  goo C.1.2.  uku A.1.4.  uku C.1.4.  osr A.1.2.  uku A.1.3.  uku A.1.4.  osr A.1.2.  osr A.1.4.  goo C.1.2.  OŠ MAT A.2.1.  uku A.1.4.  uku C.1.4.  osr A.1.2.  uku A.1.3.  osr A.1.2.  osr A.1.4.  goo C.1.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.    OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  MLADEN POKIĆ  PRAVOPISNI ZNACI  OVO JE PJESMA.  IMA 7 STROFA.  SVAKA STROFA IMA 6 STIHOVA.  PRAVOPISNI ZNAKOVI: ., !, ?, , , :, … | | | | DOMAĆA ZADAĆA  Udžbenik, 30. stranica.  Učenicima su ponuđeni zadatci za vježbanje rečenica po priopćenoj svrsi. Zadatci usmjeravaju učenika na uvježbavanje strukture rečenica (red riječi u rečenici) i pravopisnu točnost. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem prepisat će iz pjesme samo riječi napisane velikim slovima. Svakoj riječi pridružit će znak. | | Učenik s ubrzanim jezičnim razvojem može izgovarati jednu rečenicu kao da je na njezinom kraju upitnik, uskličnik i točka. | | | |