|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Lektira – to već znaš! | | | | | |
| CILJ SATA: Učenik se prisjeća književnih tekstova iz prvoga razreda. | | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. VJEŽBANJE I PONAVLJANJE  3. STVARALAČKI RAD | Učiteljica/učitelj izlaže učenike slikovnim predlošcima likova iz lektira: Grizlijan, Pale, Mrgud i Figaro. Slikovne predloške izlaže pojedinačno te potiče učenike na analizu predložaka vođenim pitanjima: *Koga uočavate na ilustraciji? Iz kojega je književnog djela ovaj lik? Kako se on zove?*  Učenici rješavaju prvi zadatak u udžbeniku (str. 31) u kojemu je potrebno lik (Grizlijan, Pale, Mrgud, Figaro) pridružiti njegovoj priči (*Figaro, mačak koji je hrkao; Nemaš pojma, Grizlijane; Tri medvjeda i gitara; Pale sam na svijetu*).  Učenici u skupinama rješavaju drugi zadatak iz udžbenika (str. 31) u kojemu je potrebno prepričati priču iz prvoga razreda. Svaka će skupina odabrati jednu od predloženih priča iz prvoga zadatka. Unutar skupine razgovarat će o sadržaju priče te se pokušati prisjetiti što više detalja. Svaka će skupina zatim prepričati jednu priču.  Učenici rješavaju četvrti zadatak u udžbeniku (str. 31) u kojemu je potrebno odabrati jednu ilustraciju te zamisliti i navesti na što ih naslov podsjeća i što bi se moglo događati u priči.  Učiteljica/učitelj predlaže lektirne naslove i vremenik čitanja te daje upute za čitanje knjiga. Također otvara prostor učenicima za pomoć pri čitanju i razumijevanju pojedinih dijelova književnoga djela. | | govorenje i slušanje  čitanje i pisanje  slikovni predlošci  udžbenik  govorenje i slušanje  čitanje i pisanje  rad u skupini  individualni rad  udžbenik  čitanje i pisanje  govorenje i slušanje  udžbenik | uku A.1.4.  osr A.1.4.  goo C.1.1.  uku A.1.3.  uku A.1.4.  uku D.1.1.  uku D.1.2.  uku D.1.4.  osr A.1.4.  goo C.1.1.  goo C.1.2.  uku A.1.2.  uku A.1.3.  uku A.1.4.  osr A.1.4. | OŠ HJ A.2.1. OŠ HJ A.2.5.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.2. |
| PLAN PLOČE  LEKTIRA – TO VEĆ ZNAŠ!    *ilustracija:* Figaro  *ilustracija:* Mrgud  *ilustracija:*Pale  *ilustracija:* Grizlijan  Popis lektirnih naslova: | | | | DOMAĆA ZADAĆA  Učenici će se prisjetiti njima najdražega događaja iz jedne od lektira te ga nacrtati.  Učenici neka vode ove bilješke:  − kada čitam knjige (ujutro, tijekom dana)  − gdje čitam (mjesto čitanja)  − koliko vremena čitam (osobna procjena ili samostalno mjerenje vremena utrošenoga na čitanje). | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može rješavati zadatke iz udžbenika (str. 31). Broj zadataka prilagodit će mu učiteljica/učitelj. | | Učenik s ubrzanim jezičnim razvojem može i pisano opisivati ili prepričati sadržaj jedne lektire iz prvoga razreda. Moguće je i naslikati likove iz priče koje će ostali pogađati. | | | |