|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Mladen Kušec: *Na kraju zime* | | | | | |
| CILJ SATA: Slušati/čitati i interpretirati pjesmu Mladena Kušec: *Na kraju zime.* | | | | | |
| ISHODI UČENJA: **OŠ HJ B.2.1.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učenici stoje u krugu. Učiteljica/učitelj stoji na sredini kruga s loptom u rukama i vođenim pitanjima usmjerava motivaciju: *Dovršite sljedeću rečenicu:* Na kraju zime…  *Pokucalo proljeće i donijelo ove riječi:*  *− prvi listići, pupoljci, trava, radost, igra, sunce, cvijeće, vjesnici proljeća.*  Učiteljica/učitelj najavljuje čitanje pjesme Mladena Kušec: *Na kraju zime*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 50): *Kakvo je nebo u pjesmi? Zašto se suncu razvedrilo lice? Što to znači? Koje ptice dolaze s juga? Kako ih nazivamo jednom riječju? Koje cvijeće cvate u proljeće? Poznaješ li koje vjesnike proljeća?*  Učenici rješavaju zadatke u udžbeniku (str. 50).  *Osmislite rečenice o proljeću.*  *PROLJEĆE*  *− žuto, narančasto, sunce, život*  *− ljubičasta, zlatna, sjaj, zrake sunca*  *− zlaćana, bijela, biljka, cvjetati*  *− buditi se, svjetlost, jaglac, maslačak*  *Obasjana suncem naša voćka…*  *Grane se njišu na proljetnome vjetru…*  *Svako jutro dočeka me sunce na obali mora…*  *Sjedim i gledam preoranu zemlju…*  Učenici rješavaju drugi i treći zadatak u udžbeniku (str. 51). Učenici određuju jesu li ponuđene tvrdnje točne ili netočne te jesu li navedeni događaji mogući ili nemogući.  Učenici rješavaju prvi zadatak u udžbeniku (str. 51). Zadatak je s prijateljima igrati igru GRAD-SELO. | | govorenje i slušanje  lopta  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  rad u skupini  govorenje i slušanje  čitanje i pisanje  udžbenik | uku A.1.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  ikt A.1.1., A.1.2.  uku A.1.4.  uku C.1.4.  osr A.1.4.  uku A.1.2.  uku A.1.3.  uku A.1.4  osr A.1.4.  goo C.1.2.  PID OŠ A.2.1.  uku A.1.2.  uku A.1.3.  uku A.1.4.  osr A.1.4.  PID OŠ A.2.1.  uku A.1.2.  uku A.1.3.  uku A.1.4.  uku C.1.4.  uku D.1.1.  uku D.1.2.  goo C.1.1.  goo C.1.2.  osr A.1.2.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  MLADEN KUŠEC  NA KRAJU ZIME  PROLJEĆE  − žuto, narančasto, sunce, život  − ljubičasta, zlatna, sjaj, zrake sunca  − zlaćana, bijela, biljka, cvjetati  − buditi se, svjetlost, jaglac, maslačak  Obasjana suncem naša voćka…  Grane se njišu na proljetnome vjetru…  Svako jutro dočeka me sunce na obali mora…  Sjedim i gledam preoranu zemlju… | | | | DOMAĆA ZADAĆA  Učenici će u prirodi istražiti jesu li se pojavili vjesnici proljeća. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem čitat će pjesmu i podcrtati imenice. | | Učenik s ubrzanim jezičnim razvojem može riješiti zadatke po izboru učiteljice/učitelja na poveznici  <https://www.profil-klett.hr/repozitorij-materijali/hrvatski-jezik-za-darovite> | | | |