|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Nada Sabadi: *Tvrdoglava braća jajoglava* | | | | | |
| CILJ SATA: Ponoviti naučene jezične sadržaje. | | | | | |
| ISHODI UČENJA: **OŠ HJ A.2.4**. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. UVJEŽBAVANJE I PONAVLJANJE  3. STVARALAČKI RAD | Učiteljica/učitelj potiče učenike na raspravu pitanjima: *Jeste li vi tvrdoglavi? Kako pokazujete svoju tvrdoglavost? U kojim ste situacijama tvrdoglavi? Kako vaši roditelji reagiraju kad ste tvrdoglavi? Je li tvrdoglavost vrlina ili mana? Koga vi možete okarakterizirati kao tvrdoglavoga? Je li tvrdoglavost isto što i upornost, ustrajnost? U kojim se pričama pojavljuju likovi koje je obilježila tvrdoglavost?*  Ako postoji mogućnost, učenici mogu, služeći se računalom ili tabletom, na Hrvatskome jezičnom portalu potražiti značenje navedenih riječi.  *TVRDOGLAVOST − svojstvo i držanje onoga koji je tvrdoglav, krajnja nepopustljivost; svojeglavost, upornost*  *UPORNOST − ustrajnost, sposobnost ustrajanja (u radu itd.)*  *USTRAJNOST − osobina onoga koji je ustrajan, svojstvo onoga što je ustrajno*  Učiteljica/učitelj nastavlja usmjeravati učenike vođenim pitanjima: *Kako se zove djevojčica iz priče koju smo čitali prošli put? Je li ona tvrdoglava? Prisjetimo se priče.* Učenici čitaju priču naglas (tijekom čitanja izmjenjuje se nekoliko učenika).    Učenici će u priči podcrtati sve imenice. Točnost se provjerava čitanjem rečenica i isticanjem imenica.  Učenici će zatim odabrati pet jesnih rečenica te ih preoblikovati u niječne. Rečenice će zapisati u pisanke.  Pogledajte film *Tvrdoglavo mače* (produkcija: Filmoteka16, 1981, Zagreb Film, trajanje: 3.32, redatelj: Borivoj Dovniković).  Pročitaj ove mudre misli:  *Moraš napraviti baš ono što misliš da ne možeš.*  *(E. Roosevelt)* | | govorenje i slušanje  govorenje i slušanje  čitanje i pisanje  pisanka  govorenje i slušanje  animirani film | uku A.1.2.  uku A.1.3.  uku A.1.4.  osr A.1.4.  ikt A.1.3.  ikt C.1.2.  ikt C.1.3.  uku A.1.2.  uku A.1.3.  uku A.1.4.  uku C.1.4.  osr A.1.4.  goo C.1.2.  uku A.1.3.  uku A.1.4.  osr A.1.4.  goo C.1.1. | OŠ HJ A.2.1. OŠ HJ A.2.5.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.4. |
| PLAN PLOČE  NADA SABADI  TVRDOGLAVA BRAĆA JAJOGLAVA  Moraš napraviti baš ono što misliš da ne možeš.  (E. Roosevelt) | | | | DOMAĆA ZADAĆA  *Tko hoće nešto učiniti, nađe način, a tko neće, nađe opravdanje.*  (Pablo Picasso)  Razgovarajte o ovoj mudroj misli i povežite je sa svojim životnim i školskim iskustvom. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem sudjelovat će u aktivnostima usmenom realizacijom. | | Učenik s ubrzanim jezičnim razvojem može pomoći učeniku s usporenim jezičnim razvojem. | | | |