|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Zvonimir Varošanec: *Da ne znam čitati* | | | | | |
| CILJ SATA: Slušati/čitati i interpretirati pjesmu Zvonimira Varošanca: *Da ne znam čitati.* | | | | | |
| ISHODI UČENJA: **OŠ HJ B.2.1.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj potiče učenike na raspravu pitanjem: *Što bi bilo da ljudi ne znaju:*  *a) pisati*  *b) računati c) čitati?*  *Gdje učimo čitati, pisati i računati? Treba li nam to u svakodnevnome životu? Zašto nam je potrebno?*  Učenici iznose svoja razmišljanja i odgovore.  Učiteljica/učitelj najavljuje čitanje pjesme Zvonimira Varošanca: *Da ne znam čitati*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 61): *Što se pjesnik pita? Koje poteškoće predviđa? Koga ne bi mogao razumjeti? Što će raditi sa Sanjom nakon škole? Što bi ljudima mogao biti problem da ne znaju čitati?*  Učenici rješavaju zadatke u udžbeniku (str. 61 i 62). Potrebno je spojiti stanovnike iz pjesme sa zemljama u kojima žive te odrediti kakvim su početnim slovom napisana imena stanovnika i država.  ZNAM ČITATI!  Pročitaj tekstove.  1. Nigdje ljepše pučine od našeg plavog Jadrana.  xxx  Žubore valovi uz oštre bridi.  Uvijek kad prođe proljeće i ljeto stigne rujan, zaželim se divnog našeg mora, modre pučine i bijelih galebova što u rujanskom suncu kruže nad drvenim krovovima Hvara.  (Gustav Krklec)  2. Volim sve hrvatske rijeke. Kupu naročito. Kupa zelena, crna i svijetložuta. Kupa zelena u rano proljeće. To proljetno zelenilo Kupe i onu zelenu pjegu koju vidiš kako putuje turopoljskim selima. Taj zeleni Kupin dah, nježniji od mahovine u bari, lakši od  neba iza kiše – najljepši je osmijeh proljeća. (Matko Peić)  Učenici rješavaju šesti zadatak iz udžbenika (str. 62). Učenici će demonstrirati opisane načine pozdravljanja te zapisati riječi kojima oni pozdravljaju.  Učenici mogu istražiti pozdrave na stranim jezicima služeći se računalom ili tabletom.  TALIJANSKI JEZIK – *Ciao!*  ENGLESKI JEZIK – *Hello!*  FRANCUSKI JEZIK – *Bonjour!*  ŠPANJOLSKI JEZIK – *Hola!*  NJEMAČKI JEZIK – *Hallo!*  RUSKI JEZIK – *Privjet! (Привет)* | | govorenje i slušanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  pisanka  udžbenik | uku A.1.2.  uku A.1.3.  uku A.1.4.  osr A.1.4.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A:1.4  osr A.1.4.  goo C.1.2.  osr A.1.4.  goo C.1.1.  uku A.1.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2.  ikt A.1.3.  ikt C.1.2.  ikt C.1.3. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.4. |
| PLAN PLOČE  ZVONIMIR VAROŠANEC  DA NE ZNAM ČITATI  Riječi kojima se pozdravljamo:  *Bok!*  *Hej!*  *Pozdrav!*  *Dobro jutro!*  *Dobar dan!*  *Dobra večer!* | | | | DOMAĆA ZADAĆA  Udžbenik, 63. stranica.  Učenici će osmisliti dvije nove rečenice koristeći se zadanom riječju. Zatim će spojiti riječi s odgovarajućom ilustracijom te će riješiti križaljku. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem prepisat će pozdrave. | | Učenik s ubrzanim jezičnim razvojem može istraživati pozdrave na svjetskim jezicima. | | | |