|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Pripovijedanje prema nizu slika: *Tvrdoglavo mače* (animirani film, 1981) | | | | | |
| CILJ SATA: Razvijati jezični izraz čitanjem i pripovijedanjem. | | | | | |
| ISHODI UČENJA: **OŠ HJ A.2.1.** Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. SITUACIJA USMENOGA ILI PISANOGA JEZIČNOG IZRAŽAVANJA  3. ZADATCI ZA RAZVOJ ODREĐENOGA JEZIČNOG IZRAZA  4. ZADATCI ZA UVJEŽBAVANJE OBLIKA JEZIČNOGA IZRAŽAVANJA  5. ZADATCI ZA PRIMJENU USVOJENOGA JEZIČNOG IZRAZA | Učiteljica/učitelj izlaže učenika slikovnim predlošcima (animirani film *Tvrdoglavo mače*, režija i scenarij: Borivoj Dovniković, 1981). Slikovni se predlošci odnose na šest međusobno povezanih ilustracija. Ilustracije su prekrivene papirima na kojima se nalaze slova A-F. Učenici postupno otkrivaju polja te rješavaju zagonetku/rebus. Točnim rješenjem pojedinoga polja otvara se ilustracija. Učiteljica/učitelj vođenim pitanjima usmjerava učenike na analizu ilustracija: *Što se nalazi na ilustracijama? Jesu li one povezane? Što nedostaje na ilustracijama?* Učenici iznose svoja razmišljanja i odgovore.  Učenici potaknuti vođenim pitanjima učiteljice/učitelja iznose općeniti opis cjelovitoga niza ilustracija.  Učenici su podijeljeni u šest skupina. Svaka skupina dobiva jednu ilustraciju iz niza te listić s dodatnim pitanjima. Učenici će unutar skupine analizirati ilustraciju potaknuti dobivenim pitanjima. Svoje analize iznose usmeno.  Učenici će unutar skupina osmisliti jednu sažetu rečenicu koja opisuje ono što njihova ilustracija prikazuje. Osmišljenu rečenicu zapisat će u pisanke te je iznijeti usmeno.  Učenici će zapisati radnju stripa na unaprijed pripremljenome papiru koristeći se prethodno sažetim rečenicama. Učiteljica/učitelj rečenice istodobno zapisuje na ploču.  Učenici će individualno pripovijedati priču potaknuti nizom ilustracija i zapisanim rečenicama.  Učiteljica/učitelj izvodi s učenicima aktivnost *Predmet govori*. Učenici zajedno s učiteljicom sjede ukrug te svaki učenik ima njemu drag predmet. Zadatak je pripovijedati o predmetu u prvome licu. Učiteljica/učitelj započinje prva s pripovijedanjem: *Ja sam učiteljičin sat. Već pet godina pomažem joj stići kamo treba stići na vrijeme. Dosad sam stao nekoliko puta te mi je stavljena nova baterija....* | | govorenje i slušanje  rad u skupini  govorenje i slušanje  govorenje i slušanje  čitanje i pisanje  pisanka  govorenje i slušanje  govorenje i slušanje | uku A.1.2.  uku A.1.3.  uku A.1.4.  osr A.1.4.  goo C.1.2.  uku A.1.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2.  uku A.1.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2.  UKU A.1.3.  UKU A.1.4.  osr A.1.4.  uku A.1.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1.  OŠ HJ A.2.4. OŠ HJ A.2 5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5. |
| PLAN PLOČE  PRIPOVIJEDANJE PREMA NIZU SLIKA  *Slikovni predlošci* | | | | DOMAĆA ZADAĆA  Učenici će odabrati kraći omiljeni strip. Osmislit će nove dijaloge u stripu te naučiti strip prepričavati. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem sudjelovat će u aktivnostima sukladno svojim mogućnostima. | | Učenik s ubrzanim jezičnim razvojem sudjelovat će u svim aktivnostima. | | | |