|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Dijana Čupić: *Školska knjižnica* | | | | | |
| CILJ SATA: Slušati/čitati i interpretirati priču Dijane Čupić: *Školska knjižnica*. | | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj pokazuje učenicima desetak različitih knjiga starijih i novijih izdanja. Bez prethodnih uputa učenici samostalno pregledavaju knjige. Učiteljica/učitelj potiče učenike na raspravu vođenim pitanjima: *Što imate u rukama? Pročitajmo naslove i autore knjiga. Kakve su knjige? Kakve su im korice? Posjedujete li vi kod kuće knjige starijih izdanja? Gdje sve možete pronaći potrebne knjige? Kako se naziva osoba koja radi u knjižnici? U kojim ste sve knjižnicama do sada bili?*  Učiteljica/učitelj najavljuje čitanje priče Dijane Čupić: *Školska knjižnica*.  Učiteljica/učitelj izražajno čita najavljenu priču. Interpretativno čitanje omogućuje učeniku razvoj kulture slušanja proznoga djela (priče). Učenik slušanjem doživljava estetsku dimenziju priče.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju priču naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju priče, a kao poticaj mogu poslužiti pitanja iz udžbenika (str. 36): *Gdje radi knjižničarka Sonja? Kakvo je mjesto školska knjižnica? Što je književnica pročitala u jednoj knjizi? Tko je knjižničarka, a tko književnica? Što je njihov posao? Na koja*  *pitanja književnica želi doznati odgovore? Postavi pitanja na koja želiš dobiti odgovor.* Učenici zapisuju pitanja na za to predviđeno mjesto u udžbeniku (str. 36).  Učenici će izraziti misli i osjećaje potaknuti pitanjima: *Zašto je knjižnica sretno mjesto?*  Učenici rješavaju prvi zadatak u udžbeniku (str. 37) u kojemu je potrebno povezati ponuđene riječi s odgovarajućim značenjem.  Učenici u paru rješavaju zadatak u udžbeniku (str. 37): *Napiši sličnosti i razlike (ako znaš ili ih samo pretpostavi)*.  Moguće je dramatizirati dolazak i aktivnosti u knjižnici i knjižari. Učenici mogu u školskoj knjižnici posuditi knjige za lektiru. | | govorenje i slušanje  knjige  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  čitanje i pisanje  udžbenik  govorenje i slušanje  čitanje i pisanje  udžbenik | uku A.1.3.  uku A.1.4.  osr A.1.4.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A.1.4.  osr A.1.4.  PID OŠ C.2.3.  uku A.1.3.  uku A.1.4.  osr A.1.2.  osr A.1.4.  goo C.1.2.  uku A.1.3.  uku A.1.4.  osr A.1.4.  goo C.1.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ B.2.4. |
| PLAN PLOČE  DIJANA ČUPIĆ  ŠKOLSKA KNJIŽNICA  KNJIŽNICA – posuđujemo knjige  KNJIŽARA – kupujemo knjige  KNJIŽNIČARKA – objašnjava pravila o posuđivanju i vraćanju knjiga, čita učenicima lijepe priče  KNJIŽNICA – sretno mjesto  Posjećuj sretno mjesto – školsku knjižnicu. | | | | DOMAĆA ZADAĆA  Udžbenik, 38. stranica.  Učenike ćemo poticati na sadržaj i razumijevanje jezične poruke. Očekivana jezična produkcija uvijek je u skladu s jezičnim razvojem. Odabrani metodički predlošci omogućuju učenicima izbor riječi, govorenje, podupiru se komunikacijske vještine (primjerene teme: životinje, more, planine s pripadajućim asociogramom). | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik može napisati ime jedne knjige/priče po svome izboru i nacrtati glavni lik. | | Učenik može odgovarati na pitanja suučenika koje će oni napisati nakon čitanja teksta u udžbeniku. | | | |