|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Irena Ivetić: *Č ili Ć?* | | | | | |
| CILJ SATA: Slušati/čitati i interpretirati pjesmu Irene Ivetić: *Č ili Ć?* | | | | | |
| ISHODI UČENJA: **OŠ HJ A.2.4.** Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj zapisuje na ploču riječi bez dijakritičkih znakova: *CVJETIC, CICAK, PSIC, CVJETACA, RAJCICA, PACIC, MACIC, PLAC*. Učiteljica/učitelj potiče učenike pitanjima: *Pročitajte napisane riječi. Što im nedostaje? Prepišite riječi u pisanke pazeći pritom u kojoj ćete riječi napisati Č, a u kojoj Ć.*  Učenici iznose svoja razmišljanja i odgovore te prepisuju riječi u pisanke označujući ih odgovarajućim dijakritičkim znakovima.  Učiteljica/učitelj najavljuje čitanje pjesme Irene Ivetić: *Č ili Ć?*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 75): *Izgovori riječi iz pjesme u kojima vidiš* ć*. Podcrtaj riječi u pjesmi u kojima vidiš* č*.*  Čitanje prema uputi. Prvu kiticu pročitaj:  a) sporo i tiho  b) brzo i glasno  c) čitajte šaptom u paru (svatko jednu kiticu).  Učenici rješavaju zadatke u udžbeniku (str. 75 i 76). Zadatci su usmjereni na razvoj produkcije slovopisa i ponavljanje jezičnih sadržaja.  *Zašto je čitanje ove pjesme:*  *a) lijepo*  *b) teško*  *c) lako?*  Učenici će osmisliti rečenicu koja sadržava što više riječi s *Č* i *Ć*.  *Smisli rečenice u kojima ćeš upotrijebiti ove parove riječi:*  *− čarapa i mač*  *− kuća i cvijeće*  *− voli i neće*  *− pročitaj i slušaj.* | | govorenje i slušanje  čitanje i pisanje  ploča  pisanka  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  čitanje i pisanje  pisanka | uku A.1.2.  uku A.1.4.  osr A.1.4.  goo C.1.2.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.3.  uku A.1.4.  osr A.1.4.  goo C.1.2.  uku A.1.3.  uku A.1.4.  uku A.1.2.  uku A.1.3.  uku A.1.4.  osr A.1.4.  goo C.1.2. | OŠ HJ A.2.1.  OŠ HJ A.2.4. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.4. |
| PLAN PLOČE  IRENA IVETIĆ  Č ILI Ć?  CVJETIC  CICAK  PSIC  CVJETACA  RAJCICA  PACIC  MACIC  PLAC | | | | DOMAĆA ZADAĆA  Učenici će u rječniku pronaći duge i kratke riječi koje započinju s *Č* i *Ć.*  Č  *−* čarobno, častiti, čekaonica, čestica, četrdeset, četveronoške, čovječuljak  − čas, čelik, četiri, čist, čitko, član, čuda, čar  Ć  - ćudljivac, ćošak, ćelav, ćupić, ćevapčić, ćelavost  - ćup, ćuk, ćud, ćao | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može riješiti 1. zadatak u udžbeniku na str. 75. | | Učenik s ubrzanim jezičnim razvojem može riješiti i zadatak na poveznici <https://www.profil-klett.hr/repozitorij-materijali/vjezba-c-i-c> | | | |