|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Ivana Radić: *Svibanj je najljepši mjesec* | | | | | |
| CILJ SATA: Slušati/čitati i interpretirati pjesmu Ivane Radić: *Svibanj je najljepši mjesec.* | | | | | |
| ISHODI UČENJA: **OŠ HJ B.2.1.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj vođenim pitanjima usmjerava motivaciju: *Koliko imamo mjeseci u godini? U kojemu ste mjesecu rođeni? Koji je vama najdraži mjesec? Zašto? Svibanj je peti mjesec u godini. On ima 31 dan. Znate li u kojemu su mjesecu rođeni vaši prijatelji? Istražite.*  Učenici će sastaviti popis mjeseci u svoju bilježnicu. Međusobno će doznati u kojemu je mjesecu tko rođen i podatke zabilježiti u bilježnicu. Razgovarajte: *U kojemu je mjesecu najviše rođendana? U kojemu ima najmanje?*  Učiteljica/učitelj najavljuje čitanje pjesme Ivane Radić: *Svibanj je najljepši mjesec*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 80): *Koji je mjesec najljepši pticama? Zašto? Što šumice nude u svibnju? Čime se kite? Kako se sunce smješka u mjesecu svibnju? Što ti možeš ljubazno činiti? Koji je tebi najdraži mjesec u godini? Obrazloži svoj izbor. Slikom prikaži jednu strofu pjesme. Potraži u razredu prijatelje kojima je najdraži mjesec onaj koji je i tebi.*  Učenici rješavaju prvi zadatak u udžbeniku (str. 81). Potrebno je povezati riječi s odgovarajućom ilustracijom te od dobivenih parova osmisliti četiri rečenice.  *Tko sve smatra da je svibanj najljepši mjesec?* (ptice, šumice, zraka sunca) *Zašto su ptice i šumice odabrale baš svibanj za najljepši mjesec? Pokušaj pretpostaviti komu bi siječanj bio najdraži ili najljepši? Pokušaj prikazati koji bi mjesec za najljepši odabrale ove životinje:*  *− riba*  *− roda*  *− mrav*  *− pčela*  *− bumbar.*  Učenici izvode aktivnost iz udžbenika (str. 81): *Organizirajte natjecanje u razredu. Svaka skupina dobiva jedan zadatak.*  *Što sve može biti ljubazno, zauzeto, zrelo, najljepše? Skupina koja napiše najviše riječi u*  *jednoj minuti, pobjednik je.* | | govorenje i slušanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  rad u skupinama  govorenje i slušanje  čitanje i pisanje  papir  udžbenik | uku A.1.2.  uku A.1.3.  uku A.1.4.  osr A.1.4.  goo C.1.1.  goo C.1.2.  PID OŠ A.2.2.  PID OŠ A.B.C.D.2.1.  MAT OŠ E.2.1.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.3.  uku A.1.4.  uku C.1.4.  uku D.1.2.  osr A.1.4.  goo C.1.1.  goo C.1.2.  OŠ LK A.2.1.  PID OŠ A.2.1. PID OŠ A.2.2.  uku A.1.3.  uku A.1.4.  osr A.1.4.  goo C.1.2.  PID OŠ A.2.2.  uku A.1.2.  uku A.1.3.  uku D.1.1.  uku D.1.2.  osr A.1.4.  goo C.1.1.  goo C.1.2. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  IVANA RADIĆ  SVIBANJ JE NAJLJEPŠI MJESEC  − mjesec u kojem počinje proljeće – ožujak  − najkraći mjesec – veljača  − prvi mjesec – siječanj  − deveti mjesec – rujan  − mjesec prije lipnja – svibanj | | | | DOMAĆA ZADAĆA  Udžbenik, 82. stranica.  Zadatci su usmjereni na razvoj jezičnoga izraza i produkciju slovopisa. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može ilustrirati pjesmu. | | Učenik s ubrzanim jezičnim razvojem može riješiti zadatke na poveznici <https://www.profil-klett.hr/repozitorij-materijali/kalendar-1> | | | |