|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Nada Iveljić: *Eci, peci, pec* | | | | | |
| CILJ SATA: Slušati/čitati i interpretirati priču Nade Iveljić: *Eci, peci, pec.* | | | | | |
| ISHODI UČENJA: **OŠ HJ A.2.3**. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. UVJEŽBAVANJE I PONAVLJANJE  3. STVARALAČKI RAD | Učiteljica/učitelj svira učenicima melodiju nekoliko brojalica: *En, ten, tini;* *Eci, peci, pec; Pliva riba.* Učenici nastoje odgonetnuti o kojim se brojalicama radi. Slijedi zajedničko izvođenje brojalica uz instrumentalnu pratnju.  Učiteljica/učitelj usmjerava učenike vođenim pitanjima: *Podsjeća li vas brojalica* Eci, peci, pec *na neku priču? O kojoj se priči radi? Prisjetimo se priče.* Učenici ponovno čitaju priču naglas (udžbenik, str. 91). Tijekom čitanja izmjenjuje se nekoliko učenika.  Učiteljica/učitelj zapisuje na ploču pitanja: *Tko je autor priče?* *Koji se sve likovi pojavljuju u priči? Što su učinili Eci, Peci i Pec? Koga su ugledali u grmlju? Zašto je zec pošao s Eci, Peci i Pec? Kamo su krenuli? Tko im je još pridružio? Što su učinili na kraju? Prepišite iz priče jednu jesnu i jednu niječnu rečenicu. Postavite pitanje o priči koristeći se riječcom li.*  Učenici će pitanja prepisati u pisanku te zatim odgovoriti na njih.  Učenici zajedno uz pratnju učiteljice/učitelja na instrumentu izvode brojalicu. Učenici također mogu imati improvizirane instrumente (npr. riža/grah u kutijici, drveni štapići / bojice / flomasteri) te svirati uz učiteljicu/učitelja. Brojalicu će izvesti kao glazbenu igru u krugu. | | govorenje i slušanje  instrument  govorenje i slušanje  čitanje i pisanje  udžbenik  govorenje i slušanje  instrument | uku A.1.2.  goo C.1.1.  OŠ GK B.2.2.  OŠ GK B.2.3.  uku A.1.2.  uku A.1.4.  osr A.1.4.  goo C.1.2.  uku A.1.2.  uku D.1.1.  uku D.1.2.  goo C.1.1.  goo C.1.2.  OŠ GK B.2.2.  OŠ GK B.2.3. | OŠ HJ A.2.1. OŠ HJ A.2.5.  OŠ HJ A.2.1.  OŠ HJA.2.3.  OŠ HJ A.2.3.  OŠ HJ A.2.4. OŠ HJ A.2.5.  OŠ HJ A.2.1.  OŠ HJ A.2.5.  OŠ HJ B.2.4. |
| PLAN PLOČE  Nada Iveljić  ECI, PECI, PEC  Tko je autor priče?  Koji se sve likovi pojavljuju u priči?  Što su učinili Eci, Peci i Pec?  *Koga su ugledali u grmlju?  Zašto je zec pošao s Eci, Peci i Pec?  Kamo su krenuli?  Tko im je još pridružio?  Što su učinili na kraju?  Prepišite iz priče jednu jesnu i jednu niječnu rečenicu.  Postavite pitanje o priči koristeći se riječcom LI.* | | | | DOMAĆA ZADAĆA  Osmisliti svoju brojalicu. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem sudjeluje u aktivnostima sukladno svojim mogućnostima. | | Učenik s ubrzanim jezičnim razvojem može pripremiti manje poznate brojalice i s pomoću njih prebrojavati. | | | |