|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Jadranka Čunčić-Bandov: *Potočnice* | | | | | |
| CILJ SATA: Slušati/čitati i interpretirati igrokaz Jadranke Čunčić-Bandov: *Potočnice.* | | | | | |
| ISHODI UČENJA: **OŠ HJ B.2.2**. Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj izlaže učenike slikovnim predlošcima vjesnika proljeća te vođenim razgovorom usmjerava motivaciju: *Što se nalazi na fotografijama? Koje sve biljke prepoznajete? Što nam one najavljuju?* Učenici iznose svoja razmišljanja i odgovore.  Učiteljica/učitelj najavljuje čitanje igrokaza Jadranke Čunčić-Bandov: *Potočnice*.  Učiteljica/učitelj izražajno čita najavljeni igrokaz ili ga reproducira sa zvučne čitanke na poveznici <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja dramskoga djela (igrokaza). Učenik slušanjem doživljava estetsku, ali i sadržajnu dimenziju igrokaza.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja igrokaza misaono i emocionalno oblikovali u prve iskaze.  Učenici objavljuju svoje doživljaje igrokaza koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju igrokaz (dvije uloge) naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju igrokaza, a kao poticaj mogu poslužiti pitanja iz udžbenika (str. 96): *Komu je potok stan? Kako potok može biti ogledalo pticama? Tko spava u potoku? O čemu razgovaraju dvije potočnice? Objasni značenje riječi* zdenac*. Kakvo je lice vjeverice, srne i ptica jutrom? Kada se potok poput zlata sjaji?*  Učenici rješavaju prvi zadatak u udžbeniku (str. 97). Zadatak se odnosi na kratku analizu knjige o onečišćenome potoku.  *Zašto potočnice rastu uz potok, u sjeni vrta? Što su potočnice vidjele?* (ribe, ptice u letu, mjesec, male putnike, vjeverice, srne, sunce)  ZANIMLJIVOST  POTOČNICA – biljka lijepe plave boje. Ima sitne cvjetove. Ubraja se i u ljekovito bilje jer sadržava vitamine, željezo i minerale. Koristi se kod izrade krema za kožu.  Učenici u parovima rješavaju drugi zadatak u udžbeniku (str. 97). Učenici strukturiraju sadržaj razgovora dviju potočnice na temu onečišćenja. Razgovor zapisuju u dijaloškoj formi na zadanome predlošku u udžbeniku.  Nekoliko parova izvodi svoj razgovor. | | govorenje i slušanje  slikovni predlošci  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  rad u paru  govorenje i slušanje  čitanje i pisanje  praktični radovi  udžbenik | uku A.1.3.  uku A.1.4.  osr A.1.4.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A.1.4.  osr A.1.4.  goo C.1.2.  uku A.1.3.  uku A.1.4.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  JADRANKA ČUNČIĆ-BANDOV  POTOČNICE  - igrokaz  - uloga prve potočnice i druge potočnice  - potočnica – plavi cvijet  Potočnice su vidjele: ribe, ptice u letu, mjesec, male putnike, vjeverice, srne, sunce. | | | | DOMAĆA ZADAĆA  Udžbenik, 98. stranica.  Zadani predložak omogućuje učenicima stvaranje sintagmi uporabom imenica (najljepša priča i najduža cesta). Učenici također samostalno odgovaraju na pitanja i zapisuju odgovore. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem crta potočnice prema uzorku u udžbeniku, str. 96 i 97. | | Učenik s ubrzanim jezičnim razvojem može ponavljati rješavajući zadatke na poveznici <https://www.profil-klett.hr/repozitorij-materijali/nastavni-materijali-za-vjezbanje-i-ponavljanje> | | | |