|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Marinko Marinović: *Hrvatska* | | | | |
| CILJ SATA: Slušati/čitati i interpretirati pjesmu Marinka Marinovića: *Hrvatska.* | | | | |
| ISHODI UČENJA: **OŠ HJ B.2.1.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj vođenim pitanjima usmjerava učenike na analizu slikovnoga predloška hrvatske zastave u udžbeniku (str. 99): *Što ilustracija prikazuje? Koje se boje nalaze na zastavi? Što se nalazi u središtu zastave? Što sve uočavate na grbu? Što se nalazi na kruni grba? Koliko polja ima na grbu? Kojih su oni boja?*  Učiteljica/učitelj najavljuje čitanje pjesme Marinka Marinovića: *Hrvatska*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 99): *Kakav osmijeh ima domovina? Pronađi stihove u pjesmi koji govore gdje se prostire naša domovina. Što su svili brojni gradići? Kada se rodila naša domovina? Objasni što tebi znači domovina.*    Riječ domovina izvedenica je od riječi dom. Izvorno bi *domovina* značilo *velika kuća*. *Domovina je zavičajno, rodno izvorno prebivalište*. (Tomislav Ladan)  Moja domovina zove se Republika Hrvatska.  − Drava  − Sava  − Jadransko more  − polja, gore, gradovi  − hrvatski narod  Učenici rješavaju prvi zadatak u udžbeniku (str. 100). Predložak namijenjen stvaralačkomu radu sastoji se iz ovih ilustracija: silueta karte Republike Hrvatske, crkva sv. Donata u Zadru, crkva sv. Marka u Zagrebu, ilustracije autohtonih biljaka (maslina, lavanda) te prepoznatljivih predmeta koji pripadaju etnobaštini (licitarsko srce). Navedene ilustracije učeniku će biti poticaj za pisano stvaralaštvo kojemu će prethoditi govorna vježba. | govorenje i slušanje  slikovni predložak  udžbenik  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  čitanje i pisanje  udžbenik | uku A.1.3.  uku A.1.4.  osr A.1.4.  PID OŠ C.2.1.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.3.  uku A.1.4.  osr A.1.4.  PID OŠ C.2.1.  uku A.1.3.  uku A.1.4.  osr A.1.2.  PID OŠ C.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3.  OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.4. |
| PLAN PLOČE  MARINKO MARINOVIĆ  HRVATSKA  Moja domovina zove se Republika Hrvatska.  − Drava  − Sava  − Jadransko more  − polja, gore, gradovi  − hrvatski narod | | | DOMAĆA ZADAĆA  Udžbenik, 101. stranica.  Učenici će za domaću zadaću istraživačkim aktivnostima na temelju vizualnoga uporišta u udžbeniku pronalaziti imena država i povezati imena država s njihovim simbolima (zastavom, grbom, himnom). Odabrat će jednu državu i napisati zanimljive podatke u predviđenu rubriku. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem sudjeluje u aktivnostima sukladno svojim mogućnostima. | Učenik s ubrzanim jezičnim razvojem može naučiti pjesmu napamet i istražiti koji su sve državni praznici. |