|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Natali Šarić: *Kornjačin spomenar* | | | | |
| CILJ SATA: Slušati/čitati i interpretirati pjesmu Natali Šarić: *Kornjačin spomenar.* | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Aktivnosti učenika bit će usmjerene na promatranje fotografije kornjače: *Tko se nalazi na fotografiji? Kakav je kornjačin oklop? Za što kornjači služi oklop? Ima li tko kornjaču kao kućnoga ljubimca?*  Učiteljica/učitelja može učenicima pročitati nekoliko rečenica o kornjačama iz enciklopedije o životinjama: *Kornjača pripada redu gmazova s čvrstim oklopom. Sastoji se od leđnoga i trbušnoga dijela. Oklop je građen od tvrdih pločica povezanih šavovima. Živi u toplim krajevima na kopnu, u slatkoj vodi i moru. Hrani se životinjskom i biljnom hranom. Kornjače jaja zakopavaju u zemlju ili pijesak. U Dalmaciji i na našim otocima živi kopnena, obična kornjača čančara. Golema slonovska kornjača s Galapagosa živi i do 100 godina.* (Hrvatska enciklopedija)  Učiteljica/učitelj najavljuje čitanje pjesme Natali Šarić: *Kornjačin spomenar*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas i pronalaze njima nepoznate riječi te zajednički pronalazimo značenja tih riječi (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 102): *Koliko dugo kornjača čuči pod oklopom? Je li joj život pun uzbuđenja? Zašto kornjača odlazi na putovanje? Kamo je odlučila putovati? Što će kornjača raditi na odmoru? Potraži kiticu koja o tome govori. Čime će kornjača napuniti svoj spomenar? Znaš li što je spomenar?*  Učenici rješavaju prvi zadatak u udžbeniku (str. 103): *Što turisti mogu raditi na odmoru?*  *Što će sadržavati kornjačin spomenar? Koje će sve uspomene upisivati u svoj spomenar? Zašto će kornjačin spomenar biti prepun slika s putovanja? Što kornjača želi raditi a da je slično ljudskomu ponašanju?*  Učenici rješavaju drugi zadatak u udžbeniku (str. 103): *Pročitaj priču i odgovori na pitanja.*  Učenici će opisati koja bi sve mjesta kornjača mogla posjetiti. Učiteljica/učitelj usmjerava učenike vođenim pitanjima: *Zamislite da kornjača krene na drugi kraj svijeta. Što bi sve vidjela? Koja bi sve mjesta podsjetila? Što bi se sve našlo u njezinu spomenaru?* | govorenje i slušanje  čitanje i pisanje  udžbenik  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  čitanje i pisanje  pisanka | uku A.1.3.  uku A.1.4.  osr A.1.4.  PID OŠ A.2.1.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A.1.4.  osr A.1.4.  goo C.1.1.  uku A.1.3.  uku A.1.4.  osr A.1.4.  uku A.1.2.  uku A.1.3.  uku A.1.4.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.3.  ŠO HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.3.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.4. |
| PLAN PLOČE  NATALI ŠARIĆ  KORNJAČIN SPOMENAR  - pjesma  - četiri kitice, 16 stihova  - rima: ljeta – smeta; ptice – živce; more – govore…  - dijelovi tijela: 4 noge, oklop, glava  − spomenar – album za upisivanje uspomena  − kornjačin spomenar bit će prepun slika i priča | | | DOMAĆA ZADAĆA  Udžbenik, 104. stranica.  Aktivnosti učenika usmjerene su na promatranje kornjačina oklopa (boje, šare i oblici). Zadatak je nacrtati detalj s kornjačina oklopa (intervencija bojom ili drukčijim oblicima šara i crta). | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem sudjeluje u aktivnostima sukladno svojim mogućnostima. | Učenik s ubrzanim jezičnim razvojem može osmisliti priču po uzoru na Utrku kornjača u udžbeniku na str. 103. |