|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Dan za zdrave zube | | | | | |
| CILJ SATA: Slušati/čitati i interpretirati tekst o zubima. | | | | | |
| ISHODI UČENJA: **OŠ HJ A.2.3.** Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj potiče učenike na aktivnost, a kao poticaj može poslužiti zadatak iz udžbenika (str. 42): *Učini bez glasanja:*  *− osmjehni se*  *− nasmiješi se*  *− smij se*  *− smij se cijelim tijelom.*  Učiteljica/učitelj najavljuje čitanje teksta o zubima.  Učiteljica/učitelj izražajno čita najavljeni znanstveno-popularni tekst.  Učenicima se omogućuje kratko vrijeme kako bi oblikovali doživljaje koji su se pojavili tijekom slušanja teksta.  Učenici objavljuju svoje doživljaje teksta koji su se pojavili tijekom slušanja. Učiteljica/učitelj usmjerava eventualne neprimjerene iskaze.  Učenici čitaju tekst naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju teksta: *Imamo li zube kad se rodimo? Što pijemo kao bebe? Što moramo žvakati? Kada nam naraste prvi zub? Zašto su bebe nemirne ponekad? Zašto bebe plaču kad im rastu zubi? Do kojega rođendana narastu svi zubi? Zašto se mliječni zubi zovu mliječni? Kada se počinju klimati i ispadati prvi zubi? Kako se nazivaju zubi koji rastu nakon mliječnih? Koliko nam zuba naraste do 12. rođendana, a koliko do 21.? Kako se nazivaju posljednja četiri zuba koja nam narastu? Kako se naziva bolest zuba? Kako izgleda zub kad je bolestan? Tko je stomatolog? Kada treba prati zube? Koju hranu treba jesti?*  Učenici će izraziti misli i osjećaje potaknuti ovim rečenicama:  *ZDRAVLJE*  *Zdrav je onaj koji je dobra stanja u tijelu. O zdravlju učimo u obitelji, školi i od školskoga liječnika.*  Učenici će izraditi plakat.  *ZDRAVE ŽIVOTNE POUKE*  *Održavanje zdravlja*  *Liječenje bolesti Uzimanje lijeka*  *Odlazak na preglede školskomu liječniku i stomatologu* | | govorenje i slušanje  udžbenik  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  plastelin | uku A.1.3.  osr A.1.4.  uku A.1.4.  uku C.1.4.  osr A.1.2.  zdr A.1.3.  PID OŠ A.2.1.  PID OŠ B.2.1.  PID OŠ C.2.3.  uku A.1.3.  uku A.1.4.  osr A.1.2.  zdr A.1.3.  zdr A.2.3.  PID OŠ A.2.1.  PID OŠ B.2.1.  PID OŠ C.2.3.  uku A.1.3.  uku A.1.4.  zdr A.1.3.  zdr A.2.3.  PID OŠ A.2.1.  PID OŠ B.2.1.  PID OŠ C.2.3.  uku A.1.3.  uku A.1.4.  OSR A.1.4.  goo C.1.1.  zdr A.1.3.  zdr A.2.3.  PID OŠ A.2.1.  PID OŠ B.2.1.  PID OŠ C.2.3.  OŠ LK A.2.1. | OŠ HJ A.2.1. OŠ HJ A.2.5.  OŠ HJ A.2 1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  DAN ZA ZDRAVE ZUBE  25. 9. DAN ZA ZDRAVE ZUBE  IMAM \_\_\_\_ TRAJNIH ZUBA.  KARIJES – BOLEST ZUBA  STOMATOLOG ILI ZUBNI LIJEČNIK | | | | DOMAĆA ZADAĆA  Učenici samostalno zapisuju podatke o pranju zuba tijekom jednoga tjedna u rubriku za isprekidani tekst na 43. stranici u udžbeniku.  Potrebno je upisati datum te tijekom jednoga tjedna bilježiti kada i koliko puta peru zube. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici na ponuđenoj ilustraciji zuba i djece mogu uočavati:  - koliko je djece  - koliko je djevojčica  - koliko je dječaka  - koliko djece drži četkicu za zube  - koliko djece nema duge rukave  - koliko vidiš pasti za zube  - koliko djece ima crvenu odjeću… | | Učenik može oblikovati kratki podsjetnik (za ostale učenike) koji će sadržavati ove podatke:  - što su mliječni zubi  - koliko imamo trajnih zuba  - kako se zovu zubi koji rastu u odrasloj dobi  - što je karijes  - što su trajni zubi  - kako čuvamo zube | | | |