|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Ljetni plakat* | | | | | |
| CILJ SATA: Osmisliti plakat na zadanu temu. | | | | | |
| ISHODI UČENJA: OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. UVJEŽBAVANJE I PONAVLJANJE  3. STVARALAČKI RAD | Aktivnosti učenika usmjerene su na istraživanje u bližemu djetetovu okružju. Takvim aktivnostima učenik će pokazati zanimanje za druge događaje u svojemu okružju te sudjelovati u društvenome životu zajednice u kojoj živi: *Istraži na koje sve načine možete doznati da se u gradu održavaju koncerti. Pronađi plakate ili obavijesti, pročitaj ih i izreci koje si podatke doznao. Gdje se najčešće izlažu plakati i zašto? Načini fotografije tih materijala i donesti ih u školu.* (Obavijesti o događanjima u kulturno-umjetničkome društvu mjesta, zavičajnome muzeju i dr.)  Učiteljica/učitelj nastavlja usmjeravati učenike vođenim pitanjima, a kao poticaj mogu poslužiti pitanja iz udžbenika (str. 107): *Što doznaješ čitajući plakat? Što doznaješ gledajući plakat?* (Obavijest je namijenjena djeci.)  Učenici rješavaju zadatke u udžbeniku (str. 107). Zadatci su usmjereni na pronalaženje podataka na plakatu (naziv događanja, lokacija održavanja programa, podatci osobe za kontakt i cijena, uzrast za koji se program organizira).  Učenici su podijeljeni u skupine. Skupine će osmisliti plakat na zadanu temu. Svaka skupina dobit će drukčiju temu: *LJETNA ŠKOLA NOGOMETA, LJETNA ŠKOLA PLIVANJA, LJETNI ČITALAČKI KLUB, LJETNI LEGO KAMP*.  Svaki plakat mora imati ove podatke:  − naziv  − lokacija održavanja programa  − adresa elektroničke pošte kontakta  − uzrast za koji je program organiziran  − cijena programa.  Osobito je bitno uvrstiti sadržaj programa. | | govorenje i slušanje  govorenje i slušanje  čitanje i slušanje  pisanka  udžbenik  govorenje i slušanje  flomasteri  škare  papir | uku A.1.4.  osr A.1.4.  PID OŠ A.B.C.D.2.1.  uku A.1.2.  uku A.1.4.  osr A.1.4.  goo C.1.2.  uku A.1.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2. | OŠ HJ A.2.1. OŠ HJ A.2.5.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.4.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.4. |
| PLAN PLOČE  LJETNI PLAKAT  Svaki plakat mora imati ove podatke:  − naziv  − lokacija održavanja programa  − adresa elektroničke pošte kontakta  − uzrast za koji je program organiziran  − cijena programa. | | | | DOMAĆA ZADAĆA  Istraži što se sve može reklamirati. Što se učestalo reklamira u tvome mjestu/gradu? Na koji način iz mnoštva reklama odabireš ono što je tebi potrebno? Tko ti u tome pomaže? Kako provjeravaš točnost podataka u reklamnim materijalima? | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem izvodit će aktivnosti realizacije sukladno svojim mogućnostima. | | Učenik s ubrzanim jezičnim razvojem može biti aktivan u procesu istraživanja. | | | |