|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Josipa Franjić Radulović: *Sladoled* | | | | | |
| CILJ SATA: Slušati/čitati i interpretirati pjesmu Josipe Franjić Radulović: *Sladoled.* | | | | | |
| ISHODI UČENJA: **OŠ HJ B.2.1.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj na ploču zapisuje pojam *sladoled* te vođenim pitanjima usmjerava motivaciju: *Koje biste riječi pridružili uz riječ* SLADOLED*?* (hladno, slatko, fino, volim, ne volim) *Pokušajte se izraziti samo jednom riječju.* Učiteljica/učitelj odgovore učenika zapisuje na ploču uz središnji pojam.  Učiteljica/učitelj najavljuje čitanje pjesme Josipe Franjić Radulović: *Sladoled*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/3459/21020.html>. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 108): *Kada svi veselo izjure van? Zašto ljeti nitko ne želi biti kod kuće? Kako se ljudi rashlađuju ljeti?*  *Koja nas slastica rashladi poput leda? Koji ti je sladoled najdraži? Kako ti se sviđa ljetni red iz pjesme?*  Učenici rješavaju prvi zadatak u udžbeniku (str. 109): *Ivan je otvorio hladnjak. U hladnjaku je pronašao hranu čiji nazivi počinju zadanim slovima. Što je sve Ivan pronašao u hladnjaku? Napiši.*  *Koje je godišnje doba motiviralo pjesnikinju na pisanje ove pjesme? Koju je slasticu povezala s ljetom i toplim vremenom? Zašto kaže da je provesti dan uz sladoled ljetni red?*  Učenici rješavaju drugi zadatak u udžbeniku (str. 109). Zadatkom se promiče zdrava prehrana.  Učenici će sastaviti jelovnik za zdravi doručak. Učenike upućujemo na samostalno praćenje i bilježenje redovitosti uzimanja zdravih namirnica u svakodnevnoj prehrani. Neka zabilježe što su u jednome tjednu konzumirali (jeli), a te namirnice ne ubrajamo u zdravu prehranu. | | govorenje i slušanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  udžbenik | uku A.1.2.  uku A.1.3.  uku A.1.4.  osr A.1.4.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A.1.4.  osr A.1.4.  goo C.1.2.  uku A.1.3.  uku A.1.4.  osr A.1.4.  zdr A.1.2.  zdr A.2.2.B  uku A.1.3.  uku A.1.4.  osr A.1.4.  zdr A.1.2.  zdr A.2.2.B  PID OŠ A.B.C.D.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ B.2.4. |
| PLAN PLOČE  JOSIPA FRANJIĆ RADULOVIĆ  SLADOLED  HLADNO SLATKO  SLADOLED  UKUSNO VOLIM | | | | DOMAĆA ZADAĆA  Udžbenik, 109. stranica, 1. zadatak.  Zadaća je usmjerena na praktične aktivnosti izrade sladoleda prema receptu. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem izvodit će aktivnosti sukladno svojim mogućnostima. | | Učenik s ubrzanim jezičnim razvojem može naučiti pjesmu napamet. | | | |