|  |  |  |  |
| --- | --- | --- | --- |
| osnovna škola: | | školska godina: | |
| učiteljica/učitelj: | razred: 2. | nadnevak: | redni broj sata: |
| PRIPREMA ZA IZVOĐENJE NASTAVNOGA SATA | | | |
| NASTAVNA JEDINICA: | **Ratko Zvrko: Grga Čvarak** | | |
| CILJ SATA: | razvijati naviku druženja s pjesmom i otkrivanja svojeg unutarnjeg svijeta, razvijati govornu komunikaciju, bogatiti i razvijati aktivan rječnik | | |
| ISHODI UČENJA: | OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u skladu s komunikacijskom situacijom.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.2. Učenik sluša/čita književni tekst i razlikuje književne tekstove prema  obliku i sadržaju. | | |
| NASTAVNE METODE: | Metode: razgovora, usmenog izlaganja i objašnjavanja, rada na tekstu, čitanja i pisanja | | |
| OBLICI NASTAVE: | frontalni, rad u skupinama, individualni | | |
| NASTAVNI IZVORI, SREDSTVA I POMAGALA: | knjiga *Grga Čvarak*, ploča, kreda, nastavni listići | | |
| KORELACIJA: | jezično izražavanje (pisanje sastavka, odgovaranje na pitanja), SR (Moje dobre i loše osobine) | | |
| MEĐUPREDMETNE TEME: | Osobni i socijalni razvoj, Učiti kako učiti, Građanski odgoj i obrazovanje, Održivi  Razvoj, Zdravlje | | |

|  |  |
| --- | --- |
| PLAN PLOČE:  Grga Čvarak  Ratko Zvrko  -zbirka pjesama  Grga Čvarak je mršav, tanak ko suharak, nekad dobar, a nekad zločest.  Dobre osobine:  Loše osobine:  Pjesma ima \_\_\_\_\_kitica. Svaka kitica ima različit broj stihova.  Rima: | Ratko Zvrko rođen je 1920. godine u Dubrovniku gdje je i umro 1998. Već se kao srednjoškolac pokazao vrlo kreativnim, za tadašnju tvornicu Union (danas Kraš) smislio je slogan *Bilo kuda Kiki svuda*. Bavio se boksom, 1945. godine bio je prvak Hrvatske.  Sport ga je uveo i u novinarstvo. Počeo je pisati sportske izvještaje za *Vjesnik*, a kasnije i za *Vjesnik u srijedu, Večernji list, Modru lastu*… Zbirka pjesama *Grga Čvarak* prvi je puta objavljena 1967. godine, a od tada je postala jedna od najprodavanijih knjiga naše književnosti. Posebnost njegove poezije su sklonost naraciji, humor i tradicionalna metrika. |

|  |  |  |
| --- | --- | --- |
| TIJEK NASTAVNOGA SATA | ISHODI | oblik rada |
| MOTIVACIJA  Razgovaramo: *Koje su tvoje dobre osobine, a koje loše? Ima li nešto što bi trebala/trebao promijeniti u svom ponašanju? Što? Kome si slična/sličan u razredu po izgledu? Kome si slična/sličan u razredu po svom ponašanju?* | OŠ HJ A.2.1.  osr B.1.2.  osr A.1.1.  osr A.1.2.  B.1.1.A | frontalni |
| NAJAVA I ČITANJE  Učenicima pokazujem naslovnicu knjige *Grga Čvarak* i objašnjavam da se knjiga koja sadrži više pjesama jednoga ili više pjesnika naziva zbirka pjesama. Ova zbirka pjesama nosi naslov jedne od pjesama u kojoj je glavni lik dječak imenom Grga Čvarak, a napisao ju je Ratko Zvrko.  Na ploču zapisujem naslov zbirke i ime i prezime autora, a učenici u bilježnice.  *Pažljivo poslušajte pjesmu i pokušajte zapamtiti gdje živi dječak.*  Izražajno čitam pjesmu poštujući vrednote govorenoga jezika. | OŠ HJ A.2.4.  OŠ HJ B.2.2. | frontalni |
| EMOCIONALNO-INTELEKTUALNA STANKA I OBJAVLJIVANJE DOŽIVLJAJA  Nakon kratke stanke, učenici iznose osjećaje koje je pjesma u njima pobudila i izražavaju doživljaj iste.  Doživljaj potičem pitanjima: *Što vam se svidjelo u ovoj pjesmi? O čemu ste razmišljali slušajući pjesmu? Gdje živi dječak?* | OŠ HJ B.2.1. | frontalni |
| INTERPRETACIJA  Prema procjeni učiteljice/učitelja, pjesma se može čitati još jednom.  Vodim interpretaciju: *O kome pjeva ova pjesma? Tko se, osim Grge Čvarka, spominje u pjesmi? Što on sve radi naopačke? Što znači: „u svađi plane ko ugarak“? Kako Grga Čvarak rješava probleme s prijateljima? Ima li on i pozitivnih osobina? Po čemu si to prepoznala/prepoznao? Kako on izgleda? Kako ga ti zamišljaš? Koliko pjesma ima kitica? Koliko stihova ima svaka kitica? Pronađi i pročitaj koji se stihovi ponavljaju. Prepoznaj i navedi rimu. Pronađi i pročitaj pjesničke slike.*  *Na koga te podsjeća Grga Čvarak? Što bi mu savjetovala/savjetovao? Što mora promijeniti u svome ponašanju? Čemu te uči ova pjesma?* (U svakome djetetu postoje i dobre i loše osobine, ali ne smijemo uništavati prirodu oko sebe i tući se i svađati s drugima. Potrebno je razgovarati i dogovoriti se.) | OŠ HJ B.2.2.  OŠ HJ A.2.1.  OŠ HJ A.2.5.  odr C.1.1.  B.1.2.C | frontalni |
| SAMOSTALNO ISTRAŽIVANJE I OBJAVA REZULTATA  Učenike dijelim u tri skupine; svaka skupina dobiva nastavni listić s pjesmom i zadatcima:  1. skupina: samostalna interpretacija pjesme *Mrlja na nosu*  2. skupina: samostalna interpretacija pjesme *Nogomet u razredu*  3. skupina: samostalna interpretacija pjesme *Snješko bez nosa.*  Obilazim skupine, pomažem potpitanjima, ispravljam eventualne pogreške.  Nakon određenoga vremena, predstavnici skupina izražajno čitaju pjesme i izlažu rezultate do kojih je došla njihova skupina. | OŠ HJ A.2.2.  OŠ HJ A.2.4.  osr C.1.3.  uku A.1.1.  uku D.1.2.  OŠ HJ B.2.2.  goo C.1.1. | rad u skupinama |
| SINTEZA  *Kako se zove zbirka pjesama koju smo danas upoznali? Tko ju je napisao?*  U zajedničkome radu ponavljamo koje su dobre, a koje loše osobine Grge Čvarka, opisujemo njegov izgled, savjetujemo ga i zaključujemo što nam poručuje ova pjesma.  Stvaranje i prijepis plana ploče. | OŠ HJ A.2.5.  osr A.1.3.  OŠ HJ A.2.4. | frontalni  individualni |
| STVARALAČKI RAD  Učenici će napisati sastavak na temu: *Susrela/susreo sam Grgu Čvarka* (gdje ste se susreli, kako je izgledao, što ste radili, što se dogodilo). | OŠ HJ A.2.4.  OŠ HJ A.2.5.  osr A.1.3. | individualni |
| JEZIK  Ispiši iz pjesme vlastite imenice. | OŠ HJ A.2.5. | individualni |

|  |
| --- |
| **SAMOSTALNA INTERPRETACIJA PJESME MRLJA NA NOSU** |
| Pažljivo pročitaj pjesmu, a zatim riješi zadatke.  MRLJA NA NOSU  Crvena je kapica  Ljiljani na glavi,  ispod lijepe kapice  uvojci su plavi.  Ispod plave kosice,  kuštrave i bujne,  lijepe modre očice  i usnice rujne.  I ta lijepa Ljiljana  gradom danas šeta,  al' ljepoti njezinoj  ipak nešto smeta:  Točno na vrh nosića  -a da i ne znade-  vidi joj se mrljica,  trag od čokolade.  Pa kad hoda ulicom  ponosite ćudi,  sve se za njom okreću  nepoznati ljudi.  Ne gledaju kapicu,  ni oči, ni kosu,  ni rumene obraze,  već-mrlju na nosu.   1. Dopuni rečenice.   Pjesma ima\_\_\_\_\_\_\_\_\_\_\_\_\_\_kitica.  Svaka strofa ima \_\_\_\_\_\_\_\_\_\_\_\_\_\_\_\_stiha.   1. Iz pjesme ispiši nekoliko primjera rime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Odgovori kratko.   Kako se zove djevojčica?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Što ima na nosu?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Zna li ona za to?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Što radi Ljiljana?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tko se za njom okreće?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kapica joj je \_\_\_\_\_\_\_\_\_\_\_\_, uvojci\_\_\_\_\_\_\_\_\_\_\_\_\_\_\_\_, očice\_\_\_\_\_\_\_\_\_\_\_\_\_\_\_i usne\_\_\_\_\_\_\_\_\_\_\_\_\_.   1. Zaokruži točan odgovor.   Kakva je Ljiljana djevojčica?   1. dobra i zločesta 2. lijepa i neuredna 3. vrijedna i nepromišljena 4. Nacrtaj djevojčicu Ljiljanu kako je opisana u pjesmi.  |  | | --- | |  | |
| **SAMOSTALNA INTERPRETACIJA PJESME NOGOMET U RAZREDU** |
| Pažljivo pročitaj pjesmu, a zatim riješi zadatke.  NOGOMET U RAZREDU  Na odmoru u razredu  danas vlada strašna gužva:  nogomet se burno igra,  a za loptu služi spužva.  Đaci skaču, vrište, viču,  ne znaš, brate, tko je gori,  kad udari o zid spužva,  na zidu se mrlja stvori.  A gol svaki kada padne,  još im veći polet budi,  tek jedino suca nema  utakmicu da im sudi.  Al' učitelj kada dođe,  bit će jako loše ćudi;  kada spužvu i zid vidi,  on će njima sam da sudi.  Uvjeren sam da će tada  odsvirati kazne stroge,  pa će bar za neko vrijeme  primiriti brze noge.   1. Dopuni rečenice.   Pjesma ima\_\_\_\_\_\_\_\_\_\_\_\_\_\_kitica.  Svaka strofa ima \_\_\_\_\_\_\_\_\_\_\_\_\_\_\_\_stiha.   1. Iz pjesme ispiši nekoliko primjera rime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Odgovori kratko.   Što rade đaci u razredu?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Što im služi kao lopta?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Zašto se na zidu stvara mrlja?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tko nedostaje u utakmici?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tko će biti sudac?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kakvu bi kaznu đaci mogli dobiti?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Zaokruži točan odgovor.   Što rade đaci?   1. sjede i mirno razgovaraju 2. skaču, vrište, viču 3. pjevaju i plešu 4. Nacrtaj kako izgleda nogomet u razredu.  |  | | --- | |  | |

|  |
| --- |
| **SAMOSTALNA INTERPRETACIJA PJESME SNJEŠKO BEZ NOSA** |
| Pažljivo pročitaj pjesmu, a zatim riješi zadatke.  SNJEŠKO BEZ NOSA  Snijega ima, pa su zato  odlučila djeca juče  da naprave jednog Snješka  u dvorištu iz kuće.  Na posao svak se dao,  svak svoj dio učinio  i za časak, takoreći,  Snješko Bijelić gotov bio.  Od ugljena-oči Snješka,  od slame mu žuta kosa,  ali tada iznenada  nastao je spor zbog nosa.  -Od paprike nos nek bude!-  netko mudar prijedlog daje.  Drugi viču: - Bolje mrkva!  Nos od mrkve dulje traje!  Dosad složni, sad najednom  gurkaju se, svade, vuku,  pa zbog nosa i prkosa-  samo što se ne potuku.  I na kraju, razišli se  uvrijeđeni, jako ljuti,  a ostao Snješko Bijelić  u dvorištu sam, i šuti.  Eno, i sad tamo stoji:  štap mu - metla, slama - kosa,  ugljen - oči, lonac - kapa,  al' na žalost nema - nosa.   1. Dopuni rečenice.   Pjesma ima\_\_\_\_\_\_\_\_\_\_\_\_\_\_kitica.  Svaka strofa ima \_\_\_\_\_\_\_\_\_\_\_\_\_\_\_\_stiha.   1. Iz pjesme ispiši nekoliko primjera rime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Odgovori kratko.   Što su djeca napravila?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Gdje su ga napravili?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kako se zove snjegović?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Oko čega je nastao spor?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Od čega je trebao biti nos?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kosa je od \_\_\_\_\_\_\_\_\_\_\_\_, oči od \_\_\_\_\_\_\_\_\_\_\_\_\_\_\_\_, štap je\_\_\_\_\_\_\_\_\_\_\_\_\_\_\_kapa \_\_\_\_\_\_\_\_\_\_\_\_\_, ali nema \_\_\_\_\_\_\_\_\_\_\_\_\_\_\_\_\_\_\_.   1. Zaokruži točan odgovor.   Kakva su djeca?   1. dobra i složna 2. prkosna i nesložna 3. lijena i neuredna 4. Nacrtaj Snješka Bijelića kako je opisan u pjesmi.  |  | | --- | |  | |