|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Blanka Dovjak-Matković: *Tajana telefonira* | | | | | |
| CILJ SATA: Slušati/čitati i interpretirati priču Blanke Dovjak-Matković: *Tajana telefonira.* | | | | | |
| ISHODI UČENJA: **OŠ HJ B.2.1.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj izlaže učenike audiozapisu zvuka starinskoga telefona. Učiteljica/učitelj usmjerava motivaciju vođenim pitanjima: *Što mislite komu ili čemu pripada zvuk koji ste upravo čuli (zvuk telefona)? Zašto vas baš na to podsjeća? Po čemu ste zaključili da je to zvuk telefona? Kakve sve zvukove danas telefoni i mobiteli mogu imati?*  Učenici iznose svoja razmišljanja.  Učiteljica/učitelj najavljuje čitanje priče Blanke Dovjak-Matković: *Tajana telefonira*.  Učiteljica/učitelj izražajno čita najavljenu priču ili je reproducira sa zvučne čitanke na poveznici <https://hr.izzi.digital/DOS/3459/21020.html>.  Interpretativno čitanje omogućuje učeniku razvoj kulture slušanja proznoga djela (priče). Učenik slušanjem doživljava estetsku dimenziju priče.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  *Je li ovaj tekst priča, pjesma ili igrokaz? Zašto si se odlučio za taj odabir? Po čemu prepoznaješ da to nije igrokaz i pjesma? Što se dogodilo na početku priče? Odustaje li Tajana od telefoniranja?* (Tajana ponovno zove jedan telefonski broj.) *Želi li Tajana i na kraju priče nastaviti komunikaciju i razgovor? Možemo li reći da to čini iz znatiželje ili je usamljena?*  *Pročitaj naglas samo upitne rečenice. Pročitaj samo usklične rečenice. Po čemu se one slušno razlikuju?*  Vježbe u dijaloškome čitanju teksta. Učenici priču *Tatjana telefonira* mogu uvježbati čitati i odglumiti u obliku dijaloga. | | govorenje i slušanje  audiozapis  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  udžbenik | uku A.1.3.  uku A.1.4.  osr A.1.4.  uku A.1.4.  uku C.1.4.  osr A.1.2.  uku A.1.3.  uku A.1.4.  osr A.1.4.  uku A.1.2.  uku A.1.4.  osr A.1.4.  uku A.1.2.  uku A.1.3.  uku C.1.4.  uku D.1.2.  osr A.1.4.  goo C.1.1.  goo C.1.2. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3.  OŠ HJ A.2.4. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  BLANKA DOVJAK-MATKOVIĆ  TAJANA TELEFONIRA  Glavni lik: Tajana  Sporedni likovi: glas u uredu za izgubljene stvari, muškarac, žena  Upitne rečenice: Koja Tajana? Tko je tamo?  Izjavne rečenice: Dosadno mi je. I ja sam sama.  Usklične rečenice: Ovdje Tajana! Halo! | | | | DOMAĆA ZADAĆA  Pronađi u školskoj knjižnici neku slikovnicu. Zamoli knjižničarku/knjižničara neka ti pronađe slikovnicu u kojoj likovi razgovaraju. Pročitaj slikovnicu. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može pravilno čitati kratke rečenice (upitne, usklične, izjavne). | | Učenik s ubrzanim jezičnim razvojem može osmisliti nastavak telefonskog razgovora. | | | |