|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Nevenka Puh Malogorski: *Dobro došli!* | | | | | |
| CILJ SATA: Slušati/čitati i interpretirati pjesmu Nevenke Puh Malogorski: *Dobro došli!.* | | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj vođenim pitanjima usmjerava učenike na promatranje i analizu ilustracije u udžbeniku (str. 5): *Što slika prikazuje? Od čega je sastavljeno stablo? Od čega je sastavljena krošnja? Koje boje uočavate? Koje plodove prepoznajete? Gdje se plodovi nalaze? Koliko ih ima? Kako izgledaju? Što piše na plodovima? Tko se nalazi ispred stabla? Pročitaj što piše unutar okvira.*  Učenici rješavaju zadatak iz udžbenika (str. 5) u kojemu pokušavaju dopuniti prazne kvadratiće odgovarajućim slovima koja uočavaju u krošnji drveta čime dobivaju rješenje: *DOBRO DOŠLI*.  Učiteljica/učitelj najavljuje čitanje pjesme Nevenke Puh Malogorski: *Dobro došli!*.  Učiteljica/učitelj izražajno čita najavljenu pjesmu. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 6): *O kojemu se mjesecu govori u pjesmi? Na što poziva rujan? Čime je rujan zamirisao? Za čime je uzdisao? Kojim se zvukom oglasio rujan? U kojim prigodama iskazujemo dobrodošlicu?*  Učenici razgovaraju o zanimljivim događajima: na početku ljetnih praznika, tijekom ljetnih praznika, na kraju ljetnih praznika. Učenici pažljivo i uljudno slušaju sugovornika.  Aktivnosti učenika usmjerene su na usustavljivanje znanja o zadanoj temi:  Pročitaj prvi i zadnji stih pjesme (*Dobro došli, dragi đaci!; Baš je lijep početak škole!*). Izdvojite neke riječi iz pjesme i zabilježite ih. Neka riječi budu poticaj za sastavljanje novih rečenica (*knjige, školsko zvono, škola, igra*).  Primjer: *Volim listati knjige.*  Učenici samostalno provode aktivnost iz udžbenika (str. 7). Tom se aktivnošću potiče učenike da verbaliziraju svoja očekivanja od drugoga razreda, a zatim da to nacrtaju u udžbenik na za to označeno mjesto. Aktivnost će biti provedena u oba modaliteta jezika (govorenome i pisanome). | | govorenje i slušanje  čitanje i pisanje  udžbenik  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  praktični radovi  udžbenik | uku A.1.4.  uku C.1.4.  osr A.1.4.  MAT OŠ A.2.1.  PID OŠ A.2.1.  uku A.1.4.  uku C.1.4.  osr A.1.2.  PID OŠ A.2.2.  uku A.1.3.  uku A.1.4.  osr A.1.2.  PID OŠ A.2.2  uku A.1.2.  uku A.1.3.  osr. A.1.1.  osr A.1.4.  uku A.1.3.  uku A.1.4.  uku C.1.4.  osr A.1.1.  OŠ LK A.2.1. | OŠ HJ A.2.1. OŠ HJ A.2.5.  OŠ HJ A.2.1.  OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  NEVENKA PUH MALOGORSKI  DOBRO DOŠLI!  − đaci, knjige, igra, škola | | | | DOMAĆA ZADAĆA  Učenici će se prisjetiti njima najznačajnijega događaja iz prvoga razreda te ga ukratko izraziti crtežom. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim jezičnim razvojem ponuditi zadatak u kojemu će nadjenuti imena djeci s ilustracije u udžbeniku (str. 6). Svakome djetetu može napisati po jednu rečenicu koja počinje s *Dobro došli*… | | Učenik s ubrzanim jezičnim razvojem može napisati sastavak u kojem će opisati svoja očekivanja u drugome razredu. | | | |