|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Emilija Iva Šimić: *Učiteljica* | | | | | |
| CILJ SATA: Slušati/čitati i interpretirati priču Emilije Ive Šimić *Učiteljica*. | | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj postavlja učenicima pitalicu:  *Od ponedjeljka do petka s njom se družim i nakon toga sve kužim!*  *Za mene je ona čista petica,*  *Ona je moja \_\_\_\_\_\_\_\_\_\_\_\_.*  Učenici nastoje odgonetnuti rješenje pitalice.  Učiteljica/učitelj najavljuje čitanje priče Emilije Ive Šimić: *Učiteljica*.  Učiteljica/učitelj izražajno čita najavljenu priču. Interpretativno čitanje omogućuje učeniku razvoj kulture slušanja proznoga djela (priče). Učenik slušanjem doživljava estetsku dimenziju priče.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju priču naglas. Nakon čitanja učiteljica/učitelj vođenim pitanjima usmjerava interpretaciju priče, a kao poticaj mogu poslužiti pitanja iz udžbenika (str. 53): *Kako je učiteljica pokazala dobrodošlicu novoj učenici? Zašto je učenica zavoljela svoju učiteljicu? Kakva su tvoja sjećanja na prvi dan škole? O čemu si razmišljala/razmišljao prije polaska u školu? Jesi li znala/znao čemu služi škola? Koga si u školi upoznala/upoznao? Zašto je škola važna za tebe?*  Učenici će izraziti misli i osjećaje potaknuti pitanjima: *Što smo danas čitali? Koji je naslov priče? O čemu priča govori?*  Učenici rješavaju prvi zadatak u udžbeniku (str. 53): *Napiši kako se zove tvoja učiteljica/učitelj.*  Učenici rješavaju drugi zadatak iz udžbenika (str. 53): *Osmisli zahvalnicu učiteljici/učitelju. Napiši na čemu joj/mu posebno zahvaljuješ.*  Učenici mogu oslikati zahvalnicu koristeći se flomasterima i drvenim bojicama.  *Zašto je biti učitelj zanimljivo zanimanje?* | | govorenje i slušanje  slušanje  govorenje i slušanje  govorenje i slušanje  govorenje i čitanje  udžbenik  govorenje i slušanje  udžbenik  čitanje i pisanje  flomasteri  drvene bojice  udžbenik | uku A.1.3.  uku A.1.4.  osr A.1.4.  goo C.1.1.  uku A.1.4.  uku C.1.4.  osr A.1.2.  uku A.1.3.  uku A.1.4.  osr A.1.4.  pod A.1.3.  PID OŠ C.2.3.  uku A.1.4.  osr A.1.2.  osr A.1.4.  uku A.1.3.  uku A.1.4.  osr A.1.4.  OŠ LK A.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1. OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  EMILIJA IVA ŠIMIĆ  UČITELJICA  − pripreme za školu  − maštanje, strah  − učiteljica: nježnost, blagost, dobrota, pomoć…  5. listopada – Svjetski dan učitelja | | | | DOMAĆA ZADAĆA  Učenici će razgovarati s roditeljima o njihovim učiteljicama/učiteljima. Zapisat će jedan događaj s učiteljicom/učiteljem koji su imali njihovi roditelji. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može naslikati svoju učiteljicu/učitelja. i napisati joj/mu kratku poruku. | | Učenik s ubrzanim jezičnim razvojem može napisati što više osobina koje bi pridružio svojoj učiteljici / svome učitelju. | | | |