|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Stanislav Femenić: *Koliko je sati? (Kako rečenicom reći DA ili NE?)* | | | | | |
| CILJ SATA: Slušati/čitati i interpretirati pjesmu Stanislava Femenića: *Koliko je sati?.* | | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ponašanja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj izlaže učenike slikovnim predlošcima različitih satova. Vođenim pitanjima usmjerava ih na analizu predložaka: *Što uočavate na fotografiji? Kako izgleda sat? Od čega se sastoji? Za što sat služi? Što mislite, koji je od ovih satova najstariji? Po čemu ste to zaključili? Imate li vi svoj sat? Opišite ga. Pročitaj na razrednoj uri koliko je sati.*  Učiteljica/učitelj najavljuje čitanje pjesme Stanislava Femenića: *Koliko je sati?*. Učenici su izloženi sažetoj obavijesti o piscu i njegovu književnom opusu: *Stanislav Femenić bio je liječnik i književnik. Veći dio radnoga vijeka proveo je kao slobodni umjetnik. Najviše je pisao za djecu predškolske i mlađe školske dobi. Objavio je stotinjak slikovnica. Djela:* Puž na ljetovanju; Idi pa vidi; Trči, trči, Trčimir; Veseli svirači *i dr. Umro je 2012. godine u Zagrebu*  Učiteljica/učitelj izražajno čita najavljenu pjesmu. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 66): *Tko postavlja pitanja? Komu su pitanja upućena? Tko sve ne zna koliko je sati? Što pjesnik savjetuje u zadnjoj strofi? Koliko je stihova u pjesmi? Koja pitanja pjesnik ponavlja? Pročitaj.*  *Kako nam sunčani sat pokazuje vrijeme?* (Sunčani sat – sat na suncu izloženim pročeljima zgrada baca sjenu na oznaku za vrijeme.)  *Tko koga u pjesmi pita?* (svraka miša, svraka raka, svraka žunu)  PRVA SKUPINA  Učenici će naslikati sat iz mašte kombiniranom tehnikom (kolaž – flomaster). Učenici će od svojih uradaka napraviti likovnu izložbu u učionici te usmeno opisati sat koji su naslikali:  − zidni sat s klatnom  − sat na crkvi ili katedrali u vašemu mjestu/gradu.  DRUGA SKUPINA  Objasni što znači:  *Nije došao kući do kasnih sati.* (do sati koji prethode ponoći)  *Nije došao kući do sitnih sati.* (do sati nakon ponoći)  *Učili smo jedan školski sat.* (vremenska jedinica od 45 minuta) | | govorenje i slušanje  slikovni predlošci  udžbenik  slušanje  govorenje i slušanje  govorenje i slušanje  govorenje i čitanje  udžbenik  govorenje i slušanje  udžbenik  individualno  govorenje i slušanje  praktični radovi  kolaž  flomasteri  papir | uku A.1.2.  uku A.1.3.  uku A.1.4.  PID OŠ A.2.2.  uku A.1.4.  uku C.1.4.  osr A.1.2.  uku A.1.4.  OŠ MAT A.2.1.  uku A.1.3.  uku A.1.4.  PID OŠ A.2.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2.  PID OŠ A.2.2.  OŠ LK A.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1. OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5. |
| PLAN PLOČE  STANISLAV FEMENIĆ  KOLIKO JE SATI?  *slikovni predlošci: sat – sprava za mjerenje vremena, sunčani, zidni, ručni, digitalni,   pješčani*  *likovni radovi učenika* | | | | DOMAĆA ZADAĆA  Učenici će kod kuće pokušati pronaći starinski sat te ga donijeti sa sobom na idući sat Hrvatskoga jezika.  DOZNAJ  Pješčani sat – posuda od dva veća dijela sužena u sredini koja mjeri željene količine vremena tako što pijesak curi iz gornjega u donji dio. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem naučit će napamet nekoliko stihova pjesme. | | Učenik s ubrzanim jezičnim razvojem može napisati nove odgovore na pitanja iz pjesme. | | | |