|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Jesne i niječne rečenice | | | | | |
| CILJ SATA: Spoznati i primjenjivati različite vrste rečenica u odgovarajućim situacijama. | | | | | |
| ISHODI UČENJA: **OŠ HJ A.2.5.** Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJSKI UVOD  2. RAD NA JEZIČNOMETODIČKOME PREDLOŠKU  3. NAJAVA NASTAVNE JEDINICE  4. UPOZNAVANJE JEZIČNE POJAVE U KONTEKSTU  5. VJEŽBANJE  6. PONAVLJANJE I UTVRĐIVANJE  7. STVARALAČKI RAD | Učiteljica/učitelj vođenim pitanjima potiče učenike na raspravu: *Koji je bio naslov pjesme koju smo čitali prošli put? Koga je sve svraka pitala koliko je sati? Što su oni odgovorili? Kojim riječima započinju njihovi odgovori? Pročitajmo pjesmu još jednom.*  Učiteljica/učitelj se služi pjesmom Stanislava Femenića: *Koliko je sati?* (str. 66)za poučavanje jezičnih sadržaja (jesne i niječne rečenice). Učenik najprije upoznaje jezičnometodički predložak na kojemu će usvajati jezičnu pojavu. Učitelj/učiteljica čita pjesmu te tijekom čitanja naglašava dijelove teksta u kojima se očituje jezična pojava kako bi je učenici auditivno i vizualno percipirali. Učiteljica/učitelj potiče učenike na interpretaciju pročitane pjesme pitanjima: *Tko je sve postavljao pitanja u pjesmi? Koji su bili odgovori životinja? Kojom riječju započinju odgovori u pjesmi?*  Učiteljica/učitelj učenicima najavljuje učenje jesnih i niječnih rečenica.  Učenici čitaju naglas rečenice iz udžbenika (str. 67). Učiteljica/učitelj potiče učenike na raspravu pitanjima: *Po čemu se razlikuju rečenice iz lijevoga i desnoga stupca? Koje rečenice pokazuju da netko nešto zna, ima…? Pročitajte ih. Koje rečenice pokazuju da netko nešto ne zna, nema…? Pročitajte ih.*  Učenici čitaju tekst iz udžbenika o jesnim i niječnim rečenicama (str. 67):  *Jesne rečenice kazuju da nešto jest, da netko nešto može, ima, zna…*  *Niječne rečenice kazuju da nešto nije, da netko nešto ne može, nema, ne zna… Za pisanje niječnih rečenica koristimo se niječnicama. To su riječi NE i NI.*  *Niječnice ponekad pišemo odvojeno od riječi koja slijedi, a ponekad sastavljeno.*  Zapišimo.  Učenici rješavaju prvi zadatak u udžbeniku (str. 67). Potrebno je odrediti koje su od zadanih rečenica niječne, a koje jesne.  Učenici rješavaju drugi zadatak iz udžbenika (str. 68): *Napiši o slici dvije jesne i niječne rečenice.*  Učenici rješavaju treći zadatak iz udžbenika (str. 68): *Zamisli da je na slici mjesto u kojemu se događa tvoja bajka. Osmisli je i ispričaj prijateljima u razredu.* | | govorenje i slušanje  udžbenik  govorenje i slušanje  udžbenik  govorenje i slušanje  udžbenik  govorenje i slušanje  udžbenik  govorenje i slušanje  udžbenik  govorenje i slušanje  udžbenik | uku A.1.2.  uku A.1.4.  osr A.1.4.  uku A.1.4.  uku A.2.1.  uku A.1.4.  osr A.1.4.  uku A.1.4.  osr A.1.4.  goo C.1.2.  uku A.1.3.  uku A.1.4.  osr A.1.4.  uku A.1.3.  uku A.1.4.  uku C.1.4.  osr A.1.4.  goo C.1.1. | OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.4.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  JESNE I NIJEČNE REČENICE  Znam koliko je sati. Ne znam koliko je sati.  Danas pada kiša. Danas ne pada kiša.  Rak je prešao baru. Rak nije prešao baru.  Sve su životinje ptice. Sve životinje nisu ptice.  **Jesne rečenice** kazuju da nešto jest, da netko nešto može, ima, zna…  **Niječne rečenice** kazuju da netko nešto nema, ne može, nije, ne zna… | | | | DOMAĆA ZADAĆA  Udžbenik, 69. stranica.  Zadatci su usmjereni na razvoj slovopisne točnosti i ponavljanje jezičnih sadržaja (jesne i niječne rečenice). | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem izgovarat će niječne rečenice prema zadanim jesnima. | | Učenik s ubrzanim jezičnim razvojem napisat će priču potaknut ilustracijom u udžbeniku na str. 68. | | | |