|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Milivoj Gabelica: *Na novu plovidbu (Zaplovimo u drugi razred)* | | | | | |
| CILJ SATA: Slušati/čitati i interpretirati pričuMilivoja Gabelice: *Na novu plovidbu.* | | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Poticaj mogu biti ova pitanja iz udžbenika (str. 8): *U školskoj lađi čekaju nas mnoga nova znanja. Krenimo na novu* plovidbu*! Što misliš zašto je riječ* plovidba *napisana ukoso?*  Učiteljica/učitelj najavljuje čitanje priče Milivoja Gabelice: *Na novu plovidbu*.  Učiteljica/učitelj izražajno čita najavljenu priču.  Učenicima se omogućuje kratko vrijeme kako bi doživljaje i asocijacije koji su se javili tijekom slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se javili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju priču naglas. Nakon čitanja učiteljica/učitelj vođenim pitanjima usmjerava interpretaciju priče predloženim pitanjima iz udžbenika (str. 8): *Kakvo raspoloženje osjećamo i vidimo u razredu nakon praznika? Čuje li se i u vašemu razredu žamor? Što je Jelena rekla momcima (dječacima)? Na što je Jelena mislila kad je dječacima rekla da dignu sidro? Na kakvu su* plovidbu *krenuli učenici?*  Učenici rješavaju zadatak u udžbeniku (str. 8): *Dopuni sljedeće rečenice: Zovem se…; Moja se*  *škola zove…; Svi smo ponovno zajedno u razredu i osjećam se…; Od naše plovidbe*  *očekujem…; U prvome smo razredu…; U drugome ćemo razredu…*  Učenici rečenice mogu dopunjavati verbalno ili zapisom u bilježnice.  Učenici će izraziti misli i osjećaje potaknuti pitanjima: *Što smo danas čitali? Koji je naziv priče? Nakon čitanja/slušanja priče: − osjećam − razmišljam o… − prisjećam se.*  Učenici čitaju pjesmu u udžbeniku (str. 9) te odgovaraju na pitanja koja se nalaze ispod pjesme: *Što je za dječaka škola? S kojom se životinjom usporedio? S kojom bi se ti životinjom usporedila/usporedio? Zašto? S čime je dječak usporedio školu?*  Učenici će zatim riješiti zadatak u udžbeniku (str. 9).  U kojoj komunikacijskoj situaciji možemo reći: *Dižimo sidro. I opet sve po starom.*?  Učenicima se može projicirati videozapis na mrežnoj stranici Profil Kletta:  <https://www.profil-klett.hr/repozitorij-materijali/ucenici-u-skolama-u-svijetu> o učenicima u drugim državama svijeta. | | govorenje i slušanje  udžbenik  slušanje  govorenje i slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  čitanje i pisanje  udžbenik | uku A.1.3.  uku A.1.4.  uku C.1.4.  uku A.1.4.  uku C.1.4.  osr A.1.2.  uku A.1.3.  uku A.1.4.  osr A.1.4.  uku A.1.3.  uku C.1.4.  osr A.1.2.  uku A.1.3.  uku A.1.4.  uku B.1.3.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.3. OŠ HJ A.2.5.  OŠ HJ B.2.4. |
| PLAN PLOČE  MILIVOJ GABELICA  NA NOVU PLOVIDBU  Čitali smo priču.  Zovem se…  Moja se škola zove…  U drugome ćemo razredu… | | | | DOMAĆA ZADAĆA  Učenici izvode aktivnosti iz udžbenika na 10. stranici. Prvom aktivnošću potiče se učenike da primijene svoja matematička znanja kako bi otkrili kojom će bojom obojiti određeni dio crteža.  U drugoj će aktivnosti učenici ispuniti retke prema unaprijed zadanome obrascu. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim jezičnim razvojem ponuditi zadatak u kojemu će slici na str. 8 (brod) dopisati što više riječi (npr. velik, smeđ, jedro…). Učenik može usmeno dopunjavati rečenice (Zovem se…, Moja se škola zove…) – udžbenik, str. 8. | | Učenik s ubrzanim jezičnim razvojem može interpretativno čitati priču i pjesmu („glumiti“ različite uloge). | | | |