|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Jesne i niječne rečenice | | | | | |
| CILJ SATA: Spoznati i primjenjivati različite vrste rečenica u odgovarajućim situacijama. | | | | | |
| ISHODI UČENJA: **OŠ HJ A.2.5.** Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. UVJEŽBAVANJE I PONAVLJANJE  3. STVARALAČKI RAD | Učenici stoje u krugu. Jedan učenik govori što voli i baca loptu drugomu učeniku koji će reći što ne voli. Aktivnost se ponavlja dok svaki učenik ne dođe na red.  Učenici će na jezičnometodičkome predlošku (tekstu) obilježiti jesne i niječne rečenice. Zatim će tekst prepisati u pisanke tako da jesne rečenice preoblikuju u niječne, a niječne rečenice u jesne.  PRIMJER:  *Mogu brzo plivati. Ne znam igrati nogomet. Volim igrati rukomet. Ne mogu brzo trčati. Želim naučiti voziti bicikl. Ne želim klizati.*  *Volim jesti jabuke i kruške. Ne smijem jesti orahe i lješnjake. Želim jesti hamburgere i pizzu. Ne želim pojesti čokoladu.*  Učiteljica/učitelj čita jesne i niječne rečenice. Učenici podižu papiriće s nazivima *JESNE REČENICE* i *NIJEČNE REČENICE*.  *Volim ići u kino.*  *Ne želim pjevati tu pjesmu.*  *Moja je lopta crne boje s bijelim točkicama.*  *Ne mogu jesti čokoladu jer me boli zub.*  *U subotu idem prijatelju na proslavu rođendana.*  *Neću trčati po hodniku.*  Učenici će u parovima osmišljavati jesne i niječne rečenice. Svaki par dobiva kartice na kojima pišu glagoli (*hoću, mislim, čitam, hodam, pjevam, jesam*). Jedan učenik izvlači karticu te smišlja niječnu rečenicu s obzirom na zadanu riječ. Drugi će učenik osmišljenu niječnu rečenicu preoblikovati u jesnu. | | rad u skupini  govorenje i slušanje  papirići s natpisima  rad u paru  govorenje i slušanje  čitanje i pisanje  pisanka  govorenje i slušanje  udžbenik | uku A.1.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  uku A.1.2.  uku A.1.4.  uku D.1.2.  osr A.1.4.  goo C.1.1.  uku A.1.3.  uku A.1.4.  uku D.1.2.  osr A.1.4.  goo C.1.1.  goo C.1.2. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  JESNE I NIJEČNE REČENICE  − hoću  − mislim  − čitam  − hodam  − pjevam  − jesam | | | | DOMAĆA ZADAĆA  Igrolike aktivnosti za razvoj jezičnoga izražavanja. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem sudjelovat će u aktivnostima prema svojim mogućnostima. | | Učenik s ubrzanim jezičnim razvojem može u posljednjoj aktivnosti preoblikovati rečenice u upitne. | | | |