|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Zlata Kolarić-Kišur: *Riječi* | | | | | |
| CILJ SATA: Slušati/čitati i interpretirati pjesmu Zlate Kolarić-Kišur: *Riječi.* | | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj učenicima postavlja zagonetku:  *Svaku rečenicu one tvore,*  *a u priči se u velikoj količini broje.*  *Tko su one?* (RIJEČI)  Učenici nastoje odgonetnuti odgovor zagonetke.  Učiteljica/učitelj najavljuje čitanje pjesme Zlate Kolarić-Kišur: *Riječi*.  Učiteljica/učitelj izražajno čita najavljenu pjesmu. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 78): *Što su riječi? Čemu služe riječi? Kojim se riječima iskazuje sreća, zadovoljstvo, uljudnost?*  Potrebno je učenike usmjeriti da zamijete ponavljanje u stihu i kitici.  *Smisli jednu rečenicu koristeći se:*  *- lepršavim i lakim riječima*  *- teškim i tužnim riječima.*  Učenici čitaju rubriku *Znaš li?* naglas (tijekom čitanja izmjenjuje se nekoliko učenika). Učenici će zatim u parovima odglumiti nekoliko pozdrava predloženih u zadnjoj  rečenici: *rukovanje, naklon tijelom i glavom uz popratne riječi, mahanje, grljenje…*  *Pronađi riječi koje se glasovno podudaraju na kraju stiha (tješe – smiješe; kamen – znamen). Koje osjećaje u tebi bude duhovite i vedre riječi?*  Učenici rješavaju prvi zadatak u udžbeniku (str. 78): *Napiši u pisanku kako i kojim pozdravom najčešće pozdravljaš odrasle osobe, prijatelje, starije, roditelje.*  Učenici će u pisanke napisati po dvije riječi koje su za njih: tople, sretne, lepršave, lake, smirujuće, teške, tvrde. Nekoliko će učenika pročitati napisane riječi.  *Napisane riječi upari tako da istakneš suprotnost:*  *ugoda – neugoda*  *tvrdo – \_\_\_\_\_\_\_*  *gladak – \_\_\_\_\_\_\_.* | | govorenje i slušanje  slušanje  govorenje i slušanje  govorenje i slušanje  govorenje i čitanje  rad u paru  udžbenik  govorenje i slušanje  udžbenik  individualno  govorenje i slušanje  čitanje i pisanje  pisanka | uku A.1.2.  uku A.1.3.  uku A.1.4.  goo C.1.1.  uku A.1.4.  uku C.1.4.  osr A.1.2.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2.  uku A.1.3.  uku A.1.4.  osr A.1.2.  osr A.1.4.  goo C.1.2.  uku A.1.3.  uku A.1.4.  osr A.1.2.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  ZLATA KOLARIĆ-KIŠUR  RIJEČI  - nježne, tople, blage, duhovite, vedre…  - teške, tvrde, neugodne…  Ovo je pjesma. Ima 3 strofe i 17 stihova.  Pozdravljanje – riječju, rukovanje, naklon, grljenje, poljubac u obraz…  Pozdravom pokazujemo poštovanje, uljudnost i pristojnost. | | | | DOMAĆA ZADAĆA  Udžbenik, 79. stranica.  Riječi mogu biti napisane na stranim jezicima. Učenici s pomoću računala i rječnika stranih riječi pišu pozdrav *Dobar dan!* na stranim jezicima. Jezik povezuju s imenom država. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može zapisati pozdrave riječju kojima se koristi tijekom dana. | | Učenik s ubrzanim jezičnim razvojem može istražiti kako se pozdravlja u pojedinim državama svijeta. | | | |