|  |  |  |  |
| --- | --- | --- | --- |
| osnovna škola: | | školska godina: | |
| učiteljica/učitelj: | razred: 2. | nadnevak: | redni broj sata: |
| PRIPREMA ZA IZVOĐENJE NASTAVNOGA SATA | | | |
| NASTAVNA JEDINICA: | **Božidar Prosenjak: Miš** | | |
| CILJ SATA: | doživjeti i samostalno interpretirati umjetničku proznu priču, spoznati pozitivne odrednice priče, razvijati govornu komunikaciju i aktivan rječnik, poticati učenike na samostalno čitanje | | |
| ISHODI UČENJA: | OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u skladu s komunikacijskom situacijom.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju. | | |
| NASTAVNE METODE: | Metode: razgovora, usmenoga izlaganja i objašnjavanja, rada na tekstu, čitanja i pisanja | | |
| OBLICI NASTAVE: | frontalni, rad u skupinama, individualni | | |
| NASTAVNI IZVORI, SREDSTVA I POMAGALA: | knjiga *Miš,* ploča, kreda, nastavni listić | | |
| KORELACIJA: |  | | |
| MEĐUPREDMETNE TEME: | Osobni i socijalni razvoj; Učiti kako učiti; Građanski odgoj i obrazovanje | | |

|  |  |
| --- | --- |
| PLAN PLOČE:  Božidar Prosenjak  Miš  Priča govori o dječacima koji su ulovili miša.  Likovi: klapa: Božidar, Josip, Filip, Ivica, Marijan  Mjesto radnje: gradska ulica  Vrijeme radnje: ljeto  Poruka: (u suradnji s učenicima) | **BOŽIDAR PROSENJAK** rođen je 19. kolovoza 1948. godine u Koprivnici. Djetinjstvo je proveo u podravskome selu Kuzmincu. Tamo je započeo svoje školovanje. Nastavio ga je u Koprivnici, Parizu i Zagrebu, gdje je diplomirao romanistiku na Filozofskome fakultetu. Zaposlio se u Velikoj Gorici kao novinar i urednik kulture u listu i na radiju. Godine 1980. pokreće i više od šesnaest godina uređuje biblioteku „Albatros" u Velikoj Gorici. Uređuje i časopise Matice hrvatske u Velikoj Gorici i Društva hrvatskih književnika u Zagrebu. Od godine 1984. djeluje kao slobodni umjetnik. Objavljuje prozne, pjesničke, dramske i kritičke tekstove u dnevnom tisku, na radiju i televiziji. Surađuje u časopisima za djecu „Modra lasta", „Radost", „Smib", „Zvrk" i dr. Radovi su mu uvršteni u zbornike, antologije, školsku lektiru i školske udžbenike. Neki su mu tekstovi prevedeni na više od 20 svjetskih jezika. Za svoj je književni rad Božidar Prosenjak primio više uglednih nagrada, a najznačajnije su „Ivana Brlić-Mažuranić" i „Grigor Vitez". |

|  |  |  |
| --- | --- | --- |
| TIJEK NASTAVNOGA SATA | ISHODI | oblik rada |
| MOTIVACIJA  Učenicima objašnjavam igru: *Zamislit ću jednu životinju. Predstavnik skupine smije postaviti samo jedno pitanje na koje odgovor može biti da ili ne. Ako je odgovor da, može se postaviti još jedno pitanje. Ako je odgovor ne, pitanja postavlja predstavnik iduće skupine. Iza svakoga odgovora skupina može pogoditi o kojoj se životinji radi.*  Nakon što učenici pogode životinju, povedem razgovor: *Što za miša znači sloboda? Što za svaku životinju znači da je slobodna? Što tebi znači sloboda? Za koga možeš reći da nije slobodan?* | OŠ HJ A.2.1.  osr B.1.2.  uku A.1.1.  goo C.1.1.  OŠ HJ A.2.1.  OŠ HJ A.2.5.  osr A.1.3.  goo A.1.1. | rad u skupini  frontalni |
| NAJAVA I ČITANJE  Najavljujem čitanje priče-slikovnice *Miš* autora Božidara Prosenjaka i zapisujem naslov i ime i prezime pisca na ploču, a učenici u pisanke.  Učenike upozoravam da će priču interpretirati samostalno te da budu pažljivi i nastoje upamtiti što više podataka, a zatim postavljam i problemsko pitanje na koje će odgovoriti nakon slušanja: *Kako se zovu dječaci koji su ulovili miša?*  Izražajno čitam priču i učenicima pokazujem ilustracije. | OŠ HJ A.2.4.  OŠ HJ B.2.2. | frontalni |
| EMOCIONALNO-INTELEKTUALNA STANKA I OBJAVLJIVANJE DOŽIVLJAJA  Nakon kratke stanke, učenici iznose svoje dojmove, a zatim im postavljam pitanja kojima potičem iznošenje doživljaja priče*: Kako vam se svidjela priča? Kako ste se osjećali za vrijeme čitanja? Koji vam je dio bio najzanimljiviji? Kako se zovu dječaci koji su ulovili miša?* | OŠ HJ B.2.1. | frontalni |
| SAMOSTALNA INTERPRETACIJA  Učenicima ću podijeliti nastavne listiće. Zadatke rješavaju samostalno. Obilazim ih, pomažem potpitanjima, podsjećam ih na dijelove priče, ukazujem na eventualne pogreške.  Nakon određenog vremena provodim zajedničku provjeru riješenih zadataka.  Usporedno s provjerom, stvaram plan ploče. | OŠ HJ B.2.1.  OŠ HJ A.2.4.  uku A.1.1.  OŠ HJ A.2.1. | individualni  frontalni |
| SINTEZA  Kratko usmeno ponavljanje prema planu ploče s osobitim naglaskom na redoslijed događaja i izvođenje zaključaka o poruci priče.  Prijepis plana ploče. | OŠ HJ A.2.1.  osr A.5.3.  OŠ HJ A.2.4. | frontalni  individualni |
| PROVJERA  Rješavanje nastavnoga listića za provjeru. | OŠ HJ A.2.4.  OŠ HJ B.2.1. | individualni |
| STVARALAČKI RAD  Napiši izvještaj o obavljenome zadatku (pothvatu klape).  Napiši kako bi se priča odvijala da je miš ostao udomljen kod nekog člana klape.  Ukratko pismeno objasni ponašanje odraslih u ovoj priči. | OŠ HJ A.2.4.  OŠ HJ B.2.1.  osr A.1.3. | individualni |
| JEZIK  Objašnjenje nepoznatih riječi: klapa (stalno društvo prijatelja), pothvat (neobičan događaj, teško izvediv), pokunjen (potišten), rasplinuti (nestati), prokrijumčariti (potajno učiniti), utočište (siguran dom), udomiti (pronaći nekome dom), nedoumica (ne znati što učiniti), zabadava (besplatno). | OŠ HJ A.2.5. |  |

|  |
| --- |
| **NASTAVNI LISTIĆ – SAMOSTALNA INTERPRETACIJA** |
| Zaokruži točan odgovor.   1. Priča govori o: 2. dječacima koji su kupili miša 3. dječacima koji su prodali miša 4. dječacima koji su ulovili miša 5. mački koja je pojela miša 6. Dječaci su ulovili miša: 7. u proljeće 8. ovo ljeto 9. prošlo ljeto 10. prošle godine 11. Mjesto radnje je: 12. gradska ulica 13. seosko imanje 14. škola 15. polje 16. Zaokruži imena dječaka iz klape.   FILIP MATIJA JURICA JOSIP MARKO MARIJAN BOŽIDAR BOJAN IVICA IVANO   1. Pravilno spoji što je tko učinio.   IVIČINA MAMA UDARILA U DREKU  FILIP SKORO SE ONESVIJESTILA  ŠEF SAMOPOSLUŽIVANJA OSLOBODIO MIŠA  JOSIPOVA SESTRA PROŠAO POKRAJ KAO DA KLAPE NEMA  BOŽIDAROV DJED PRIJETIO DA ĆE UBITI MIŠA   1. Pravilno spoji kamo su dječaci htjeli s mišem.   FILIP U KUĆU  BOŽIDAR NA BALKON  JOSIP U ŠUPU  MARIJAN U DJEDOVU SOBU  IVICA U SMOČNICU   1. Brojevima odredi redoslijed događaja.   \_\_\_\_\_ Tko će udomiti miša?  \_\_\_\_\_ Nitko ne želi miša!  \_\_\_\_\_ Klapa je ulovila miša.  \_\_\_\_\_ Miš je pobjegao.  \_\_\_\_\_ Klapa juri po gradu s mišem u kutiji.   1. Pažljivo pročitaj izreke i obojaj onu koja bi mogla biti poruka priče.  |  | | --- | | Tko radi, ne boji se gladi. | | Prijatelj se u nevolji poznaje. | | Rodio se pod sretnom zvijezdom. | | Moja kućica, moja slobodica. | | Tko rano rani, dvije sreće grabi. | |

|  |
| --- |
| **NASTAVNI LISTIĆ – PROVJERA** |
| Pažljivo pročitaj rečenice, dopuni ih i dobit ćeš kratak sadržaj priče.  \_\_\_\_\_\_\_\_\_\_\_\_\_\_\_\_\_\_je naša klapa ulovila miša. Bilo nas je \_\_\_\_\_\_\_\_\_u klapi: Božidar, Ivica, \_\_\_\_\_\_\_\_\_\_\_\_\_\_,  Marijan i \_\_\_\_\_\_\_\_\_\_\_\_\_\_\_\_\_. Cijeli smo dan jurili okolo i svima ga pokazivali. Navečer su nastali  \_\_\_\_\_\_\_\_\_\_\_\_\_\_\_\_\_\_ jer nismo znali kamo s mišem. „Ako ga pustiš ovamo, smjesta ću ga ubiti!“ – rekao je  Božidarov \_\_\_\_\_\_\_\_\_\_\_\_\_\_\_\_\_\_. Ivičina mama skoro se \_\_\_\_\_\_\_\_\_\_\_\_\_\_\_\_\_\_\_\_\_\_\_, a Josipova  \_\_\_\_\_\_\_\_\_\_\_\_\_\_\_\_\_\_\_\_\_\_ je udarila u takvu dreku kao da smo joj miša stavili za vrat. Filip se sjetio svoje šupe,  ali na prozoru se pojavila\_\_\_\_\_\_\_\_\_\_\_\_\_\_\_\_\_\_\_\_\_\_\_ pa je miš izgubio i to utočište. Na kraju je Marijan  predložio \_\_\_\_\_\_\_\_\_\_\_\_\_\_\_\_\_\_\_\_\_, ali tamo je mama spremila\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_  pa smo se bojali da će miš to pojesti. Odlučili smo da ćemo ga \_\_\_\_\_\_\_\_\_\_\_\_\_\_\_\_\_\_\_\_\_. Nitko nije želio kupiti  miša iako smo ga nudili\_\_\_\_\_\_\_\_\_\_\_\_\_\_\_\_\_\_\_\_\_\_. Na kraju stvarno nismo znali što da radimo. Mišu nitko nije  htio pružiti \_\_\_\_\_\_\_\_\_\_\_\_\_\_\_\_\_\_\_\_\_\_\_. Odjednom je \_\_\_\_\_\_\_\_\_\_\_\_\_\_\_\_\_rekao: „Pobjegao je!“ Malo smo se  ljutili jer je bio prava\_\_\_\_\_\_\_\_\_\_\_\_\_\_\_\_\_\_\_\_\_\_\_, ali smo onda shvatili da nam je miš \_\_\_\_\_\_\_\_\_\_\_\_\_\_\_\_\_\_\_\_ i  sam riješio svoj problem. Bio je \_\_\_\_\_\_\_\_\_\_\_\_\_\_\_\_\_\_\_\_\_\_\_\_, a i mi smo slobodno mogli kući na spavanje. |