|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Ergela | | | | |
| CILJ SATA: Opisivati lik prema planu opisa. | | | | |
| ISHODI UČENJA: **OŠ HJ A.2.1.** Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. SPOZNAJA NOVOGA SADRŽAJA  3. STVARALAČKI RAD | Slušanje viceva za djecu:  ŽIVOTINJE  Učiteljica pozove malog Ivicu: *Nabroji mi deset domaćih životinja.* Ivica odgovara: *Devet krava i jedan konj.*  RIBE  Mali Ivica pita Maricu:  − Što ti misliš zašto ribe ne govore?  − Nemam pojma.  − Ja mislim da je to zato da im voda ne uđe u usta.  PATKE  Plivaju dvije patke i jedna kaže:  − Kva, kva.  − Uzela si mi riječ iz usta. – kaže druga.  IZGLED  Slon naleti na devu:  − Baš si smiješna. Kao da imaš dvije kornjače pod kožom na leđima.  − Pazi tko mi kaže, netko tko ima zmiju nasred lica.  (Miro Božić, 2018)  Učenici čitaju tekst iz udžbenik (str. 84) naglas (tijekom čitanja izmjenjuje se nekoliko učenika). Učiteljica/učitelj potiče učenike na pronalaženje podataka u pročitanome tekstu pitanjima: *Što je ergela? Gdje se nalazi najstarija ergela u Hrvatskoj? Tko se uzgaja u ergeli? Prije koliko je godina počelo uzgajanje pasmine lipicanaca?*  Učiteljica/učitelj potiče učenike na analizu plana opisa koji se nalazi u udžbeniku (str. 84).  Opisivanje započinjemo promatranjem konja i spontanim, usmenim opisom. Učenici zatim upoznaju sastavnice plana opisa. Opisuju konja po planu opisa u govorenome modalitetu jezika, a zatim u pisanoj formi.  Učiteljica/učitelj vođenim pitanjima usmjerava učenike u opisivanju konja. Učenici opis zapisuju u pisanke.  Slušanje i pričanje viceva za djecu.  PSI  Razgovaraju dva psa:  − Piše da je psima ulaz zabranjen.  − Nema veze, pravit ćemo se da ne znamo čitati.  SASTAVAK  Učitelj na satu hrvatskoga ocjenjuje sastavke: *Ivice, pročitao sam tvoj sastavak o majci i on je potpuno isti kao sastavak tvojega starijeg brata od prošle godine.*  Ivica odgovara: *Naravno, učitelju, kad imamo istu mamu.*  (Miro Božić, 2018) | govorenje i slušanje  pisanka  udžbenik  govorenje i slušanje  čitanje i pisanje  pisanka  udžbenik  govorenje i slušanje  slikovni predložak  pisanka | uku A.1.3.  uku A.1.4.  osr A.1.4.  PID OŠ A.2.1.  uku A.1.3. | OŠ HJ A.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ A.2.1. OŠ HJ A.2.2. |
| PLAN PLOČE  OPIS LIKA  UVOD GLAVNI DIO ZAVRŠNI DIO  − − −  − − −  − − − | | | DOMAĆA ZADAĆA  Udžbenik, str. 85.  Učenici prikupljaju podatke i bilježe ih u tablicu. Rezultat istraživanja prikazuju grafikonom. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može opisati jednog konja. | Učenik s ubrzanim jezičnim razvojem može istražiti državnu ergelu u Lipiku. |