|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Palma Katalinić: *Otac* | | | | |
| CILJ SATA: Slušati/čitati i interpretirati priču Palme Katalinić: *Otac.* | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Razgovor na temu Dana očeva: *Postoji li dan u godini kojim nastojimo dati do znanja svojim očevima koliko nam znače? Kada obilježavamo taj dan? Po čemu su vama vaši očevi posebni?* Učenici iznose svoja razmišljanja.  *U Hrvatskoj i još nekim europskim zemljama 19. ožujka obilježava se Dan očeva. Taj datum povezan je s blagdanom Sv. Josipa, Isusova oca. Dan očeva zabilježen je još u davno vrijeme (stari Babilon) kad je pronađena pločica na kojoj je dječak Elmesu napisao čestitku svomu ocu. U čestitki mu je poželio dobro zdravlje i dug život.*  Učiteljica/učitelj najavljuje čitanje priče Palme Katalinić: *Otac*. Učenici su izloženi sažetoj obavijesti o piscu i njegovu književnom opusu: *Dječja spisateljica. Svoje književno stvaralaštvo veže s temama ljubavi, odnosa djece i roditelja. Djela:* Pričanje cvrčka moreplovca, Dvoje u brodolomu, Anja voli Petra, Golubica, Snovi na dnu mora*.*  Učiteljica/učitelj izražajno čita najavljenu priču. Interpretativno čitanje omogućuje učeniku razvoj kulture slušanja proznoga djela (priče). Učenik slušanjem doživljava estetsku dimenziju priče.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju priču naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju priče, a kao poticaj mogu poslužiti pitanja iz udžbenika (str. 88): *O čemu razgovaraju otac i sin? Koja pitanja postavlja dječak? Podcrtaj pitanja u tekstu. Zaokruži usklične rečenice.*  Učenici rješavaju prvi zadatak u udžbeniku (str. 88): *Odaberi riječi i izgovori izjavnu rečenicu: Imam…; Znam…; Danas…; Stigla je…; Pronašao sam…*  Učenici u paru rješavaju drugi zadatak u udžbeniku (str. 88): *Postavi pitanja  prijateljima: Jesi li…; Imaš li…; Znaš li…; Tko…; Zašto…; Kako…; Kada…?*  *Razgovor oca i sina.  Otac – kapetan na brodu.  Sin – voli oca, on je za njega najveći kapetan (iskazuje osjećaje ljubavi, ponosa i divljenja).*  Učenici rješavaju treći zadatak u udžbeniku (str. 88.): *Kako iskazuješ svoju radost? Izgovori nekoliko radosnih rečenica: Hura…! Bravo…!*  Učenici će osmisliti zahvalnicu svojim očevima. Napisat će jednu stvar zbog koje su zahvalni svomu ocu. Zahvalnicu će ukrasiti služeći se drvenim bojicama i flomasterima. Zahvalnice će predstaviti ostalim učenicima. | govorenje i slušanje  udžbenik  slušanje  slušanje  govorenje i slušanje  govorenje i slušanje  govorenje i čitanje  rad u paru  udžbenik  govorenje i slušanje  udžbenik  govorenje i slušanje  praktični radovi  papir  drvene bojice  flomasteri  udžbenik | uku A.1.3.  uku A.1.4.  odr C.1.2.  PID OŠ C.2.1.  uku A.1.4.  uku C.1.4.  osr A.1.2.  uku A.1.3.  uku A.1.4.  uku D.1.2.  osr A.1.4.  goo C.1.1.  goo C.1.2.  uku A.1.3.  uku A.1.4.  osr A.1.4.  odr C.1.2.  uku A.1.3.  uku A.1.4.  osr A.1.4.  odr C.1.2.  OŠ LK A.2.1.  PID OŠ C.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3.  OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  PALMA KATALINIĆ  OTAC  *radovi učenika* − otac – kapetan na brodu  − dječak – ponosan na oca, iskazuje ljubav i sreću, voli razgovarati s ocem | | | DOMAĆA ZADAĆA  Udžbenik, 89. stranica.  Zadatci su usmjereni na interpunkcijske znakove (pravopisnu normu) i pisanje odgovora na postavljena pitanja. Treći zadatak strukturiran je tako da učenici na jezični poticaj stvaraju upitne rečenice. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može zapisati nekoliko rečenica o svome ocu. | Učenik s ubrzanim jezičnim razvojem može napisati koje aktivnosti može raditi kapetan broda. |