|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Jadranka Čunčić-Bandov: *Obitelj Ježićko* | | | | |
| CILJ SATA: Slušati/čitati i interpretirati igrokaz Jadranke Čunčić-Bandov: *Obitelj Ježićko.* | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj vođenim pitanjima usmjerava učenike na analizu ilustracije u udžbeniku (str. 92): *Što prikazuje ilustracija? Koliko se ježeva nalazi na ilustraciji? Kako oni izgledaju? Koliko je većih, a koliko manjih ježeva? Što mislite, što oni predstavljaju? Po čemu ste to zaključili?*  Može se pogledati film o ježevima u repozitoriju Profil Kletta:  <https://www.profil-klett.hr/repozitorij-materijali/jez>.    Učiteljica/učitelj najavljuje čitanje igrokaza Jadranke Čunčić-Bandov: *Obitelj Ježićko*.  Učiteljica/učitelj izražajno čita najavljeni igrokaz. Interpretativno čitanje omogućuje učeniku razvoj kulture slušanja proznoga djela (igrokaza). Učenik slušanjem doživljava estetsku, ali i sadržajnu dimenziju igrokaza.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja misaono i emocionalno oblikovali u prve iskaze.  Učenici objavljuju svoje doživljaje koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici izvode igrokaz naglas (tijekom čitanja izmjenjuje se nekoliko učenika). Nakon izvođenja učiteljica/učitelj vođenim pitanjima usmjerava interpretaciju igrokaza, a kao poticaj mogu poslužiti pitanja iz udžbenika (str. 92): *Tko su likovi u igrokazu? O čemu likovi razgovaraju? Tko postavlja pitanja? Koja pitanja postavlja?*  Učenici čitaju rubriku NAUČI naglas (tijekom čitanja izmjenjuje se nekoliko učenika). Nakon čitanja učiteljica potiče učenike na dodatno razumijevanje pročitanih definicija: *Koliko ima likova u ovome igrokazu? Kako se zovu? Što oni rade? Kako se to naziva?*  *Uprizorimo dijalog.* Učenici se dijele u parove i razgovaraju o temi koju sami izaberu.  Učenici će izraziti misli i osjećaje potaknute pitanjima: *Po čemu možemo zaključiti da je ovaj tekst igrokaz?*  Učenici izvode aktivnost iz udžbenika u skupinama (str. 92): *Podijelite uloge i pripremite igrokaz. Izvedite ga tako da se u izvedbu uključe i drugi likovi. Svatko može odabrati koju će ulogu igrati u igrokazu. Osmislite pitanja koja ćete postavljati ježu, ježiću ili ježici pri susretu s njima.*  Na kraju sata učenici će procijeniti vlastitu izvedbu prema tablici u udžbeniku (str. 92). | govorenje i slušanje  udžbenik  slušanje  govorenje i slušanje  udžbenik  govorenje i slušanje  govorenje i čitanje  udžbenik  rad u paru  govorenje i slušanje  udžbenik  rad u skupini  govorenje i slušanje  praktični radovi  udžbenik | uku A.1.3.  uku A.1.4.  osr A.1.4.  OŠ MAT A.2.1.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.3.  uku A.1.4.  uku D.1.2.  osr A.1.4.  goo C.1.1.  goo C.1.2.  OŠ MAT A.2.1.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A.1.4.  uku B.1.4.  uku D.1.1.  uku D.1.2.  osr A.1.4.  goo C.1.1.  goo C.1.2. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  JADRANKA ČUNČIĆ-BANDOV  OBITELJ JEŽIĆKO (IGROKAZ)  ULOGE: JEŽ, JEŽIĆ I JEŽICA  IGROKAZ – VIŠE LIKOVA KOJI GOVORE, ULOGE  DIJALOG – RAZGOVOR DVIJU ILI VIŠE OSOBA | | | DOMAĆA ZADAĆA  Udžbenik, 93. stranica.  Učenici pišu opis ježa u pisanku. Vježbaju pisati rukopisnim slovima ove riječi: šest, osam, ušao, stanje. Razvrstavaju riječi s obzirom na broj slogova. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može nacrtati obitelj ježeva. | Učenik s ubrzanim jezičnim razvojem može naučiti napamet i dramatizirati igrokaz. |