|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Sanja Pilić: *Hoću letjeti* | | | | |
| CILJ SATA: Slušati/čitati i interpretirati priču Sanje Pilić: *Hoću letjeti.* | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učenicima se mogu ponuditi fotografije/nazivi životinja (ptica, jež, zmija, vuk, riba) i riječi/glagoli leti, hoda, puže, trči, pliva. Učenici će upariti sliku/naziv i riječ/glagol, a zatim razgovarati o tome kako se mogu kretati životinje. Npr., ptica leti i hoda, ali ne pliva u vodi već samo površinom vode. Što joj u tome pomaže? Vuk trči i hoda, vjerojatno može plivati, ali ne može letjeti…  Aktivnost može završiti pitanjima: *Mogu li ljudi letjeti? Na koji način? Jeste li vi ikada letjeli? Kako ili čime ste letjeli?*  Učiteljica/učitelj najavljuje čitanje priče Sanje Pilić: *Hoću letjeti*.  Učiteljica/učitelj izražajno čita najavljenu priču. Interpretativno čitanje omogućuje učeniku razvoj kulture slušanja.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja misaono i emocionalno oblikovali u prve iskaze.  Učenici objavljuju svoje doživljaje koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju priču naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju priče, a kao poticaj mogu poslužiti pitanja iz udžbenika (str. 97): *Koja se rečenica u tekstu ponavlja? Kojim rečeničnim znakom završava? Što je sve dječak proučavao? U čemu je postao pravi majstor? Što je dječak doznao iz knjiga? Kojim je vještinama ovladao? Objasni što znači:* Čovjek leti uz pomoć mudrosti i znanja. Ljude istraživanje čini letačima.  Učenici će izraziti misli i osjećaje potaknuti pitanjima: *Do kojih je spoznaja došao dječak istražujući?*  Učenici će od plastelina napraviti svoju letjelicu te joj osmisliti ime. Izrađene letjelice predstavit će na razrednoj izložbi u učionici. | govorenje i slušanje  čitanje i pisanje  udžbenik  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  rad u paru  govorenje i slušanje  praktični radovi | uku A.1.3.  uku A.1.4.  PID OŠ A.2.1.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A.1.4.  uku A.1.4.  uku C.1.4.  osr A.1.2.  uku A.1.3.  uku A.1.4.  uku D.1.1.  osr A.1.4.  goo C.1.1.  OŠ LK A.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  SANJA PILIĆ  HOĆU LETJETI  HOĆU LETJETI!  − usklična rečenica  − ponavlja se u priči četiri puta  zanovijetati – ustrajno nešto tražiti  avion – zrakoplov | | | DOMAĆA ZADAĆA  Učenici će istražiti tko je izradio prvi zrakoplov i kako je on izgledao. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može sudjelovati u svim aktivnostima. | Učenik s ubrzanim jezičnim razvojem može pronaći životinje prema uzoru u tekstu:  - koje ne lete  - koje lete. |