|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Sanja Pilić: *Hoću letjeti* (obrada imenica) | | | | |
| CILJ SATA: Razlikovati imenice od ostalih riječi unutar rečenice. | | | | |
| ISHODI UČENJA: **OŠ HJ A.2.5.** Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJSKI UVOD  2. RAD NA JEZIČNOMETODIČKOME PREDLOŠKU  3. NAJAVA NASTAVNE JEDINICE  4. UPOZNAVANJE JEZIČNE POJAVE U KONTEKSTU  5. VJEŽBANJE  6. PONAVLJANJE I UTVRĐIVANJE  7. STVARALAČKI RAD | Učiteljica/učitelj potiče učenike pitanjima: *Što smo čitali prošli put? Koji je naslov priče? O čemu priča govori? Pročitajmo priču još jednom.*  Učenici čitaju priču naglas (nekoliko se učenika izmjenjuje tijekom čitanja). Učiteljica/učitelj usmjerava razgovor pitanjima: *S čega je sve dječak skakao? Što je sve razbio? Koje je sve životinje proučavao? O čemu je doznao sve?*  *Zapišimo:*  *Skakao je s kreveta, ormara, stuba.*  *Razbio je nos, naočale, koljena.*  *Proučavao je žabu, šišmiša, pticu, kokoš, glistu.*  *Doznao je sve o avionima, helikopterima, balonima, raketama.*  *Promotrite rečenice i odgovorite ponovno na pitanja samo riječima.*  Učenici će odgovoriti: krevet, ormar, stube, nos… *Podcrtajmo samo te riječi u rečenicama*.  Učiteljica/učitelj usmjerava učenike na ilustraciju u udžbeniku (str. 97): *Koje su riječi napisane u plavome krugu? Tko su žaba, šišmiš i ptica? Koje su riječi napisane u žutome krugu? Što su nos, glava, ruka? Koje su riječi napisane u ružičastome krugu? Što su vjetar, oblaci? Koje su riječi napisane u ljubičastome krugu? Što su balon, raketa i avion? Koje su riječi napisane u zelenome krugu? Što su mudrost, znanje i sreća? A kako jednim imenom nazivamo sve te riječi? Što su imenice? Pročitajmo.*  Učiteljica/učitelj najavljuje učenicima učenje imenica.  Učiteljica/učitelj nastavlja usmjeravati učenike: *Zapišite u pisanke naslov IMENICE. Zapišimo nekoliko imenica.* Učenici zapisuju nekoliko imenica u pisanke. Zatim iz teksta izdvajaju nekoliko rečenica te u njima označavaju imenice:  *U međuvremenu sam naučio voziti romobil i bicikl, izvoditi piruete na skateboardu, plesati na koturaljkama i skakati s padobranom.*  Učenici čitaju rubriku NAUČI (str. 97):  *IMENICE su riječi kojima imenujemo sve što nas okružuje. Imenicama imenujemo i ono što ne vidimo, ali osjećamo ili čujemo, npr. ljubav, ponos, vjetar, grmljavina... I imena su imenice. Imenica je uvijek samo jedna riječ.*  *Navedite još neke pojave koje ne vidite, ali ih osjećate ili čujete. (strah, ljutnja, sreća)*  Učenici rješavaju zadatak u udžbeniku (str. 97). Učenici imenice upotrebljavaju (uvrštavaju) u jezični kontekst. Čitaju rečenice i primaju obavijest.  Učenici će uočavati u učionici i zapisati što više imenica u pisanku. Imenice će u govorenome modalitetu jezika upotrijebiti strukturirajući rečenice. | govorenje i slušanje  udžbenik  govorenje i slušanje  čitanje i slušanje  udžbenik  govorenje i slušanje  čitanje i pisanje  udžbenik  pisanka  govorenje i slušanje  čitanje i pisanje  udžbenik  govorenje i slušanje  čitanje i pisanje  udžbenik  govorenje i slušanje  čitanje i pisanje  udžbenik | uku A.1.4.  osr A.1.4.  uku A.1.2.  uku A.1.3.  uku A.1.4.  uku C.1.4.  osr A.1.4.  goo C.1.2.  uku A.1.3.  uku A.1.4.  osr A.1.4.  uku A.1.2.  uku A.1.4.  osr A.1.4.  uku A.1.3.  uku A.1.4.  osr A.1.2.  osr A.1.4.  uku A.1.3.  uku A.1.4.  osr A.1.4.  uku A.1.3.  uku A.1.4.  osr A.1.4. | OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  IMENICE  *Skakao je s kreveta, ormara, stuba.*  *Razbio je nos, naočale, koljena.*  *Proučavao je žabu, šišmiša, pticu, kokoš, glistu.*  *Doznao je sve o avionima, helikopterima, balonima, raketama.*  *U međuvremenu sam naučio voziti romobil i bicikl, izvoditi piruete na skateboardu, plesati na koturaljkama i skakati s padobranom.*  *IMENICE su riječi kojima imenujemo sve što nas okružuje.*  PLOČA  STOL  IMENICE  VRATA  KLUPA | | | DOMAĆA ZADAĆA  Udžbenik, 98. stranica.  Igrolikim jezičnim aktivnostima učenici funkcionalno primjenjuju jezična znanja. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može pratiti obradu, a kasnije će samo zapisati nekoliko imenica. | Učenik s ubrzanim jezičnim razvojem može istražiti koje su imenice (istoznačnice/sinonimi) nekih imenica. (postoje li imenice koje isto znače?) |