|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Stanislav Femenić: *Rujan (Škola zove)* | | | | | |
| CILJ SATA: Slušati/čitati i interpretirati pjesmuStanislava Femenića: *Rujan.* | | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj zajedno s učenicima stoji u krugu i usmjerava motivaciju pitanjima: *Što znači da škola zove učenike?* *Kako škola može pozivati učenike da dođu?* Zatim dodaje loptu pojedinim učenicima te oni iznose svoje odgovore.  Učiteljica/učitelj najavljuje čitanje pjesme Stanislava Femenića *Rujan*. Učenici su izloženi sažetoj obavijesti o piscu i njegovu književnom opusu: *Stanislav Femenić bio je liječnik i književnik. Veći dio radnoga vijeka proveo je kao slobodni umjetnik. Najviše je pisao za djecu predškolske i mlađe školske dobi. Objavio je stotinjak slikovnica. Djela:* Puž na ljetovanju; Idi pa vidi; Trči, trči, Trčimir; Veseli svirači *i dr. Umro je 2012. godine u Zagrebu.*  Učiteljica/učitelj izražajno čita najavljenu pjesmu. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Nakon ponovljenoga čitanja ili slušanja teksta (digitalna čitanka) učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 14): *Koga poziva pjesnik? Što đake očekuje u rujnu? Što ti očekuješ u rujnu? Koje se godišnje doba spominje u pjesmi? Kada počinje jesen? Po čemu možemo odrediti da je ovaj tekst pjesma? Koje se riječi u pjesmi ponavljaju? Što očekuješ od prvih školskih dana? Što znači SVAKO SLOVO ZNANJE NOVO? Objasni svojim riječima.*  Sinteza je usmjerena na uopćavanje naučenih pojmova, a stečeno znanje primjenjuje se u novome kontekstu. Tako će se učenike osposobiti da svaki čitatelj stvara vlastiti doživljaj i tako postaje estetski subjekt.  *Izdvoji iz pjesme riječi koje se rimuju. Koja se pitanja u pjesmi ponavljaju?* (Gdje ste đaci?) *Koji se stihovi još ponavljaju?* (Gdje ste đaci? Škola zova!)  Učenici rješavaju zadatak u udžbeniku (str. 15): *Napiši imena i prezimena osoba koje si upoznala/upoznao tijekom praznika.*  Učenici rješavaju zadatak u udžbeniku (str. 15): *Odaberi i nacrtaj najzanimljiviji događaj s ljetnih praznika. Osmisli i nauči izreći pet rečenica o tome događaju.* Učenici će svomu paru izreći pet rečenica koje su osmislili povezane s događajem s ljetnih praznika.  Učenicima se može reproducirati videozapis o jeseni s mrežne stranice Profil Kletta: <https://www.profil-klett.hr/repozitorij-materijali/jesen-7>  i razgovarati o jeseni koju prikazuje film. | | govorenje i slušanje  lopta  slušanje  govorenje i slušanje  govorenje i slušanje  govorenje i čitanje  udžbenik  govorenje i slušanje  čitanje i pisanje  udžbenik  rad u paru  govorenje i slušanje  udžbenik | uku A.1.3.  uku D.1.1.  uku D.1.2.  goo C.1.1.  osr A.1.4.  uku A.1.4.  uku C.1.4.  osr A.1.2.  uku A.1.3.  uku A.1.4.  osr A.1.2.  PID OŠ A.2.2.  uku A.1.4.  osr A.1.4.  uku A.1.3.  uku A.1.4.  uku D.1.2.  goo C.1.1.  goo C.1.2.  osr A.1.4.  OŠ LIK A.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  STANISLAV FEMENIĆ  RUJAN  - pjesma (5 kitica)  - ponavljanje stihova u pjesmi: *Gdje ste đaci? Škola zova!*  - rima: zove – nove; knjige – brige | | | | DOMAĆA ZADAĆA  Učenici će pročitati rubriku *ZNAŠ LI?* u udžbeniku (str. 15) te razgovarati s roditeljima o krajevima i mjestima u kojima su rođeni njihovi bake i djedovi.  *Znaš li? − u hrvatskim krajevima i mjestima (zavičajima) govori se na različite načine*  *− u školi učimo standardni hrvatski jezik* | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim jezičnim razvojem ponuditi zadatak u kojem će naslikati sliku po uzoru na ilustraciju u udžbeniku (str. 14). | | Učenik s ubrzanim jezičnim razvojem može istražiti i pronaći još neke izreke/poslovice o znanju. | | | |