|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Ponavljamo, zato znamo | | | | |
| CILJ SATA: Ponoviti prethodno usvojene sadržaje. | | | | |
| ISHODI UČENJA: **OŠ HJ A.2.4.** Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-INTELEKTUALNA MOTIVACIJA  2. UVJEŽBAVANJE I PONAVLJANJE  3. STVARALAČKI RAD | Učiteljica/učitelj izgovara jesne i niječne rečenice. Učenici podižu papiriće s natpisima JESNA REČENICA i NIJEČNA REČENICA ovisno o tome kakvu poruku šalje izgovorena rečenica i kojom je rečeničnom intonacijom izgovorena.  PRIMJERI:  Školsko zvono označilo je kraj sata.  Ivan i Maja igraju košarku na igralištu.  Ne želim ići u park jer pada kiša.  Volim plivati i roniti u moru.  Ne idem danas u školu jer imam temperaturu.  Ne mogu jesti sladoled jer me boli grlo.  *Ponavljamo: Jesnim rečenicama kazujemo da nešto jest, a niječnim rečenicama da nešto nije. Navedite primjere jesnih i niječnih rečenica.*  Učenici rješavaju zadatke u udžbeniku (str. 102 i 103).  U prvome zadatku učenici određuju jesu li postavljene tvrdnje točne ili netočne.  U drugome zadatku učenici ponavljaju pravopisnu točnost i uočavaju nepravilnosti. U trećemu zadatku učenici preoblikuju zadane riječi u jesni ili niječni oblik.  U četvrtome zadatku učenici pravilno pišu rečenice.  Učenici igraju *memory* po skupinama. *Memory* se sastoji od kartica na kojima piše NIJEČNA REČENICA i JESNA REČENICA te od kartica na kojima su napisane rečenice.  PRIMJERI:  Ne pada kiša pa možemo izići na terasu.  Volim jesti tjesteninu s umakom.  Pas Fifi rado se igra s lopticom.  Ne želim gledati taj film.  U subotu idemo na rođendan.  Ne mogu brzo trčati jer me boli noga.  Druga aktivnost povezuje ponavljanje sadržaja o otvornicima i zatvornicima i vrstama rečenica, što će učenicima biti potrebno za rješavanje domaće zadaće.  Učenici u parovima osmišljavaju rečenice prema sljedećim uputama:  a) Osmisli jesnu rečenicu u kojoj sve riječi počinju zatvornikom koji je 22. u abecednome nizu. Tvoj će par izgovorenu rečenicu preoblikovati u upitnu. Odgovori na nju.  b) Izgovori upitnu jesnu rečenicu. Tvoj će par u njoj izbrojiti sve otvornike. Neka odmah i odgovori. U odgovoru izbroji sve zatvornike.  c) Izgovori rečenicu u kojoj će prva riječ započeti otvornikom. Tvoj par neka pogodi o kojoj se vrsti rečenice radi (izjavna, upitna, usklična). Zamijenite uloge. | govorenje i slušanje  čitanje i slušanje  papirići s natpisima  govorenje i slušanje  čitanje i pisanje  udžbenik  govorenje i slušanje  *memory* kartice  govorenje i slušanje | uku A.1.4.  goo C.1.1.  osr A.1.4.  uku A.1.2.  uku A.1.4.  osr A.1.4.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  goo C.1.2. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  PONAVLJANJE  (Ako želi, učiteljica/učitelj može pripremiti izgovorene rečenice i u pisanome obliku.) | | | DOMAĆA ZADAĆA  Udžbenik, 103. stranica, zadatci 1.-3.  Samostalno sastavljanje rečenica, osmišljavanje riječi suprotnoga značenja. Ponavljanje otvornika i zatvornika. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može riješiti 1. i 2 zadatak u udžbeniku, str. 102. | Učenik s ubrzanim jezičnim razvojem može dodatno riješiti zadatke na poveznici <https://www.profil-klett.hr/repozitorij-materijali/jesne-i-nijecne-recenice-10> |