|  |  |  |  |
| --- | --- | --- | --- |
| osnovna škola: | | školska godina: | |
| učiteljica/učitelj: | razred: 2. | nadnevak: | redni broj sata: |
| PRIPREMA ZA IZVOĐENJE NASTAVNOGA SATA | | | |
| NASTAVNA JEDINICA: | **Dubravko Horvatić: Stanari u slonu** | | |
| CILJ SATA: | doživjeti umjetničku proznu priču, prihvatiti pozitivne odrednice priče, poticati učenike na samostalno čitanje, razvijati govornu komunikaciju i aktivan rječnik | | |
| ISHODI UČENJA: | OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u skladu s komunikacijskom situacijom.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.2. Učenik sluša/čita književni tekst i razlikuje književne tekstove prema  obliku i sadržaju. | | |
| NASTAVNE METODE: | Metode: razgovora, usmenoga izlaganja i objašnjavanja, rada na tekstu, čitanja i pisanja | | |
| OBLICI NASTAVE: | frontalni, rad u skupinama, individualni | | |
| NASTAVNI IZVORI, SREDSTVA I POMAGALA: | knjiga *Stanari u slonu,* ploča, kreda, nastavni listići | | |
| KORELACIJA: | Priroda i društvo (obiteljski dom, život slonova), Likovna kultura (Ilustracija lektire) | | |
| MEĐUPREDMETNE TEME: | Osobni i socijalni razvoj; Građanski odgoj i obrazovanje, Učiti kako učiti | | |

|  |  |
| --- | --- |
| PLAN PLOČE:  Stanari u slonu  Dubravko Horvatić  -zbirka pjesama i priča  GLAVNI LIK: slon-pitom, strpljiv, dobrodušan, lukav, domišljat  SPOREDNI LIKOVI: čiča, ljudi-sebični, bezobzirni,  nezahvalni  PORUKA: Poštuj sve ljude oko sebe!  Ne iskorištavaj tuđu dobrotu!  ZAŠTITA ŽIVOTINJA | Dubravko Horvatić rođen je u Zagrebu 9. prosinca 1939., a umire 20. svibnja 2004. godine. Završio je Klasičnu gimnaziju, a na Filozofskome fakultetu studirao je komparativnu književnost i povijest umjetnosti. Bio je član i tajnik Društva književnika. Bio je urednik u nekoliko dječjih časopisa. Obavljao je visoke dužnosti u Matici hrvatskoj i tri godine djelovao na poziciji urednika tjednika za kulturu *Hrvatsko slovo.*  Pisao je radove za djecu, eseje, putopise, kritike, pjesme i novele koje možemo pronaći objedinjene u više od 50 knjiga. Djela su mu dosad doživjela prijevode na 25 svjetskih jezika. Osvajač je nagrada *Ivana Brlić-Mažuranić*, *Miroslav Krleža* i *Tin Ujević*. Postoji i nagrada koje nosi njegovo ime i dodjeljuje se od 2006. godine. |

|  |  |  |
| --- | --- | --- |
| TIJEK NASTAVNOGA SATA | ISHODI | oblik rada |
| MOTIVACIJA  Na ploču pišem ZAŠTITA ŽIVOTINJA i učenicima zadajem da se u paru dogovore i u pisanku zapišu moguće načine na koje bi oni mogli zaštititi životinje ili im pomoći.  Učenici čitaju svoje uratke.  Razgovaramo: *U čemu ljudi mogu stanovati? Gdje je tvoj dom? Jesi li zadovoljna/zadovoljan? Bi li željela/želio živjeti negdje drugdje? Zašto?* | OŠ HJ A.2.5.  PID OŠ B.2.1.  osr B.1.2.  goo C.1.1.  uku D.1.2.  OŠ HJ A.2.3.  PID OŠ A.2.3. | rad u paru  individualni  frontalni |
| NAJAVA I ČITANJE  Učenicima najavljujem upoznavanje priče *Stanari u slonu* koju je napisao Dubravko Horvatić. Potičem ih na samostalno čitanje zanimljivih i humorističnih pjesama, a najavljujem da ćemo danas upoznati kratku priču koja nosi isti naslov kao i cijela zbirka.  Učenicima se mogu ispričati ili pročitati neke zanimljivosti iz predgovora, primjerice: slon je golema, vrlo pametna životinja; izaziva strah, ali i poštovanje; o njemu postoje mnoga vjerovanja: da može dozvati kišu, da nosi svijet na leđima...  Postavljam problemsko pitanje: *Tko je postao prvi stanar u slonu?*, a zatim interpretativno čitam priču mijenjajući boju glasa tijekom čitanja radi dinamike i izražajnosti teksta. | OŠ HJ A.2.2.  OŠ HJ A.2.2.  OŠ HJ A.2.2. | frontalni |
| EMOCIONALNO-INTELEKTUALNA STANKA I OBJAVLJIVANJE DOŽIVLJAJA  Slijedi kratko vrijeme za koncentraciju i oblikovanje misli i doživljaja ostvarenih slušanjem priče.  Učenici spontano iskazuju svoj doživljaj, a zatim odgovaraju na problemsko pitanje: *Prvi stanar u slonu bio je jedan čiča.* | OŠ HJ B.2.1.  OŠ HJ A.2.1. | frontalni |
| INTERPRETACIJA  Učenicima se postavlja nekoliko pitanja kojima objedinjujemo cjelokupan doživljaj priče.  Učenicima dijelim nastavni listić na kojemu se nalaze različiti zadatci: imenovanje likova i njihovih osobina, određivanje mjesta radnje, redoslijeda događaja, pouke i odgovaranja na pitanja.  Učenici samostalno rješavaju, a mogu se dogovarati i s prijateljem. | OŠ HJ A.2.1.  OŠ HJ A.2.5.  OŠ HJ A.2.4.  goo C.1.2.  uku A.1.1. | frontalni  individualni |
| SINTEZA  Izdvoji iz priče prvu i zadnje dvije rečenice. Usporedi ih. Možeš li samo po tim rečenicama zaključiti što se sve odigralo u međuvremenu?  Navedi sve likove u priči i izreci njihove osobine.  Što misliš o postupku slona? Što misliš o stanarima? | OŠ HJ A.2.1.  OŠ HJ A.2.1.  goo B.1.1. | frontalni |
| STVARALAČKI RAD  U enciklopediji istraži gdje i kako žive slonovi.  Ilustracija lektire na satu likovne kulture. | PID OŠ A.2.3.  OŠ LK A.2.1. | individualni |
| JEZIK  U priči pronađi i ispiši jednu izjavnu, jednu upitnu i jednu uskličnu rečenicu. | OŠ HJ A.2.5. | individualni |

|  |
| --- |
| **NASTAVNI LISTIĆ ZA SAMOSTALAN RAD** |
| 1. Zaokruži točan odgovor.     Lektira *Stanari u slonu* je: Lektiru *Stanari u slonu* napisao je:    a) zbirka pjesama i priča a) Karel Čapek  b) zbirka igrokaza b) Ivan Vitez  c) zbirka zadataka. c) Dubravko Horvatić.   1. Oboji točan odgovor.   Priča *Stanari u slonu* govori o:   |  |  |  |  |  | | --- | --- | --- | --- | --- | | stanarima u zgradi |  | slonu i njegovim stanarima |  | životu slonova u Africi |   Mjesto radnje je:   |  |  |  |  |  | | --- | --- | --- | --- | --- | | livada na kraju grada |  | šuma na kraju grada |  | park na kraju sela |  1. Dopuni rečenice.   Glavni lik je\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Sporedni su likovi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Ljudi su dolazili gledati slona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (Kojim danom?)  Slon je mirno\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Ljudi su mu davali\_\_\_\_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_\_.   1. Od ponuđenih riječi izaberi one koje najbolje opisuju slona i ljude i napiši ih na crte.   LJUDI  SLON    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |  | | --- | | pitom, divlji, bezobzirni, strpljiv, sebični, lukav, domišljat, nezahvalni, savjesni |  1. Ako je tvrdnja točna, zaokruži DA. Ako je tvrdnja netočna, zaokruži NE.   Slon je bio velik kao najveća kuća. DA NE  Čiča se uselio slonu u surlu. DA NE  Svi stanari pitali su slona smiju li stanovati u njemu. DA NE  Slon je rekao: “Uselite svi u mene!” DA NE  Slon se smanjio i otišao živjeti daleko, daleko… DA NE   1. Brojevima odredi redoslijed događaja u priči.   \_\_\_\_\_Ljudi se useljavaju u slona bez pitanja.  \_\_\_\_\_ Ljudi se iseljavaju iz slona.  \_\_\_\_\_ Slon mirno živi na livadi.  \_\_\_\_\_ Slon ne može podnositi galamu I težinu ljudi.  \_\_\_\_\_ Ljudi dolaze nedjeljom promatrati slona.  \_\_\_\_\_Čiča se useljava u slonovo uho.  \_\_\_\_\_Slon mirno živi na drugoj livadi.   1. Napiši poruku priče.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. “…I sada živi u dalekom nekom kraju, i vjerojatno je još veći nego što je prije bio…”   Nacrtaj.   |  | | --- | |  | |