|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Školsko rukopisno slovo *K k –* ponavljanje i vježbanje *(Krokodili u školi)* | | DOS: Slovo K *(Krokodili u školi)* <https://hr.izzi.digital/DOS/3459/3479.html> | | | |
| CILJ SATA: Vježbati čitati i pisati slovo u jezičnome kontekstu. | | | | | |
| ISHODI UČENJA: **OŠ HJ A.2.4**. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJSKI UVOD  2. UVJEŽBAVANJE I PONAVLJANJE  3. STVARALAČKI RAD | Učiteljica/učitelj potiče učenike na slušnu recepciju glasa K pitanjem: *Koje ime:*  *− započinje slovom K − ima slovo K u sredini − završava slovom K.*  Učenici na temelju slušnoga razlikovanja navode imena, npr. Karlo, Marko, Mak.  Učiteljica/učitelj vođenim pitanjima usmjerava učenike: *Koje smo slovo učili pisati na prošlome satu? Pokažite na ploči kako se pišu slova* K *i* k*.* Jedan učenika demonstrira pisanje slova *K* i *k* na ploči u crtovlje. Učenici ispunjavaju jedan redak slova *K* i *k* u pisanki.  Učiteljica/učitelj nastavlja usmjeravati učenike: *Kako bismo povezali slova* K *i* k *s ostalim slovima koja smo dosad naučili? Osmislite riječ koja sadržava slovo* K*. Pokažite na ploči.* Jedan učenika demonstrira povezivanje slova K *i* kna ploči u crtovlju.  Učiteljica/učitelj nastavlja usmjeravati učenike: *Osmislite dvije rečenice koristeći se slovima koja smo dosad učili te ih zapišite u pisanku.* Učenici osmišljavaju i zapisuju rečenice u pisanku. Učenici iznose svoje odgovore.  Učenici će naslikati konja koristeći se tušem i drvcem. Podloga na kojoj će učenici slikati može biti blago mokra.  Kao poticaj učenici mogu pogledati film o konjima na mrežnoj stranici Profil Kletta: <https://www.profil-klett.hr/repozitorij-materijali/konji>.  O KONJIMA:  U enciklopediji o životinjama navodi se oko 160 vrsta konja.  Arapski je konj najstarija pasmina.  Ljudi su pripitomljavali konje i koristili ih za vuču i obradu zemlje.  Evo nekih zanimljivosti o konjima:  Konji mogu spavati i ležeći i stojeći.  Konji mogu razlikovati emocije u ljudskome glasu.  Ljudi jašu konje i oni se koriste u terapeutske svrhe.  Starost konja može se odrediti po njegovim zubima.  Konji koriste rep kako bi pokazali svoje raspoloženje.  Crteži konja pronađeni su u spiljama, a nacrtani su prije mnogo godina.  TERAPIJA UZ POMOĆ KONJA:  Postoje programi terapije uz pomoć konja. U te programe uključuju se djeca bez teškoća u razvoju i oni kojima je potrebna potpora i pomoć. Program obuhvaća jahanje i aktivnosti brige o konjima. Djeca hrane konje, timare i sedlaju. Uče o konjskome ponašanju i komunikaciji sa životinjom. Uče prepoznavati poruke koje svojim ponašanjem i pokretom šalju konji. | | govorenje i slušanje  govorenje i slušanje  čitanje i pisanje  pisanka  udžbenik  govorenje i slušanje  tuš  drvce  papir | uku A.1.2.  uku A.1.3.  uku A.1.4.  uku A.1.3.  uku A.1.4.  osr A.1.4.  goo C.1.1.  uku A.1.3.  uku A.1.4.  osr A.1.4.  OŠ LK A.2.1.  ikt A.1.1., A.1.2. | OŠ HJ A.2.1. OŠ HJ A.2.5.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ A.2.1.  OŠ HJ A.2.5.  OŠ HJ B.2.4. |
| PLAN PLOČE  - zidna slovarica  SLOVO K  - vježbe u pisanju: konj, Rita, Kata, konjanik | | | | DOMAĆA ZADAĆA  Koliko ima slova *K* u riječima: kokodakati, kocka, koka, kip, kukavica, rukavica, konj?  Koliko je ukupno slova *K* u svim navedenim riječima? | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može zapisati imena koja poznaje, a počinju glasom/slovom K. | Učenik s ubrzanim jezičnim razvojem može riješiti zadatak u DOSu na poveznici <https://hr.izzi.digital/DOS/3459/3479.html#block-314044> |