|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Školsko rukopisno slovo *L l* i *LJ lj (Val valu)* | | DOS: Slovo L i LJ *(Val valu)* <https://hr.izzi.digital/DOS/3459/3477.html> | | | |
| CILJ SATA: Naučiti čitati i pisati slovo u jezičnome kontekstu. | | | | | |
| ISHODI UČENJA: **OŠ HJ A.2.4.** Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJSKI UVOD  a) Emocionalno-  -intelektualna motivacija  b) Najava i lokalizacija teksta  c) Izražajno čitanje teksta  d) Emocionalno-  -intelektualna stanka  e) Objavljivanje doživljaja  f) Interpretacija književnoga teksta  g) Sinteza  h) Grafemska priprema  2. GRAFEMSKA OBRADA SLOVA  a) Uočavanje izgleda pisanoga slova  b) Usporedba tiskanoga slova s pisanim  c) Pisanje velikoga i maloga pisanog slova u slobodnome prostoru  d) Pisanje pisanoga slova u crtovlje  e) Pisanje i čitanje riječi i rečenica u kojima je zastupljeno pisano slovo  3. ČITANJE TEKSTA  4. STVARALAČKI RAD | Učiteljica/učitelj izlaže učenike audiozapisu šuma valova te vođenim pitanjima usmjerava motivaciju: *Što ste upravo čuli? Po čemu ste zaključili da se radi o valovima? Kako ste se osjećali za vrijeme slušanja valova? Na što vas je podsjetio šum valova? Kako valovi izgledaju? Kako valovi zvuče? Ozvučite ih. Pokažite pokretom tijela način kretanja valova.*  Učiteljica/učitelj najavljuje čitanje pjesme Vesne Parun: *Val valu*. Učenici su izloženi sažetoj obavijesti o spisateljici i njezinomu književnom opusu: *Najistaknutija je hrvatska pjesnikinja. Rođena je na otoku Zlarinu blizu Šibenika, a umrla u Stubičkim Toplicama. Za svoj pjesnički rad dobila je nagrade i priznanja. Napisala je ova djela:* Mačak Džingiskan i Miki Trasi, Čitač snova, Tri morske pustolovine, Morska kočijica *i dr.*  Učiteljica/učitelj izražajno čita najavljenu pjesmu.  Učenicima se omogućuje kratko vrijeme kako bi oblikovali doživljaje koji su se pojavili tijekom slušanja pjesme.  Učenici objavljuju svoje doživljaje pjesme koji su se pojavili tijekom slušanja.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 108): *Kako putuju valovi? Kuda putuju valovi? (Kojim putm?) Kamo putuju valovi? (Koji im je cilj?) Zašto je val tužan? Kamo je vjetar bacio valove?*  *Tko komu priča priču? Kako se valovi sustižu i pretječu? Tko spaja valove? Tko razdvaja valove? Izrecite nekoliko primjera rečenica koje počinju upitnom riječju* kuda *i* kamo*.*  Učiteljica/učitelj najavljuje učenicima učenje rukopisnoga slova *L l*  i *LJ lj*.  Učenici promatraju veliko i malo rukopisno slovo u slovarici. Učiteljica/učitelj vođenim promatranjem usmjerava učenike na promatranje izgleda rukopisnoga slova.  Učiteljica/učitelj vođenim pitanjima usmjerava učenike na usporedbu formalnoga i rukopisnoga slova.  Učiteljica/učitelj demonstrira pisanje velikoga i maloga rukopisnog slova. Pokazivanje uključuje veličinu pojedinih elemenata slova, vrste poteza i način spajanja. Učenici pišu veliko i malo rukopisno slovo prstom po leđima paru u klupi.  Učiteljica/učitelj pokazuje pisanje velikoga i maloga rukopisnog slova u crtovlju. Može pokazati pisanje slova u DOSu na sljedećim poveznicama: <https://hr.izzi.digital/DOS/3459/3477.html#block-200987>  <https://hr.izzi.digital/DOS/3459/3477.html#block-200999>  Učenici pišu veliko i malo rukopisno slovo u crtovlje u udžbeniku (str. 109). Učenike se upućuje na pravilan položaj tijela i držanje pisaljke pri pisanju.  Učiteljica/učitelj pokazuje povezivanje slova s ostalim slovima u riječi i rečenici. Učenici pišu riječi u crtovlje u udžbeniku te ih potom čitaju.  Učenici rješavaju zadatak u udžbeniku (str. 109): *Piši u pisanku: lovi, lav, val, prijatelj, ljestve. Ljetno je vrijeme. Patuljak ljetuje u selu. Voli slikati na osami. Selo je pokraj mora.*  Učenici samostalno čitaju pjesmu Vesne Parun: *Val valu*.  Učenici će ponovno slušati audiozapis šumova valova te istodobno slikati kako se osjećaju za vrijeme slušanja. Za slikanje će se koristiti vodenim bojama. Učenici će radove izložiti u učionici. | | govorenje i slušanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  govorenje i slušanje  slušanje i pisanje  slušanje i pisanje  udžbenik  slušanje i pisanje  pisanka  čitanje  govorenje i slušanje  vodene boje  papir | uku A.1.3.  uku A.1.4.  OŠ GK B.2.4.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A.1.4.  uku A.1.3.  uku A.1.4.  uku A.1.4.  uku A.1.4.  uku D.1.2.  osr A.1.4.  goo C.1.1.  osr A.1.4.  ikt A.1.2., A.1.2.  osr A.1.4.  uku A.1.3.  osr A.1.4.  OŠ LK A.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.5.  OŠ HJ A.2.1.  OŠ HJ A.2.5.  OŠ HJ A.2.4.  OŠ HJ A.2.4.  OŠ HJ A.2.4.  OŠ HJ A.2.3.  OŠ HJ A.2.1.  OŠ HJ A.2.5.  OŠ HJ B.2.4. |
| PLAN PLOČE  VESNA PARUN VAL VALU *L l / LJ lj –* zidna slovarica  *lav Lovro*  *voljeti ljeto*  *lavlje*  *Lovro voli ljeto.* | | | | DOMAĆA ZADAĆA  Udžbenik, 110. stranica.  Vježbe u čitanju, pisanju riječi i rečenica te uočavanje značenja. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može zapisati pojmove, izraze… koji se pojavljuju tijekom slušanja šumova mora. | Učenik s ubrzanim jezičnim razvojem može riješiti zadatak u DOSu na poveznici <https://hr.izzi.digital/DOS/3459/3477.html#block-211732> |