|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Anto Gardaš: *Ljepši će postati svijet* | | | | |
| CILJ SATA: Slušati/čitati i interpretirati pjesmu Ante Gardaša: *Ljepši će postati svijet.* | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | U etapi motivacije učenici će slušati glazbene zapise pjesama koje su povezane s ljepotom krajolika i zavičaja, npr. D*ošo, došo Juro je* (narodna).  Učiteljica/učitelj najavljuje čitanje pjesme Ante Gardaša: *Ljepši će postati svijet*. Učenici su izloženi sažetoj obavijesti o piscu i njegovu književnom opusu: *Anto Gardaš, pisac i pravnik, živio je i stvarao u Slavoniji. Poznata djela:* Priče iz Kopačkog rita, Filip, dječak bez imena, Duh u močvari, Ljubičasti planet, Izumi profesora Leopolda*. Priče gradi na motivima povezanosti čovjeka s prirodom* (Zaboravljena torba).  Učiteljica/učitelj izražajno čita najavljenu pjesmu. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 111): *Zbog čega će svijet postati ljepši? Kako topli sjaj u oku majke uljepšava svijet? Koje se riječi u pjesmi rimuju? Koji se stih ponavlja u svakoj strofi (kitici)? Koliko je strofa u pjesmi? Koliko je stihova u svakoj strofi? Pročitaj stih koji se*  *ponavlja u pjesmi. Pročitaj stihove koji pjevaju o onome što bi tebi uljepšalo svijet.*  Koji se stihovi u pjesmi rimuju? (kartona – balona, liša – slatkiša, bajke – majke, rosi – kosi) Pročitaj pjesmu naglas pazeći na rimu.  Izdvoji neke priče, bajke i pjesme koje su tebi uljepšale školski život. Otiđi u školsku knjižnicu i odaberi neke koje bi željela/želio pročitati svojim prijateljima u razredu. | govorenje i slušanje  slikovni predlošci  udžbenik  slušanje  govorenje i slušanje  govorenje i slušanje  govorenje i čitanje  udžbenik  govorenje i slušanje  udžbenik  rad u paru  govorenje i slušanje | goo C.1.1.  OŠ GK A.2.1.  uku A.1.4.  uku C.1.4.  osr A.1.2.  uku A.1.3.  uku A.1.4.  MAT OŠ A.2.1.  uku A.1.4.  uku A.1.4.  goo C.1.1.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1. OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.3.  OŠ HJ B.2.4. |
| PLAN PLOČE  ANTO GARDAŠ  LJEPŠI ĆE POSTATI SVIJET  − pjesma  − 4 kitice  Ponavlja se ovaj stih: *Ljepši će postati svijet.*  Ponavlja se ova riječ na početku svakoga stiha (*zbog*). Na taj način pjesnik postiže ritam u pjesmi.  − rima: bajke – majke, rosi – kosi | | | DOMAĆA ZADAĆA  Udžbenik, 111. stranica.  Učenicima se nudi jezični poticaj za pisanje (*Bolji će postati svijet ako*…). | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može zapisati naslov pjesme i nacrtati njegovo značenje za učenika osobno. | Učenik s ubrzanim jezičnim razvojem može riješiti zadatak za stvaralački rad unaprijed pa ostalim učenicima prezentirati pronađeno. |