|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Riječca *li* | | | | |
| CILJ SATA: Pisati i pravilno upotrebljavati riječcu *li* u upitnim rečenicama. | | | | |
| ISHODI UČENJA: **OŠ HJ A.2.4.** Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJSKI UVOD  2. RAD NA JEZIČNOMETODIČKOME PREDLOŠKU  3. NAJAVA NASTAVNE JEDINICE  4. UPOZNAVANJE JEZIČNE POJAVE U KONTEKSTU  5. VJEŽBANJE  6. PONAVLJANJE I UTVRĐIVANJE  7. STVARALAČKI RAD | Učiteljica/učitelj rukopisnim pismom zapisuje na ploču rečenice: *Imaš li psa? Voliš li plivati?*  *Nosiš li sat?*  Učenici prepisuju rečenice u pisanke. Učiteljica/učitelj nastavlja usmjeravati motivaciju vođenim pitanjima: *Proučite napisane rečenice. Pronađite i zaokružite zajedničko u napisanim rečenicama. Što im je zajedničko?*  Učenici slušaju čitanje književnoga teksta Tite Bilopavlovića: *Što je sreća?* (str. 112). Bitno je prvo učiteljičino/učiteljevo čitanje zbog pravilnoga naglašavanja upitnih rečenica. Učiteljica/učitelj potiče učenike na interpretaciju pročitanoga pitanjima, a kao poticaj mogu poslužiti pitanja u udžbeniku (str. 112): *Što zanima dijete? Kako ga naziva majka? Što tebe zanima? Jesi li ti nečije sunce? Postavi pitanja na koja želiš dobiti odgovor. Promotri i pročitaj upitne rečenice. Ima li ona oči i usta? Ide li sreća na spavanje? Je li sreća sunce? Koja se riječ nalazi na drugome mjestu u pročitanim rečenicama? Ona nam omogućava oblikovanje pitanja. Pročitajmo što piše u udžbeniku.*  Učenici naglas čitaju rečenice u udžbeniku kojima se objašnjava značenje i način pisanja riječce *li*.  Učiteljica/učitelj najavljuje učenicima učenje riječce *li*.  Učiteljica/učitelj usmjerava učenike na analizu tablice u udžbeniku (str. 112): *Pročitajmo kako se pravilno piše i izgovara riječca* li *u rečenicama. Pročitajmo kako se nepravilno piše i izgovara riječca* li *u rečenicama. Navedite još nekoliko primjera pitanja koristeći se riječcom* li*.*  Učenici rješavaju prvi zadatak u udžbeniku (str. 113): *Postavi tri pitanja na koja želiš doznati odgovor koristeći se riječcom* li*.* Učenici usmeno iznose svoje odgovore. Učenici će prošetati učionicom i postaviti zapisana pitanjima drugim učenicima.  Učenici rješavaju drugi i treći zadatak u udžbeniku (str. 113). Zadatci su usmjereni na samostalno strukturiranje rečenice koristeći se riječcom *li*. Struktura zadatka ima ponuđene odgovore, a učenici na temelju odgovora postavljaju pitanja.  Učenici usmeno iznose rješenja zadataka.  Učenici će u paru postaviti što više pitanja koristeći se riječcom *li*. Pitanja će izgovarati i zapisivati u pisanku. | govorenje i slušanje  udžbenik  govorenje i slušanje  čitanje i slušanje  udžbenik  govorenje i slušanje  čitanje i pisanje  udžbenik  govorenje i slušanje  čitanje i pisanje  udžbenik  govorenje i slušanje  čitanje i pisanje  udžbenik  govorenje i slušanje | uku A.1.4.  uku C.1.4.  osr A.1.4.  uku A.1.2.  uku A.1.3.  uku A.1.4.  uku B.1.3.  osr A.1.4.  uku A.1.3.  uku A.1.4.  uku C.1.4.  osr A.1.4.  uku A.1.3.  uku A.1.4.  uku D.1.1.  uku D.1.2.  osr A.1.4.  goo C.1.1.  uku A.1.3.  uku A.1.4  osr A.1.4.  uku A.1.3.  uku A.1.4.  uku D.1.2.  goo C.1.1.  osr A.1.4. | HJ OŠ A.2.1.  HJ OŠ A.2.4. HJ OŠ A.2.5.  HJ OŠ A.2.1.  HJ OŠ A.2.4. HJ OŠ A.2.5.  HJ OŠ B.2.1.  HJ OŠ A.2.1.  HJ OŠ A.2.4. HJ OŠ A.2.5.  HJ OŠ A.2.1.  HJ OŠ A.2.4. HJ OŠ A.2.5.  HJ OŠ A.2.1.  HJ OŠ A.2.4. HJ OŠ A.2.5.  HJ OŠ A.2.1.  HJ OŠ A.2.4. HJ OŠ A.2.5.  HJ OŠ B.2.4. |
| PLAN PLOČE  RIJEČCA *LI*  Ide li sreća na spavanje?  Riječca *li* piše se odvojeno, a izgovaramo je kao jednu izgovornu cjelinu [ideli].  Volim *li* igru?  Idemo *li* u park?  Želiš *li* sladoled? | | | DOMAĆA ZADAĆA  Udžbenik, 114. stranica, 1. zadatak.  Jezični predlošci za uvježbavanje riječce *li* i postavljanje pitanja. Samostalno pričanje priče prema likovnome predlošku *bajkoviti grad*. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem nakon obrade može izgovarati ili ponavljati izgovorene rečenice. | Učenik s ubrzanim jezičnim razvojem može riješiti zadatak u DOSu na poveznici <https://hr.izzi.digital/DOS/3459/3477.html#block-201110> |