|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Ivan Goleš: *Svi su prehlađeni pa i led* | | | | |
| CILJ SATA: Slušati/čitati i interpretirati priču Ivana Goleša: *Svi su prehlađeni pa i led.* | | | | |
| ISHODI UČENJA: **OŠ HJ A.2.3.** Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj vođenim pitanjima usmjerava motivaciju: *Što nam se može dogoditi ako zimi izlazimo u neprikladnoj odjeći i obući? Kako se osjećate kad ste prehlađeni? Može li se led prehladiti? Kako bi izgledao prehlađeni led?*  Učiteljica/učitelj najavljuje čitanje priče Ivana Goleša: *Svi su prehlađeni pa i led*.  Učiteljica/učitelj izražajno čita najavljenu priču. Interpretativno čitanje omogućuje učeniku razvoj kulture slušanja proznoga djela (priče). Učenik slušanjem doživljava estetsku dimenziju priče.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju priču naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju priče, a kao poticaj mogu poslužiti pitanja iz udžbenika (str. 115): *U koje je doba dana padao snijeg? Što su učinila djeca?* Učenici će nakon usmenoga iznošenja odgovora zapisati ih u udžbenik na za to predviđeno mjesto.  Učenici rješavaju zadatke u udžbeniku (str. 116).  Učenici će izraziti misli i osjećaje potaknuti pitanjima: *Zašto je čudno da je led prehlađen? Kako se led prehladio?*  Učenici će nacrtati kako se treba odijevati da bismo bili prikladno odjeveni za zimske uvjete.  Napiši nekoliko rečenica u kojima ćeš uporabiti ove izraze: *zimska odjeća, zimsko sunce, snježni krajolik*. | govorenje i slušanje  čitanje i pisanje  udžbenik  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  pisanka | uku A.1.3.  uku A.1.4.  uku C.1.4.  PID OŠ B.2.1.  uku A.1.4.  osr A.1.2.  uku A.1.2.  uku A.1.3.  uku A.1.4.  uku B.1.3.  osr A.1.4.  uku A.1.3.  uku A.1.4.  uku A.1.2.  uku A.1.3.  uku A.1.4.  uku D.1.1.  osr A.1.4.  OŠ LK A.2.1. | HJ OŠ A.2.1. HJ OŠ A.2.5.  HJ OŠ A.2.1. HJ OŠ A.2.5.  HJ OŠ B.2.1.  HJ OŠ A.2.1.  HJ OŠ A.2.3. HJ OŠ A.2.5.  HJ OŠ B.2.1.  HJ OŠ A.2.1. HJ OŠ A.2.5.  HJ OŠ B.2.1.  HJ OŠ A.2.1. HJ OŠ A.2.5.  HJ OŠ B.2.4. |
| PLAN PLOČE  IVAN GOLEŠ  SVI SU PREHLAĐENI PA I LED  − hladan vjetar  − smrznuti potok  − zimska odjeća  − zimsko sunce  − snježni krajolik  − topli čajevi  − ljekoviti sirup | | | DOMAĆA ZADAĆA  Udžbenik, 117. stranica.  Zadatci uključuju odgovore na pitanja, zadatke višestrukoga izbora i pronalaženje podataka u tekstu te njihovo obilježavanje. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može u priči podcrtati samo one riječi koje se mogu povezati s pojmom snijeg. | Učenik s ubrzanim jezičnim razvojem može u priči pronaći 5 rečenica i preoblikovati ih u upitne rečenice u kojima će upotrijebiti riječcu li. |