|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Školsko rukopisno slovo *H h (Hrvatska)* | | DOS: Slovo H *(Hrvatska)*  <https://hr.izzi.digital/DOS/3459/3480.html> | | | |
| CILJ SATA: Naučiti čitati i pisati slovo u jezičnome kontekstu. | | | | | |
| ISHODI UČENJA: **OŠ HJ A.2.4**. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJSKI UVOD  a) Emocionalno-  -intelektualna motivacija  b) Najava i lokalizacija teksta  c) Izražajno čitanje teksta  d) Emocionalno-  -intelektualna stanka  e) Objavljivanje doživljaja  f) Interpretacija književnoga teksta  g) Sinteza  h) Grafemska priprema  2. GRAFEMSKA OBRADA SLOVA  a) Uočavanje izgleda pisanoga slova  b) Usporedba tiskanoga slova s pisanim  c) Pisanje velikoga i maloga pisanog slova u slobodnome prostoru  d) Pisanje pisanoga slova u crtovlje  e) Pisanje i čitanje riječi i rečenica u kojim je zastupljeno pisano slovo  3. ČITANJE TEKSTA  4. STVARALAČKI RAD | Slušanje instrumentalne izvedbe hrvatske himne, slušanje vokalne izvedbe hrvatske himne. Pripremanje i upućivanje učenika na ponašanje tijekom slušanja himne. Učenicima se objašnjava i navode se prigode u kojima se svira i pjeva himna (obilježavanje državnih praznika, sportska događanja, u prigodama predstavljanja Hrvatske u Europi i svijetu).  Učiteljica/učitelj najavljuje čitanje znanstveno-popularnoga teksta *Hrvatska.*  Učiteljica/učitelj izražajno čita najavljeni tekst.  Učenicima se omogućuje kratko vrijeme kako bi oblikovali doživljaje koji su se pojavili tijekom slušanja teksta.  Učenici objavljuju svoje doživljaje teksta koji su se pojavili za vrijeme slušanja.  Učenici čitaju tekst naglas (tijekom čitanja izmjenjuje se nekoliko učenika). Nakon čitanja učiteljica/učitelj motivira učenike za pronalaženje riječi u tekstu kojima učenik ne zna značenje (himna, skladatelj, heroji, turisti).  Učenici će biti vođeni istraživačkim metodičkim instrumentarijem iz udžbenika. *Ovo je razglednica grada u kojemu živi Hana.* (Zadar) *Znaš li gdje se nalazi taj grad? Što prikazuje ova strana razglednice? Što bi bilo prikazano da je na razglednici tvoje mjesto?*  *Razglednica ima i svoju stražnju stranu. Na njoj pišemo poruku obitelji ili prijateljima. Ima mjesto za zapisivanje adrese, mjesto za lijepljenje marke i pisanje poruke.*  Na razglednicu moramo upisati adresu i zalijepiti marku. Danas se često umjesto razglednicom prijateljima i obitelji javljamo iz nekoga mjesta porukama na mobitelu. Uvijek je važan sadržaj naše poruke.  Učiteljica/učitelj najavljuje učenicima učenje rukopisnoga slova *H h*.  Učenici promatraju veliko i malo rukopisno slovo u slovarici. Učiteljica/učitelj vođenim promatranjem usmjerava učenike na promatranje izgleda rukopisnoga slova.  Učiteljica/učitelj vođenim pitanjima usmjerava učenike na usporedbu formalnoga i rukopisnoga pisma.  Učiteljica/učitelj demonstrira pisanje velikoga i maloga rukopisnog slova. Pokazivanje uključuje veličinu pojedinih elemenata slova, vrste poteza i način spajanja. Učenici pišu veliko i malo rukopisno slovo na velikome bijelom papiru.  Učiteljica/učitelj pokazuje pisanje velikoga i maloga rukopisnog slova u crtovlju ili u DOSu na poveznici <https://hr.izzi.digital/DOS/3459/3480.html#block-203056>.  Učenici pišu veliko i malo rukopisno slovo u crtovlje u udžbeniku (str. 122). Učenike se upućuje na pravilan položaj tijela i držanje pisaljke pri pisanju.  Učiteljica/učitelj pokazuje povezivanje slova s ostalim slovima u riječima. Učenici pišu riječi u crtovlje. Učenici čitaju riječi napisane pisanim slovima.  Učenici samostalno čitaju znanstveno- -popularni tekst *Hrvatska*.  Pročitaj još jednom priču *Hrvatska*. U njoj su napisana neka imena, uoči ih. Imena ljudi: Antun Mihanović, Josip Runjanin. Imena mjesta: Hum, Hvar, Hlebine, Hrvatska Kostajnica, Hum na Sutli. Imena država: Republika Hrvatska. Učenike se upućuje na pravopisnu rubriku *NAUČI.*  *Uvježbavanje pisanja velikoga početnog slova može se napraviti i u DOSu na poveznici*  <https://hr.izzi.digital/DOS/3459/3480.html#block-204066> | | govorenje i slušanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  govorenje i slušanje  govorenje i slušanje  slušanje i pisanje  papir  slušanje i pisanje  udžbenik  slušanje i pisanje  pisanka  čitanje  u paru  govorenje i slušanje  udžbenik | goo C.1.2.  uku C.1.4.  OŠ GK C.1.2.  uku A.1.4.  osr A.1.2.  uku A.1.2.  uku A.1.3.  uku A.1.4.  uku A.1.4.  uku A.1.4.  uku D.1.1.  osr A.1.4.  osr A.1.4.  ikt A.1.1., A.1.2.  osr A.1.4.  uku A.1.4.  osr A.1.4.  ikt A.1.1., A.1.2. | HJ OŠ A.2.1. HJ OŠ A.2.5.  HJ OŠ A.2.1. HJ OŠ A.2.5.  HJ OŠ B.2.1.  HJ OŠ B.2.2.  HJ OŠ A.2.1.  HJ OŠ A.2.3. HJ OŠ A.2.5.  HJ OŠ B.2.1.  HJ OŠ A.2.1. HJ OŠ A.2.5.  HJ OŠ B.2.1.  HJ OŠ A.2.1.  HJ OŠ A.2.5.  HJ OŠ A.2.1.  HJ OŠ A.2.5.  HJ OŠ A.2.4.  HJ OŠ A.2.4.  HJ OŠ A.2.4.  HJ OŠ A.2.3.  HJ OŠ A.2.1.  HJ OŠ A.2.3.  HJ OŠ A.2.5.  HJ OŠ B.2.4. |
| PLAN PLOČE  HRVATSKA  H h H h – zidna slovarica  Hrvatska  himna  Naša domovina zove se Republika Hrvatska.  Hrvatska se himna zove *Lijepa naša*. | | | | DOMAĆA ZADAĆA  Udžbenik, 124. stranica.  Zadatci su usmjereni na slovopisnu čitkost i pravopisnu točnost te rješavanje križaljke. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učenik s usporenim jezičnim razvojem može zapisati ime mjesta u kojemu živi, ime svoje ulice ili trga. | Učenik s ubrzanim jezičnim razvojem može riješiti zadatak u DOSu na poveznici <https://hr.izzi.digital/DOS/3459/3480.html#block-213402> |