|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | |
| NASTAVNA JEDINICA: Snalazim se u prostoru | | | | |
| CILJ SATA: Pisati i pravilno upotrebljavati veliko i malo početno slovo u imenima ulica i trgova. | | | | |
| ISHODI UČENJA: **OŠ HJ A.2.4.** Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju. | | | | |
| TIJEK NASTAVNOGA SATA | | | | |
| NASTAVNE ETAPE | SADRŽAJ | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJSKI UVOD  2. RAD NA JEZIČNOMETODIČKOME PREDLOŠKU  3. NAJAVA NASTAVNE JEDINICE  4. UPOZNAVANJE JEZIČNE POJAVE U KONTEKSTU  5. VJEŽBANJE  6. PONAVLJANJE I UTVRĐIVANJE  7. STVARALAČKI RAD | Učiteljica/učitelj usmjerava motivaciju vođenim pitanjima: *Kako se zove ulica u kojoj živite? Kojim sve ulicama prolazite na putu do škole? Koje ste sve trgove do sada posjetili?*  Učenici iznose svoja razmišljanja i odgovore.  Učiteljica/učitelj vođenim pitanjima usmjerava učenike na analizu plana grada koji se nalazi u udžbeniku (str. 125), a kao poticaj mogu poslužiti pitanja koja se nalaze u udžbeniku (str. 125): *Uoči na planu imena ulica i trgova. Odgovori na pitanja. Kojom ulicom možeš doći od Trga cvijeća do Trga bana Josipa Jelačića? Koje trgove povezuje Ulica kralja Tomislava? Do kojega trga vodi Ulica Marka Marulića? Koje trgove povezuje Trakošćanska ulica? Kojom ulicom možeš stići od Cvjetnoga trga do Trga bana Josipa Jelačića?*  Učiteljica/učitelj najavljuje učenicima spoznavanje pravilne uporabe velikoga i maloga početnog slova u imenima ulica i trgova.  Učiteljica/učitelj vođenim pitanjima usmjerava učenike na interpretaciju tablice koja se nalazi u udžbeniku (str. 125): *Pročitajmo imena ulica (Duga ulica, Ulica lipa, Ulica kneza Mislava, Ulica Ante Kovačića). Po čemu se razlikuje ime prve ulice od imena ostalih ulica iz tablice? Pročitajmo imena trgova (Kazališni trg, Trg breza, Trg bana Mažuranića, Trg Franje Tuđmana). Po čemu se razlikuje ime prvoga trga od imena ostalih trgova iz tablice? Pročitajmo što piše u rubrici NAUČI*.  Učenici čitaju rubriku NAUČI iz udžbenika (str. 125). *U imenima ulica i trgova velikim se početnim slovom pišu prva riječ i vlastito ime.*  Učenici rješavaju prvi i drugi zadatak u udžbeniku (str. 126), a povezani su s usvajanjem pravopisne norme (pisanje velikoga i maloga početnog slova). Potrebno je napisati imena ulica i trgova u mjestu u kojemu žive te kvačicom označiti točno napisana imena ulica.  Učenici rješavaju treći zadatak u udžbeniku (str. 126) povezan s usvajanjem pravopisne norme (pisanje velikoga i maloga početnog slova): *Napiši imena ulica i trgova malim slovima.*  *BRIJUNSKA ULICA, SVEUČILIŠNI TRG, ULICA KNEZA DOMAGOJA, ULICA*  *VATROSLAVA LISINSKOG, TRG KNEZA BRANIMIRA, TRG REPUBLIKE HRVATSKE*  Učenici će, koristeći se planom grada iz udžbenika (str. 125), odabrati početnu i završnu točku svoga putovanja. Zatim će plan puta opisati u pisanke pazeći pritom na pravilno pisanje velikoga i maloga početnog slova u imenima ulica i trgova. Opis putovanja mora uključivati najmanje tri ulice. | govorenje i slušanje  udžbenik  govorenje i slušanje  čitanje i slušanje  udžbenik  govorenje i slušanje  čitanje i pisanje  udžbenik  govorenje i slušanje  čitanje i pisanje  udžbenik  govorenje i slušanje  čitanje i pisanje  udžbenik  govorenje i slušanje  čitanje i pisanje  udžbenik | uku A.1.3.  uku A.1.4.  uku A.1.2.  uku A.1.4.  osr A.1.4.  uku A.1.2.  uku A.1.4.  osr A.1.4.  uku A.1.2.  uku A.1.4.  uku B.1.3.  osr A.1.4.  uku A.1.2.  uku A.1.4.  osr A.1.4.  uku A.1.2.  uku A.1.3.  uku A.1.4.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.4.  OŠ HJ A.2.5.  OŠ HJ A.2.1. OŠ HJ A.2.4.  OŠ HJ A.2.5.  OŠ HJ A.2.1. OŠ HJ A.2.4.  OŠ HJ A.2.5. |
| PLAN PLOČE  SNALAZIM SE U PROSTORU  Duga ulica Kazališni trg  Ulica lipa Trg breza  Ulica kneza Mislava Trg bana Mažuranića  Ulica Ante Kovačića Trg Franje Tuđmana  U imenima ulica i trgova velikim se početnim slovom pišu prva riječ i vlastito ime. | | | DOMAĆA ZADAĆA  Udžbenik, 127. stranica.  Igrolike jezične aktivnosti povezane s usvajanjem pravopisne norme. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učeniku s usporenim jezičnim razvojem prilagodit će se količina primjera novoga sadržaja. | Učenik s ubrzanim jezičnim razvojem može pomoći učenicu s usporenim jezičnim razvojem. |