|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Pajo Kanižaj: *Rujan* | | | | | |
| CILJ SATA: Slušati/čitati i interpretirati pjesmu Paje Kanižaja: *Rujan.* | | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj vođenim pitanjima usmjerava motivaciju: *Kojim biste bojama opisali mjesec rujan? Zašto baš tim bojama? Koji je to mjesec po redu? Što počinje u rujnu?* Učenici iznose svoja razmišljanja i odgovore.  Učiteljica/učitelj najavljuje čitanje pjesme Paje Kanižaja: *Rujan*. Učenici su izloženi sažetoj obavijesti o piscu i njegovu književnom opusu. Te podatke učenik ne mora pamtiti, ali ih je dobro izložiti radi poticanja interesa učenika za književno stvaralaštvo: *Pajo Kanižaj živio je i stvarao u Koprivnici i Zagrebu, pjesnik je i dječji pisac. Dobitnik je brojnih nagrada za hrvatsku dječju poeziju. Djela:* Zeleni brkovi, Šara bara, Prsluk pucam, 3čave pjesme*. Napisao je scenarij za crtani film* Šegrt Hlapić *prema romanu Ivane Brlić-Mažuranić. Umro je u Krapinskim Toplicama 2015. godine. Pisao je poeziju na kajkavskome narječju.*  Učiteljica/učitelj izražajno čita najavljenu pjesmu. Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 18): *Što si pročitala/pročitao: a) priču, b) pjesmu,  c) slikopriču?  Tko je napisao pjesmu? Zašto pjesnik kaže da je jesen u koloru?*  Učenici rješavaju četvrti zadatak:  *Što je tebi* fora *(kul, zabavno, zanimljivo) u školi i izvan škole?*  Učenici rješavaju peti zadatak: povezuju zadane pojmove s jezičnim primjerima.  Što se u tvojim mislima i mašti dogodilo tijekom slušanja pjesme Paje Kanižaja *Rujan*? Što si zamišljala/zamišljao u mislima i mašti? Opiši i izreci. Koliko kitica ima pjesma? Prebroji stihove u kitici. Pronađi i objasni riječi koje se pojavljuju i u svakodnevnome razgovoru (*fora, kolor*).  Učenici će slušati audiozapis šuštanja lišća te naslikati jesen koristeći se bojama koje ih podsjećaju na jesen. Izrazit će se tehnikom akvarela. Učenici će izložiti svoje radove u učionici. | | govorenje i slušanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  vodene boje  papiri  praktični radovi  udžbenik | uku A.1.3.  uku A.1.4.  PID OŠ A.2.2.  uku A.1.4.  uku C.1.4.  osr A.1.2.  PID OŠ A.2.2.  uku A.1.2.  uku A.1.3.  uku A.1.4.  osr A.1.2.  uku A.1.3.  uku A.1.4.  osr A.1.4.  uku A.1.2.  uku A.1.3.  uku D.1.1.  osr A.1.2.  OŠ PID A.2.2.  OŠ LIK A.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3.  OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  PAJO KANIŽAJ  RUJAN  *radovi učenika* | | | | DOMAĆA ZADAĆA  Udžbenik, 19. stranica.  Učenici samostalno smišljaju i pišu tri rečenice o školskome danu, odabiru pet riječi i redaju ih abecednim redom. U pisanoj jezičnoj produkciji odabiru tri slova abecede i svakomu slovu pridružuju leksički korpus. Također, izvode grafomotoričke predvježbe za pisanje rukopisnih slova. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može riješiti sve zadatke u udžbeniku. | | Učenik s ubrzanim jezičnim razvojem može naučiti pjesmu napamet. | | | |