|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Ljubica Kolar Dumić: *Sveta noć* | | | | | |
| CILJ SATA: Slušati/čitati i interpretirati pjesmu Ljubice Kolar Dumić: *Sveta noć.* | | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj izlaže učenike audiozapisu pjesme *Tiha noć.* Učenici mogu istodobno pjevati. Nakon slušanja učiteljica/učitelj potiče analizu vođenim pitanjima: *Kako ste se osjećali za vrijeme slušanja pjesme? Jeste li već prije čuli tu pjesmu? Gdje ste je čuli? Koji je naslov pjesme?*  Učiteljica/učitelj najavljuje čitanje pjesme Ljubice Kolar Dumić: *Sveta noć*. Učenici su izloženi sažetoj obavijesti o piscu i njegovu književnom opusu: *Hrvatska književnica. Radila je kao učiteljica hrvatskoga jezika. Piše poeziju i prozu za djecu i odrasle:* Ja se mraka ne bojim, Rijeko, grade, djetinjstva sretnog, Igrajmo se radosti, Od proljeća do proljeća*.*  Učiteljica/učitelj izražajno čita najavljenu pjesmu ili re producira sa zvučne čitanke na poveznici <https://hr.izzi.digital/DOS/3459/21020.html>  Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 139): *Što se slavi na Božić? Zašto se taj blagdan zove Božić? Kako se zovu Isusovi roditelji? Koje božićne običaje njeguje tvoja obitelj?*  Učenici čitaju pravila za pisanje velikih početnih slova naglas (tijekom čitanja izmjenjuje se nekoliko učenika). Nakon čitanja učiteljica/učitelj potiče učenike na dodatno razumijevanje pročitanoga iznoseći nekoliko  dodatnih primjera: Dan domovinske zahvalnosti, Sveta tri kralja, Tijelovo. Učenici primjere zapisuju u pisanke.  Objasni i opiši kako u tvojoj obitelji izgleda:  − božićni nakit (ukrasi)  − božićni običaji (ručak, kolači, odlazak u crkvu).  Učenici rješavaju zadatak u udžbeniku (str. 140): *Koje su prigodne riječi za čestitanje Božića? Odaberi i osmisli božićnu čestitku. MIR, VESELJE, BOR, OBITELJ, ZAJEDNIŠTVO, SVJETLO, SVJETLOST, LJUBAV, PJEVAMO.* | | govorenje i slušanje  čitanje i pisanje  udžbenik  slušanje  govorenje i slušanje  govorenje i slušanje  govorenje i čitanje  čitanje i pisanje  pisanka  udžbenik  govorenje i slušanje  udžbenik  govorenje i slušanje  čitanje i pisanje  udžbenik | uku A.1.3.  uku A.1.4.  uku C.1.4.  osr A.1.2.  ikt A.1.1.  OŠ GK C.2.1.  Ikt A.1.1., A.1.2.  uku A.1.4.  uku C.1.4.  osr A.1.2.  uku A.2.1.  uku A.1.3.  uku A.1.4.  uku C.1.4.  osr A.1.4.  PID OŠ C.2.1.  uku A.1.3.  uku A.1.4.  PID OŠ C.2.1.  uku A.1.3.  uku A.1.4.  osr A.1.4.  goo C.1.2.  pod A.1.1.  OŠ LK A.2.1.  PID OŠ C.2.1. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1. OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  LJUBICA KOLAR DUMIĆ  SVETA NOĆ  25. prosinca – Božić  **U**skrs, **S**veta tri kralja, **D**an državnosti | | | | DOMAĆA ZADAĆA  Istraživanje etnobaštine u zavičaju povezane s božićnim običajima. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem osmislit će i oblikovati božićnu čestitku i naučiti pjesmu napamet. | | Učenik s ubrzanim jezičnim razvojem može osmisliti i napisati imena likovima s ilustracije. | | | |