|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Grigor Vitez: *Gdje ćemo smijeh sijati? (Što je smiješno?)* | | | | | |
| CILJ SATA: Slušati/čitati i interpretirati pjesmu Grigora Viteza: *Gdje ćemo smijeh sijati?.* | | | | | |
| ISHODI UČENJA: **OŠ HJ B.2.1.** Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.2. Učenik sluša/čita književni tekst i razlikuje književne tekstove prema obliku i sadržaju.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj vođenim pitanjima usmjerava motivaciju: *Kada ste se zadnji put nasmijali? Što vas ja nasmijalo? Kada ste vi zadnji put koga nasmijali? Kako ste to napravili? Što mislite zašto se ljudi smiju?*  Učenici iznose svoja razmišljanja i odgovore.  Ako je moguće, učenicima se može reproducirati pjesma *Smijeh nije grijeh*. Nakon slušanja/pjevanja učiteljica/učitelj organizira smijanje u skupinama na različite načine (glasno, tiho, osmjehivanje, smijanje grohotom…).  Učiteljica/učitelj najavljuje čitanje pjesme Grigora Viteza: *Gdje ćemo smijeh sijati?*. Učenici su izloženi sažetoj obavijesti o pjesniku i njegovu književnom opusu: *Hrvatski pjesnik i prevoditelj. Pisao je poeziju za odrasle, ali i za djecu te stihove u dječjim slikovnicama. Djela:* Kad bi drveće hodalo, Prepelica, Jednog jutra u gaju, Gdje priče rastu*. Pjesme su mu prevedene na gotovo sve europske jezike.*  Učiteljica/učitelj izražajno čita najavljenu pjesmu ili ju reproducira sa zvučne čitanke <https://hr.izzi.digital/DOS/3459/21020.html>  Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesme.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika (str. 142): *Možemo li sijati smijeh? Kako? Kako ćemo smijeh sijati po dvorištu, a kako po igralištu? Kako smijeh može klijati (rasti) u srcu? Gdje će cvjetati smijeh? Kako se osjećaš kad se smiješ od srca?*  Učenici rješavaju prvi zadatak u udžbeniku (str. 143) gdje je potrebno obojiti onoliko kvadrata koliko je jak i velik njihov smijeh: *kad*  *dobiju dobru ocjenu, kad idu na izlet, kad imaju rođendan.*  Učenici rješavaju drugi zadatak u udžbeniku (str. 143): *Oboji strofe koje se sastoje od jednoga stiha. Što bi mogao biti odgovor na ta pitanja?*  *Koliko strofa ima pjesma? Koja je najkraća strofa? Pročitaj. Koliko je pitanja u pjesmi? Pročitaj. Gdje još možemo smijeh sijati? Gdje još smijeh može klijati? Gdje još smijeh može cvjetati?*  Učenici rješavaju treći zadatak u udžbeniku (str. 143): *Objasni rečenicu: Smijeh je najbolji lijek.* Nekoliko učenika usmeno iznosi svoje odgovore.  Učenici rješavaju peti zadatak u udžbeniku (str. 143): *Promotri obojene ruke na prethodnoj stranici. Koje boje vidiš? Oboji.*  Učenici u parovima izvode aktivnost iz udžbenika (str. 143): *Opiši što vidiš na fotografijama. Zamisli čemu se smiju djevojčica i dječaci. Pripovijedaj.*  Učenici mogu osmisliti kratak razgovor te ga zapisati u pisanke. | | govorenje i slušanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  čitanje i pisanje  udžbenik  rad u paru  govorenje i slušanje  čitanje i pisanje  pisanka  udžbenik | uku A.1.3.  uku A.1.4.  uku C.1.4.  osr A.1.2.  goo C.1.1.  OŠ GK B.2.3.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.2.  uku A.1.3.  uku A.1.4.  osr A.1.4.  MAT OŠ E.2.1.  uku A.1.3.  uku A.1.4.  osr A.1.4.  uku A.1.3.  uku A.1.4.  uku A.1.2.  uku C.1.4.  goo C.1.1.  goo C.1.2.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  GRIGOR VITEZ  GDJE ĆEMO SMIJEH SIJATI?  10. siječnja – Svjetski dan smijeha  − 6 strofa (jedan stih = jedna strofa)  − 15 stihova  − rima: granja – igranja; kliju – sviju; sviju - smiju | | | | DOMAĆA ZADAĆA  Udžbenik, 144. stranica.  Potrebno je pročitati pjesmu i riješiti zadatke koji se odnose na pjesmu. Učenici će napisati bilješke o tome kad se smiju od srca te napisati sastavak istoga naslova kao i pjesma (*Gdje ćemo smijeh sijati?*). | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može zapisati što je smiješno. | | Učenik s ubrzanim jezičnim razvojem može istražiti podatke o Svjetskom danu smijeha. | | | |