|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Siječanj siječe… | | | | | |
| CILJ SATA: Slušati/čitati i interpretirati pjesme Blanke Pašagić: *Siječanj* i Siniše Cmrka: *Siječanj* te uspoređivati   sadržaj pročitanih pjesama. | | | | | |
| ISHODI UČENJA: **OŠ HJ B.2.2.** Učenik sluša/čita književni tekst i razlikuje književne tekstove prema obliku i sadržaju.  OŠ HJ A.2.1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju.  OŠ HJ B.2.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  OŠ HJ B.2.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj nasumice zapisuje na ploču imena svih mjeseci osim siječnja. Učenici mjesece moraju poredati i uočiti koji nedostaje.  *Koji još mjeseci počinju istim glasom kao siječanj? Koji su to po redu mjeseci? Od koliko se mjeseci sastoji jedna godina? U kojemu se godišnjem dobu nalazi siječanj? Kojemu godišnjem dobu pripadaju ostali mjeseci koji počinju glasom* s*? Naslov u udžbeniku kaže SIJEČANJ SIJEČE… Što bi to moglo značiti?*  Učiteljica/učitelj najavljuje čitanje pjesama Blanke Pašagić: *Siječanj* i Siniše Cmrka: *Siječanj*.  Učiteljica/učitelj izražajno čita najavljene pjesme ili ih reproducira sa zvučne čitanke <https://hr.izzi.digital/DOS/3459/21020.html>.  Interpretativno čitanje omogućuje učeniku razvoj kulture slušanja poetskoga djela (pjesme). Učenik slušanjem doživljava estetsku dimenziju pjesmama.  Učenicima se omogućuje kratko vrijeme kako bi doživljaje i asocijacije koji su se pojavili tijekom slušanja misaono i emocionalno oblikovali u prve iskaze.  Učenici objavljuju svoje doživljaje pjesama koji su se pojavili tijekom slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesme naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesama, a kao poticaj mogu poslužiti pitanja iz udžbenika (str. 145 i 146): *Što je sve smrznuto u prvoj pjesmi? Koliko je tih riječi? Zaokruži ih. Što je skrio, a što sledio siječanj u prvoj pjesmi? Siječanj je kao:*  *a) blijedi jarac, b) sijedi starac, c) smrznuti kolač? U pjesmi Blanke Pašagić siječanj je smrknut. To znači da je:*  *a) umoran, b) mrk (loše volje), c) smrznut? Čime se diči siječanj u prvoj pjesmi? Pronađi i oboji samo tu riječ. Usporedi obje pjesme. Što im je slično, a što različito? Koliko strofa ima prva, a koliko druga pjesma? Zašto je siječnju smrznuta sjekira? Po čemu je neobična, drukčija prva pjesma? Promotri riječi svakoga stiha. Čega je gladan siječanj u drugoj pjesmi?*  *Pročitaj drugi stih pjesme u kojoj se spominje bijeli gost. Objasni značenje riječi i i izraza:* cičim, ciča zima*. Koji je siječanj mjesec u godini? Zaokruži stih koji to potvrđuje.*  Učenici čitaju rubriku NAUČI u udžbeniku (str. 146) te rješavaju zadatak koji se nalazi ispod rubrike: *Spoji što čemu pripada.*  *Učenici zapisuju primjere:*  Nova godina – 1. 1.  Uskrs  Dan državnosti.  Učenici samostalno čitaju rubriku ZNAŠ LI? u udžbeniku (str. 146):  *Pročitaj tekst na 146. stranici i objasni kad se piše* Nova godina*. Što označava izraz napisan* nova godina*?*  Učenici rješavaju prvi zadatak u udžbeniku (str. 146): *Promisli i napiši u pisanku svoje tri novogodišnje odluke.* | | govorenje i slušanje  slagalica  slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik  govorenje i slušanje  čitanje i slušanje  pisanka | uku A.1.2.  uku A.1.3.  uku A.1.4.  osr A.1.4.  PID OŠ B.2.2.  ikt A.1.1., A.1.2.  uku A.1.4.  uku C.1.4.  osr A.1.2.  uku A.1.3.  uku A.1.4.  osr A.1.4.  MAT OŠ A.2.1.  uku A.1.2.  uku A.1.3.  uku A.1.4.  osr A.1.4.  uku A.1.3.  uku A.1.4.  osr A.1.4. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ B.2.1.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1.  OŠ HJ A.2.3. OŠ HJ A.2.5.  OŠ HJ B.2.1.  OŠ HJ B.2.2.  OŠ HJ A.2.1. OŠ HJ A.2.5.  OŠ HJ B.2.4. |
| PLAN PLOČE  Nova godina – 1. 1.  Uskrs  Dan državnosti  Imena blagdana i praznika pišemo velikim početnim slovom. | | | | DOMAĆA ZADAĆA  Udžbenik, 147. stranica.  Osim igrolikih jezičnih aktivnosti učenici će uvježbavati opisivanje životinje prema fotografiji. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može napisati riječi koje ga podsjećaju na siječanj. | | Učenik s ubrzanim jezičnim razvojem može istražiti načine na koje se obilježava Nova godina u svijetu. | | | |