|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Pripovijedanje prema nizu slika | | | | | |
| CILJ SATA: Razvijati jezični izraz čitanjem i pripovijedanjem. | | | | | |
| ISHODI UČENJA: **OŠ HJ A.2.1.** Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  OŠ HJ A.2.4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  OŠ HJ A.2.5. Učenik upotrebljava i objašnjava riječi, sintagme i rečenice u točnome značenju s obzirom na komunikacijsku situaciju. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. SITUACIJA USMENOGA ILI PISANOGA JEZIČNOG IZRAŽAVANJA  3. ZADATCI ZA RAZVOJ ODREĐENOGA JEZIČNOG IZRAZA  4. ZADATCI ZA UVJEŽBAVANJE OBLIKA JEZIČNOGA IZRAŽAVANJA  5. ZADATCI ZA PRIMJENU USVOJENOGA JEZIČNOG IZRAZA | Učiteljica/učitelj izlaže učenika slikovnim predlošcima. Slikovni se predlošci odnose na šest međusobno povezanih ilustracija. Ilustracije su prekrivene papirima na kojima se nalaze slova A − F. Učenici postupno otkrivaju polja te rješavaju zagonetku/rebus. Točnim rješenjem pojedinoga polja otvara se ilustracija. Učiteljica/učitelj vođenim pitanjima usmjerava učenike na analizu ilustracija: *Što se nalazi na ilustracijama? Jesu li one povezane? Što nedostaje na ilustracijama?* Učenici iznose svoja razmišljanja i odgovore.  Sadržaj ilustracija pokriva zimske krajolike učeničkoga zavičaja. Predlošci mogu biti fotografije ili reprodukcije hrvatskih slikara.  Učenici će potaknuti vođenim pitanjima učiteljice/učitelja opisati cjelokupni niz ilustracija.  Učenici su podijeljeni u šest skupina. Svaka skupina dobiva jednu ilustraciju iz niza te listić s dodatnim pitanjima. Učenici će unutar skupine promatrati ilustraciju potaknuti dobivenim pitanjima. Učenici svoja zapažanja iznose usmeno.  Učenici će unutar skupine osmisliti jednu sažetu rečenicu koja opisuje ono što njihova ilustracija prikazuje. Osmišljenu rečenicu zapisat će u pisanke te ju iznose usmeno.  Učenici će zapisati radnju stripa na unaprijed pripremljenome papiru koristeći se prethodno sažetim rečenicama. Učiteljica/učitelj rečenice istodobno zapisuje na ploču.  Učenici će pojedinačno pripovijedati priču potaknuti nizom ilustracija i zapisanim rečenicama.  Učiteljica/učitelj izvodi s učenicima aktivnost *Nastavi priču*. Učenici zajedno s učiteljicom sjede u krugu te učiteljica/učitelj započinje priču. Svaki će idući učenik dodati jednu rečenicu koja se smislom nastavlja na prethodnu.  *Jednoga zimskog jutra iz sna me probudio poznati ugodni miris koji je dolazio iz susjedne sobe. To je bio miris...* | | govorenje i slušanje  rad u skupinama  govorenje i slušanje  govorenje i slušanje  čitanje i pisanje  pisanka  govorenje i slušanje  govorenje i slušanje | uku A.1.2.  uku A.1.3.  uku A.1.4.  osr A.1.4.  goo C.1.1.  uku A.1.2.  uku A.1.3.  uku A.1.4.  uku C.1.4.  uku D.1.1.  uku D.1.2.  osr A.1.4.  goo C.1.1.  goo C.1.2.  uku A.1.3.  uku A.1.4.  uku C.1.4.  uku D.1.2.  osr A.1.4.  goo C.1.1.  goo C.1.2.  uku A.1.3.  uku A.1.4.  osr A.1.4.  uku A.1.2.  uku A.1.3.  uku A.1.4.  uku C.1.4.  uku D.1.1.  uku D.1.2.  osr A.1.4.  goo C.1.1.  goo C.1.2. | OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1.  OŠ HJ A.2.4. OŠ HJ A.2.5.  OŠ HJ A.2.1. OŠ HJ A.2.5.  OŠ HJ A.2.1. OŠ HJ A.2.5. |
| PLAN PLOČE  PRIPOVIJEDANJE PREMA NIZU SLIKA  *fotografije* | | | | DOMAĆA ZADAĆA  Napravi slikopriču. Osmisli naslovnicu, ilustriraj i uveži.  Pripovijedaj po nizu slika svoju priču. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može sudjelovati u aktivnostima sukladno svojim mogućnostima. | | Učenik s ubrzanim jezičnim razvojem može napraviti naslovnicu za jednu od ispričanih priča. | | | |